മൈക്രോസോഫ്റ്റ് - വിക്കിപീഡിയ\n(മൈക്രോസോഫ്റ്റ് കോർപ്പറേഷൻ എന്ന താളിൽ നിന്നും തിരിച്ചുവിട്ടതു പ്രകാരം)\nലോകത്തിലെ ഏറ്റവും മികച്ച വിവരസാങ്കേതികവിദ്യാകമ്പനികളിൽ ഒന്നും ഏറ്റവും വലിയ സോഫ്റ്റ്‌വേർ കമ്പനിയുമാണ് അമേരിക്കയിലെ റെഡ്മണ്ട് ആസ്ഥാനമായി പ്രവർത്തിക്കുന്ന മൈക്രോസോഫ്റ്റ്. ഓപ്പറേറ്റിങ് സിസ്റ്റം, ആപ്ലിക്കേഷൻ പ്രോഗ്രാമുകൾ, സുരക്ഷാ പ്രോഗ്രാമുകൾ, ഡാറ്റാബേസ്, കമ്പ്യൂട്ടർ ഗെയിംസ്, വിനോദ സോഫ്റ്റ്‌വെയറുകൾ, ഹാർഡ്‌വെയറുകൾ തുടങ്ങി കമ്പ്യൂട്ടർ വിപണിയുമായി ബന്ധപ്പെടുന്ന മിക്ക കാര്യങ്ങളിലും വ്യക്തിത്വം തെളിയിച്ച കമ്പനിയാണ് മൈക്രോസോഫ്റ്റ്. വിവരസാങ്കേതികവിദ്യയിൽ അധിഷ്ഠിതമായ ഗവേഷണം നടത്തുന്നതോടൊപ്പം ഒരു പിടി അംഗീകാരങ്ങളും മൈക്രോസോഫ്റ്റ് നൽകുന്നുണ്ട്. 102 രാജ്യങ്ങളിലായി 76000 ജീവനക്കാരുള്ള ഈ കമ്പനി ഒട്ടനവധി ഓൺലൈൻ സേവനങ്ങളും നൽകുന്നു. വിൻഡോസ് എന്ന ഓപ്പറേറ്റിങ് സിസ്റ്റമാണ് കമ്പനിയുടെ ഏറ്റവും പ്രശസ്തിയാർജ്ജിച്ച ഉത്പന്നം. റെഡ്മണ്ടിൽ സ്ഥിതി ചെയ്യുന്ന അവരുടെ ഓഫീസ് എന്ന സോഫ്റ്റ്‌വേർ സഞ്ചയവും വളരെ പേരുകേട്ടതാണ്. 102 രാജ്യങ്ങളിലായി പരന്നു കിടക്കുന്ന ഈ സ്ഥാപനത്തിൽ ഇന്ന് 118,584 പേർ ജോലി ചെയ്യുന്നുണ്ട്. സത്യ നദെല്ല ചീഫ് എക്സിക്യൂട്ടീവ് ഓഫീസറായി പ്രവർത്തിക്കുന്ന കമ്പനിയുടെ ഈ വർഷത്തെ വിറ്റുവരവ് 6000 കോടി ഡോളർ വരുമെന്നാണ് കണക്കുകൂട്ടൽ. കമ്പനിയുടെ വിപണി മൂല്യം 26,000 കോടി ഡോളറും ലാഭം 1700 കോടി ഡോളറും. കംപ്യൂട്ടർരംഗത്തെ കുത്തക നിലനിർത്തിയിരുന്ന സ്ഥാപനം ഇപ്പോഴും ലാഭത്തിലാണെങ്കിലും സ്വതന്ത്ര സോഫ്റ്റ്‌വേർ സംരംഭങ്ങളും അതുപോലെ ഗൂഗിൾ പോലെയുള്ള വമ്പൻമാരുടെ വളർച്ചയും മൈക്രോസോഫ്റ്റിന് അടിയായിരിക്കുകയാണ്.\nഅൽബുക്കർക്ക്, ന്യൂ മെക്സിക്കോ, അമേരിക്കൻ ഐക്യനാടുകൾ (1975 ഏപ്രിൽ 4)\nബിൽ ഗേറ്റ്സ്, (സ്ഥാപകൻ, എക്സിക്യൂട്ടീവ് ചെയർമാൻ)\nപോൾ അലൻ, (സ്ഥാപകൻ)\nസ്റ്റീവ് ബാമർ, (ചീഫ് എക്സിക്യൂട്ടീവ് ഓഫീസർ)\nറേ ഓസി, (ചീഫ് സോഫ്റ്റ്‌വേർ ആർക്കിടെക്റ്റ്)\nമൈക്രോസോഫ്റ്റ് വിഷ്വൽ സ്റ്റുഡിയോ\nഗെയിംസ് ആൻഡ് എക്സ് ബോക്സ്\nUS$44.2 billion (2006)\nUS$16.4 billion (2006)\nUS$12.6 billion (2006)\n2 മൈക്രോസോഫ്റ്റ് വിൻഡോസ്\n3 മൈക്രോസോഫ്റ്റും വീട്ടിലെ കംപ്യൂട്ടറും\n4 മൈക്രോസോഫ്റ്റും ഇന്ത്യയും\n5 നാൾ വഴികൾ\nഇന്റൽ കമ്പനി അവരുടെ 8080 മൈക്രോപ്രോസസർ പുറത്തിറക്കിയ കാലം. 200 ഡോളറിൽ താഴെ വിലവരുന്ന ഈ ചിപ്പ് ഉപയോഗിച്ച് സാധാരണക്കാരന്റെ കീശയ്ക്ക് താങ്ങാവുന്ന വിധത്തിൽ കംപ്യൂട്ടറുകളുണ്ടാക്കാമെന്ന് ബിൽഗേറ്റ്സ് അന്നേ കണക്കുകൂട്ടി. ഈ കണക്കുകൂട്ടൽ തെറ്റിയില്ല. ചെറിയ മുതൽ മുടക്കിൽ കംപ്യൂട്ടർ ലഭ്യമാവുമ്പോൾ അതിനുവേണ്ട സോഫ്റ്റ്വെയറും വേണമല്ലോ? ഈയൊരു വിടവ് നികത്താൻ ബിൽഗേറ്റ്സ് തന്റെ സ്വതസ്സിദ്ധമായ ബിസിനസ് ബുദ്ധി പുറത്തെടുത്തു. സാഹചര്യം മുതലാക്കാൻ അന്ന് തുടങ്ങിയതാണ് മൈക്രോ-സോഫ്റ്റ് എന്ന കമ്പനി.\nവില്യം ഹെൻറി ഗേറ്റ്സ് III എന്ന ബിൽഗേറ്റ്സും കൂട്ടുകാരൻ പോൾ അലനും ചേർന്നാണ് മൈക്രോസോഫ്റ്റ് എന്ന കമ്പനിക്ക് വിത്തുപാകിയത്. മൈക്രോ-സോഫ്റ്റ് എന്നായിരുന്നു തുടക്കത്തിലെ പേര്. പിന്നീട് മൈക്രോ-സോഫ്റ്റ് എന്നതിലെ ഹൈഫൻ എടുത്തുകളയും ഇന്നത്തെ രൂപത്തിലുള്ള മൈക്രോസോഫ്റ്റ് ആയി മാറുകയും ചെയ്തു. നിയമകാര്യ വഴിയിലേക്ക് ഗേറ്റ്സിനെ മാറ്റാൻ കൊതിച്ചിരുന്ന അച്ഛൻ കംപ്യൂട്ടർ മേഖലയിലേക്കുള്ള ഗേറ്റ്സിന്റെ പ്രവേശനത്തെ തടസ്സപ്പെടുത്തിയില്ല, മാത്രമല്ല പൂർണ്ണ പിന്തുണ വാഗ്ദാനം നൽകുകയും ചെയ്തു. ഇതിന് ബിൽഗേറ്റ്സിന് ഏറെ ആത്മവിശ്വാസം നൽകി. 1975ൽ പോപ്പുലർ ഇലക്ട്രോണിക്സ് മാഗസിനിൽ വന്ന ഒരു ലേഖനം ബിൽഗേറ്റ്സിനെ ഹഠാദാകർഷിച്ചു. ആൾടെയർ 8800 (അല്ടിർ 8800) എന്ന കംപ്യൂട്ടറിനെക്കുറിച്ചായിരുന്നു അത്. മൈക്രോ ഇൻസ്ട്രുമെന്റേഷൻ ആൻഡ് ടെലിമെട്രി സിസ്റ്റം (MITS) -മിറ്റ്സ്, പുറത്തിറക്കിയതായിരുന്നു ആൾടെയർ. ഈ കംപ്യൂട്ടറിനു വേണ്ടി ബേസിക് ഭാഷയിൽ ഒരു ഇന്റർപ്രട്ടർ തയ്യാറാക്കിയിട്ടുണ്ടെന്ന് പറഞ്ഞ് ബിൽഗേറ്റ്സ് മിറ്റ്സുമായി ബന്ധപ്പെട്ടു. സത്യത്തിൽ അങ്ങനെയൊരു പ്രോഗ്രാം ബിൽഗേറ്റ്സോ കൂട്ടുകാരോ അന്ന് തയ്യാറാക്കിയിട്ടുണ്ടായിരുന്നില്ല. പകരം ബേസിക് ഇന്റർപ്രട്ടർ വിഷയത്തിൽ മിറ്റ്സിന്റെ താല്പര്യം അളക്കുകയായിരുന്നു ബിൽഗേറ്റ്സിന്റെ അതിബുദ്ധി. തുടർന്ന് മിറ്റ്സ് പ്രസിഡന്റായിരുന്ന എഡ് റോബർട്ട്, ഡെമോ വേർഷൻ കാണിക്കാൻ ആവശ്യപ്പെടുകയായിരുന്നു. പിന്നെയുള്ള കുറച്ചു ദിവസങ്ങൾ തിരക്കുകളുടെതായി. ആൾടെയറിനു വേണ്ടി ബേസിക് ഇൻപ്രട്ടർ നിർമ്മിക്കാനുള്ള തിരക്ക്. അത് ഒടുവിൽ വിജയത്തിൽ കലാശിച്ചു. ചുരുങ്ങിയ ദിവസങ്ങൾക്കുള്ളിൽ ബിൽഗേറ്റ്സും കൂട്ടുകാരും അതിൽ വിജയം കണ്ടു. ഇത് ആൾടെയർ ബേസിക് എന്ന പേരിൽ മിറ്റ്സ് അവരുടെ കംപ്യൂട്ടറുകളുടെ കൂടെ വിതരണം ചെയ്തു. പോൾ അലൻ എന്ന കൂട്ടുകാരന് മിറ്റ്സ് ജോലി കൊടുത്തു. പതുക്കെ ബിൽഗേറ്റ്സും കൂടെക്കൂടി. അപ്പോൾ ഹാർവാർഡ് യൂണിവേഴ്സിറ്റിയിൽ പഠിക്കുന്നതേയുണ്ടായിരുന്നുള്ളൂ നമ്മുടെ ഗേറ്റ്സ്.\nജോലിയും പഠിത്തവും ഒന്നിച്ചുനടക്കില്ലെന്ന് ബോധ്യപ്പെട്ട ഗേറ്റ്സ് 1975 നവംബറിൽ അൽബുക്കർക്കിലെ 'മിറ്റ്സി'ൽ എത്തി. പിന്നീടാണ് കംപ്യൂട്ടറിന്റെ ചരിത്രം തന്നെ മാറ്റിമറിച്ച പാർട്ണർഷിപ്പിന് പോൾ അലനും ബിൽഗേറ്റ്സും തുടക്കം കുറിക്കുന്നത്. ഇതിന് ഘയനഴസറസബർ എന്ന പേരാണ് ആദ്യം നൽകിയത്. അൽബുക്കർക്കിൽ തന്നെയായിരുന്നു ഇതിന്റെ ആദ്യത്തെ ഓഫീസ്. ഒരു വർഷത്തിനിടയിൽ മൈക്രോ-സോഫ്റ്റ് എന്ന പേരിൽ നിന്ന് ഹൈഫൻ എടുത്തുകളഞ്ഞു. അത് മൈക്രോസോഫ്റ്റ് (Microsoft) ആയി മാറി. 1976 നവംബർ 26ന് കമ്പനിയുടെ രജിസ്ട്രേഷൻ നടപടികൾ പൂർത്തിയാക്കുകയും ചെയ്തു. മൈക്രോസോഫ്റ്റിന്റെ ബേസിക് ആൾടെയറിന് വേണ്ടി മൈക്രോസോഫ്റ്റ് വികസിപ്പിച്ച ബേസിക്, കംപ്യൂട്ടർ ഉപയോക്താക്കൾക്കിടയിൽ വളരെ പ്രചാരത്തിലാകാൻ തുടങ്ങി. ഇതിന്റെ ചുടവുപിടിച്ച് വ്യാജകോപ്പികളും ഇറങ്ങി. ഇതിനെ പ്രതിരോധിക്കാൻ 1976 ഫെബ്രുവരിയിൽ ഒരു ന്യൂസ്ലെറ്ററിൽ ഒരു തുറന്ന കത്ത് പ്രസിദ്ധീകരിച്ചു. ഉന്നത ഗുണനിലവാരമുള്ള സോഫ്റ്റ്വെയറുകൾ ഉണ്ടാക്കാനോ വിതരണം ചെയ്യാനോ സംരക്ഷിക്കാനോ ഇനി മിറ്റ്സ് തയ്യാറല്ല. ഇനി അങ്ങനെ വേണമെന്നുണ്ടെങ്കിൽ പണം നൽകിയേ മതിയാകൂ - ഇതായിരുന്നു ഈ കത്തിന്റെ രത്നച്ചുരുക്കം. സോഫ്റ്റ്വെയറിന്റെ ഭാവി ബിൽഗേറ്റ്സിന്റെ മനസ്സിൽ തെളിഞ്ഞുതുടങ്ങിയിരുന്ന സമയമായിരുന്നു അത്.\n1976 അവസാനത്തോടെ മൈക്രോസോഫ്റ്റ് മിറ്റ്സുമായുള്ള ബന്ധം വേർപിരിഞ്ഞ് സ്വതന്ത്രമായി പ്രവർത്തിക്കാനുള്ള തീരുമാനമെടുത്തു. വിവിധ സിസ്റ്റങ്ങൾക്കായി പ്രത്യേകം പ്രത്യേകം സോഫ്റ്റ്വെയറുകൾ തയ്യാറാക്കി മുന്നേറിയ മൈക്രോസോഫ്റ്റ് 1979ലെ പുതുവത്സരദിനത്തിൽ കമ്പനിയുടെ ഓഫീസ് അൽബുക്കർക്കിൽ നിന്ന് വാഷിംഗ്ടണിലേക്ക് പറിച്ചുനട്ടു. മൈക്രോസോഫ്റ്റിൽ ഉണ്ടാക്കുന്ന സോഫ്റ്റ്വെയറുകളുടെ എല്ലാ കോഡുകളും വരിതെറ്റാതെ ആദ്യത്തെ അഞ്ചുവർഷം പരിശോധിച്ച ബിൽഗേറ്റ്സിന് പിന്നീട് തിരക്കിന്റെ നാളുകളായിരുന്നു.\n1980കളിൽ ഐ.ബി. എം. പി.സികളുടെ വരവോടെ പേഴ്സണൽ കംപ്യൂട്ടർ വിപണി ഉഷാറായി. തങ്ങളുടെ കംപ്യൂട്ടറുകൾക്ക് അനുയോജ്യമായ ബേസിക് ഇന്റർപ്രട്ടർ നിർമ്മിക്കുവാൻ ഐ.ബി.എം കമ്പനി മൈക്രോസോഫ്റ്റിനെ സമീപിച്ചു. കംപ്യൂട്ടറുകളിൽ ഓരോന്നിലും അതത് കമ്പനികളുടെ ഓപ്പറേറ്റിംഗ് സിസ്റ്റം എന്ന നിലയിലായിരുന്നു അന്ന്. അതേത്തുടർന്ന് ഐ.ബി. എം. അധികൃതരും ഒരു ഓപ്പറേറ്റിംഗ് സിസ്റ്റം നിർമ്മിച്ചുനൽകാനായി ബിൽഗേറ്റ്സിന്റെ മുന്നിലെത്തി. എന്നാൽ അന്നത്തെ മികച്ച ഓപ്പറേറ്റിംഗ് സിസ്റ്റമായ CP/M (Control Programe for Micro computer) ഓപ്പറേറ്റിംഗ് സിസ്റ്റം നിർമ്മാതാക്കളായ ഡിജിറ്റൽ റിസർച്ച് ഇൻസ്റ്റ്യിൂട്ടിനെ സമീപിക്കാനായിരുന്നു ഗേറ്റ്സിന്റെ മറുപടി. ഐ.ബി.എം അധികൃതർ ഡിജിറ്റൽ റിസർച്ചുമായി ചർച്ചകൾ നടത്തിയെങ്കിലും ലൈസൻസിംഗ് സംബന്ധമായ കാര്യങ്ങളിൽ ഒത്തുതീർപ്പിലെത്താനായില്ല. വീണ്ടും ഐ.ബി.എം മൈക്രോസോഫ്റ്റിന്റെ താവളത്തിലെത്തി. പിന്നീടുണ്ടായ ചർച്ചകളെത്തുടർന്ന് മൈക്രോസോഫ്റ്റ് ഐ.ബി. എമ്മിനു വേണ്ടി ഒരു ഓപ്പറേറ്റിംഗ് സിസ്റ്റം നിർമ്മിച്ചുകൊടുക്കാമെന്നേറ്റു. അന്ന് CP/M ഓപ്പറേറ്റിംഗ് സിസ്റ്റത്തിന് തുല്യമായ മറ്റൊരു ഓപ്പറേറ്റിംഗ് സിസ്റ്റമായിരുന്നു സിയാറ്റിൽ കംപ്യൂട്ടർ പ്രോഡക്ട് പുറത്തിറക്കിയിരുന്ന Qഡോസ് എന്ന ഓപ്പറേറ്റിംഗ് സിസ്റ്റം. ഇത് ഇന്റൽ 8086 ചിപ്പ് അധിഷ്ഠിത കംപ്യൂട്ടറുകൾക്ക് വേണ്ടി നിർമ്മിച്ചതായിരുന്നു. മൈക്രോസോഫ്റ്റ് സിയാറ്റിൽ കംപ്യൂട്ടർ പ്രോഡക്ടുമായി ബന്ധപ്പെട്ട് ഒരു ധാരണയിലെത്തുകയും തുടർന്ന് അതിന്റെ അവകാശം വളരെ വിദഗ്ദ്ധമായി ബിൽഗേറ്റ്സ് കൈക്കലാക്കുകയും ചെയ്തു. ഈ ഓപ്പറേറ്റിംഗ് സിസ്റ്റത്തിൽ ആവശ്യമായ മാറ്റങ്ങൾ വരുത്തി PC DOS എന്ന പേരിൽ ഐ.ബി. എമ്മിന് നൽകി. 80,000 ഡോളറിനായിരുന്നു ഈ വില്പന. സൂത്രശാലിയായ ബിൽഗേറ്റ്സ് ഒരു നിബന്ധന കൂടി ഇതോടൊപ്പം ഐ.ബി. എമ്മിന്റെ മുന്നിൽവച്ചു- PC ഡോസ്പകർപ്പവകാശം മൈക്രോസോഫ്റ്റിന് മാത്രം എന്നത്. കംപ്യൂട്ടർരംഗത്തെ ഭീമൻമാരായിരുന്നു ഐ.ബി.എമ്മിന് ഈ അവകാശം നൽകുന്നതിന്റെ പ്രത്യാഘാതത്തെപ്പറ്റി ബോധ്യമുണ്ടായിരുന്നില്ല. ഐ.ബി.എം കരുതിയത് സോഫ്റ്റ്‌വേർ രംഗത്ത് വെറും ശിശുവായിരുന്ന മൈക്രോസോഫ്റ്റിന് അവകാശം സ്ഥാപിച്ചുകൊടുക്കുന്നതു വഴി തങ്ങൾക്ക് ഒന്നും നഷ്ടപ്പെടാനില്ല എന്നതായിരുന്നു. കൂടുതൽ കംപ്യൂട്ടറുകൾ വിൽക്കുന്നതിലൂടെ തങ്ങൾക്ക് വരുമാനം കൂട്ടണമെന്ന ചിന്ത മാത്രമേ അന്ന് ഐ.ബി. എമ്മിന് ഉണ്ടായിരുന്നുള്ളൂ. അമ്പതിനായിരം ഡോളർ ഫീസ് നൽകിയാണ് മൈക്രോസോഫ്റ്റ് സിയാറ്റിൽ കംപ്യൂട്ടേഴ്സിൽ നിന്ന് ഓപ്പറേറ്റിംഗ് സിസ്റ്റം വാങ്ങിയത്. അത് മറിച്ചുവിറ്റത് 30,000 ഡോളർ ലാഭത്തിൽ. മാത്രമല്ല പകർപ്പവകാശം സ്വന്തം കീശയിൽ ഭദ്രമാക്കി വച്ചുകൊണ്ട്. ഈ സോഫ്റ്റ്വെയറാണ് MS-DOS എന്ന പേരിൽ പിന്നീട് വിപണി പിടിച്ചടക്കിയത്. നമ്മൾ അറിഞ്ഞു തുടങ്ങിയ ഈ സോഫ്റ്റ്വെയറും അനുബന്ധ ടൂളുകളുമാണ് കംപ്യൂട്ടർലോകം നിയന്ത്രിച്ചത്. കുറേക്കാലം വേണ്ടി വന്നു അതിനൊരു ബദലുണ്ടാകാൻ.\nപ്രധാന ലേഖനം: മൈക്രോസോഫ്റ്റ് വിൻഡോസ്\nമൈക്രോസോഫ്റ്റ് കമ്പനിയുടെ വിപണിയിലുള്ള ഓപ്പറേറ്റിംഗ് സിസ്റ്റങ്ങൾ പൊതുവെ അറിയപ്പെടുന്നത് മൈക്രോസോഫ്റ്റ് വിൻഡോസ് എന്നാണ്. എല്ലാ പതിപ്പുകൾക്കും പ്രത്യേകം പ്രത്യേകം പേരുകളുണ്ടെങ്കിലും വിൻഡോസ് അധിഷ്ഠിത സോഫ്റ്റ്വെയറുകളിൽ വിജയംവരിച്ചതാണ് കമ്പനിയുടെ പ്രോഡക്ടുകൾക്ക് ഇങ്ങനെ ഒരു പൊതുപേര് നേടിക്കൊടുത്തത്. 1985 നവംബർ മാസത്തിലാണ് കമ്പനി ഗ്രാഫിക്കൽ യൂസർ ഇന്റർഫേസുള്ള വിൻഡോസ് 1.0 വേർഷൻ പുറത്തിറക്കുന്നത്. എം. എസ്. ഡോസിൽ ഉപയോഗിച്ചിരുന്ന കാരക്ടർ യൂസർ ഇന്റർഫേസിനു പകരം കംപ്യൂട്ടറിനുള്ള നിർദ്ദേശങ്ങൾ ചിത്രരൂപത്തിൽ (ഐക്കണുകൾ) നൽകി കംപ്യൂട്ടറിന്റെ ഉപയോഗരീതി എളുപ്പമാക്കി എന്നുള്ളതാണ് വിൻഡോസിന്റെ പ്രധാന പ്രത്യേകത. ഉപഭോക്താക്കൾക്കിടയിൽ മികച്ച സ്വീകരണം ലഭിച്ച വിൻഡോസിന്റെ ആദ്യപതിപ്പിനു ശേഷം വിൻഡോസ് 3.1, വിൻഡോസ് 95, വിൻഡോസ് 98, വിൻഡോസ് എൻ.ടി, വിൻഡോസ് 2000, വിൻഡോസ് മില്ലേനിയം, വിൻഡോസ് എക്സ്.പി, വിൻഡോസ് വിസ്ത എന്നീ പേരുകളിൽ ഓപ്പറേറ്റിംഗ് സിസ്റ്റങ്ങൾ മൈക്രോസോഫ്റ്റ് പുറത്തിറക്കിയിരുന്നു. വിപണിയിൽ വിജയം ഉറപ്പിച്ചതിനെത്തുടർന്നുണ്ട് മൈക്രോസോഫ്റ്റിന് പല പ്രശ്നങ്ങളുമുണ്ടായി. മത്സരത്തെ നിരുത്സാഹപ്പെടുത്തുന്ന തരത്തിലുള്ള നടപടിക്രമങ്ങൾ സ്വീകരിച്ചെന്നാരോപിച്ച് അമേരിക്കൻ ഗവൺമെന്റ് മൈക്രോസോഫ്റ്റിനെതിരായി അന്വേഷണം നടത്തിയിട്ടുണ്ട്. വിപണിയിൽ മൈക്രോസോഫ്റ്റിനുള്ള സ്ഥാനം ദുരുപയോഗം ചെയ്ത് ഒന്നും നടത്തിയിട്ടില്ലെന്ന ഗേറ്റ്സിന്റെ നിലപാട് അംഗീകരിക്കാൻ നീതിപീഠം തയ്യാറായിരുന്നില്ല. അതുകൊണ്ട് വലിപ്പവും കുത്തകസ്വഭാവവും കണക്കിലെടുത്ത് കമ്പനിയെ രണ്ടായി പകുക്കാനുള്ള ശ്രമംവരെയുണ്ടായി. സ്വതന്ത്ര സോഫ്റ്റ്‌വേർ പ്രേമികൾ ഏറ്റവും വെറുക്കുന്ന മനുഷ്യനെന്ന ദുഷ്പേര് കൂടി ബിൽഗേറ്റ്സിനുണ്ട്. അതുകൊണ്ടുതന്നെ ഐ.ടി. മേഖലയിൽ ഏറ്റവും കൂടുതൽ ശത്രുക്കളുണ്ടാവുക സ്വാഭാവികവും. ഇതിനിടെ വിൻഡോസ് എക്സ്‌പി വരെയുള്ള ഓപ്പറേറ്റിംഗ് സിസ്റ്റങ്ങളുടെ വിപണനം കമ്പനി നിർത്തലാക്കി. എങ്കിലും 2014 ഏപ്രിൽ വരെ വിൻഡോസ് എക്സ്.പി യ്ക്കുള്ള സാങ്കേതികസഹായം തുടരാൻ കമ്പനി തീരുമാനിച്ചിട്ടുണ്ട്. മൈക്രോസോഫ്റ്റ് പുറത്തിറക്കിയ ഏറ്റവും പുതിയ ഓപ്പറേറ്റിംഗ് സിസ്റ്റമാണ് വിൻഡോസ് 7. വിയന്ന എന്ന പേരിൽ ആദ്യം അറിയപ്പെട്ടിരുന്ന ഈ ഓപ്പറേറ്റിംഗ് സിസ്റ്റം ജൂലൈ 22, 2009നാണ്കമ്പനി പുറത്തിറക്കിയത്.\nമൈക്രോസോഫ്റ്റും വീട്ടിലെ കംപ്യൂട്ടറുംതിരുത്തുക\nഓരോ വീട്ടിലും ഓരോ കംപ്യൂട്ടർ. അതിൽ ഉപയോഗിക്കുന്നതാവട്ടെ മൈക്രോസോഫ്റ്റിന്റെ പ്രോഗ്രാമുകളും. അതായിരുന്നു ബിൽഗേറ്റ്സിന്റെ ആത്യന്തികമായ ലക്ഷ്യം. ഈ നേട്ടം കൈവരിക്കാൻ അക്ഷീണം പ്രയത്നിച്ച ചെറുപ്പക്കാരൻ കംപ്യൂട്ടറിനല്ല, സോഫ്റ്റ്വെയറിലാണ് മികച്ച ഭാവി എന്ന കാര്യവും മുൻകൂട്ടി കണ്ടിരുന്നു. തങ്ങളുടെ എതിരാളികളേക്കാൾ സാങ്കേതികവിദ്യയുടെ ഭാവി അദ്ദേഹത്തിന് മുൻകൂട്ടി കാണാൻ സാധിച്ചിരുന്നു എന്നതിനുള്ള തെളിവാണ് വിൻഡോസ്. സാങ്കേതികജ്ഞാനത്തിൽ മുന്നിട്ടുനിന്ന ഗേറ്റ്സ് ഒരു ബിരുദധാരിപോലുമായിരുന്നില്ല. എന്നിരുന്നിട്ടും സ്വന്തം പരിശ്രമത്താൽ ലോകധനാഢ്യരിൽ ഒരാളായി തീരാൻ ഗേറ്റ്സിന് കഴിഞ്ഞുവെന്നത് യഥാർത്ഥ്യമാണ്. തന്റെ കഴിവ് മനസ്സിലാക്കി കൃത്യമായ സമയത്ത് വളരെ കണിശതയോടെ പദ്ധതികൾ തയ്യാറാക്കി മുന്നോട്ടുനീങ്ങിയ ഈ യുവാവിന് പിന്നീട് തിരിഞ്ഞുനോക്കേണ്ടി വന്നിട്ടില്ല. മൈക്രോസോഫ്റ്റിനെ പിന്നിലാക്കാൻ ഇന്ന് പലരും വിപണിയിൽ വന്നുകഴിഞ്ഞു. ഇതിൽ മുന്നിട്ടുനിന്ന ഗൂഗിളിനെ തടയിടാൻ മൈക്രോസോഫ്റ്റ് തുനിഞ്ഞതുമാണ്. ഇക്കാര്യത്തിൽ യാഹൂവിനെ കൂട്ടുപിടിച്ച് ഗൂഗിളിനെ തുരത്താനായിരുന്നു പരിപാടി. പക്ഷേ, യാഹൂ അധികാരികൾ മൈക്രോസോഫ്റ്റിന്റെ വാഗ്ദാനം സ്വീകരിച്ചില്ല. ഓഹരികൾക്ക് മൈക്രോസോഫ്റ്റ് കല്പിച്ച വില കുറഞ്ഞുപോയെന്നായിരുന്നു യാഹുവിന്റെ പ്രതികരണം. എന്നാൽ പരസ്യം പോലെയുള്ള മേഖലകളിൽ ഗൂഗിൾ - യാഹൂ സംയുക്ത കരാറുകൾ നിലവിൽവന്നത് മൈക്രോസോഫ്റ്റ് പോലെയുള്ള കുത്തക സ്ഥാപനങ്ങൾക്ക് വലിയൊരടിയാണ്.\nഐ.ടി. രംഗത്ത് പ്രാഗല്ഭ്യം തെളിയിച്ച ഇന്ത്യക്കാരോട് ബിൽഗേറ്റിന് തികഞ്ഞ മതിപ്പാണുള്ളത്. ബിൽഗേറ്റ്സിന് ഇന്ത്യയെന്നാൽ പ്രധാനപ്പെട്ട രാജ്യമാണ്. കാരണം മൈക്രോസോഫ്റ്റ് ആസ്ഥാനം കഴിഞ്ഞാൽ അവരുടെ ഗവേഷണവും വികസന പ്രവർത്തനങ്ങൾക്ക് ഒട്ടുമിക്കതും നടക്കുന്നത് ഇന്ത്യയെന്നതു തന്നെ. മൈക്രോസോഫ്റ്റ് കോർപ്പറേഷൻ ഇന്ത്യ എന്ന പേരിൽ മൈക്രോസോഫ്റ്റിന്റെ പ്രവർത്തനങ്ങൾ ഇന്ത്യയിൽ ആരംഭിക്കുന്നത് 1990ൽ ന്യൂഡൽഹിയിലാണ്. 1997ലാണ് ബിൽഗേറ്റ്സ് ആദ്യമായി ഇന്ത്യയിലേക്ക് വരുന്നത്. തുടർന്ന് മൈക്രോസോഫ്റ്റിന്റെ ഡവലപ്മെന്റ് വിഭാഗം 1998ൽ ഹൈദരാബാദിൽ തുടങ്ങി. കമ്പനി ആസ്ഥാനം ഒഴിച്ചു നിർത്തിയാൽ ആഗോളതലത്തിൽ ഏറ്റവും മികച്ച ഗവേഷണ, വികസന പ്രവർത്തനങ്ങൾ നടത്തുന്നത് ഇന്ത്യയിലെ ഈ കാമ്പസ്സിലാണ്. 2000ൽ വീണ്ടും ഇന്ത്യയിലെത്തിയ ഗേറ്റ്സ് ഇൻഫോസിസുമായുള്ള ബന്ധങ്ങൾക്ക് തുടക്കം കുറിച്ചു. 100 മില്യൺ ഡോളറിന്റെ നിക്ഷേപ പദ്ധതിയുമായി ഹൈദരബാദിൽ 2002ൽ ഗേറ്റ്സ് വീണ്ടുമെത്തി. 2003ലാണ് ഗ്ളോബൽ ടെക്നിക്കൽ സപ്പോർട്ട് സെന്റർ ബാംഗ്ളൂരിൽ മൈക്രോസോഫ്റ്റ് ആരംഭിക്കുന്നത്. 1.7 ബില്യൺ ഡോളറിന്റെ നിക്ഷേപവുമായി 2005 ഇന്ത്യയിൽ വീണ്ടുംകാലുകുത്തിയ ബിൽഗേറ്റ്സിന് ഇന്ത്യൻ ഓഫീസുകൾ നൽകിയത് എന്നും മികച്ച റിസൽട്ടുകളായിരുന്നു. മലേറിയയ്ക്കും ക്ഷയത്തിനും പ്രതിരോധ മരുന്ന് വികസിപ്പിക്കുന്നത് വേഗത്തിലാക്കാനുള്ള ഗവേഷണങ്ങൾക്ക് സാമ്പത്തികസഹായം നൽകാൻ ബിൽഗേറ്റ്സിന്റെ അധീനതയിലുള്ള ബിൽ മെലിൻഡ ഗേറ്റ്സ് ഫൌണ്ടേഷൻ മുന്നോട്ടുവന്നിട്ടുണ്ട്. ജോലിയിൽ തന്നെ എപ്പോഴും ശ്രദ്ധകേന്ദ്രീകരിച്ചിരുന്ന ഒരു പ്രതിഭാശാലിയാണ് ഇപ്പോൾ കളംമാറ്റി ചവിട്ടിയിരിക്കുന്നത്. ബിൽഗേറ്റ്സ് ഇല്ലാത്ത ഒരു മൈക്രോസോഫ്റ്റ്. പൂർണ്ണമായെങ്കിലും അതാണ് സംഭവിച്ചിരിക്കുന്നത്. ഇനി ഇതിന്റെ പ്രവർത്തനങ്ങൾ ഏതുതരത്തിൽ മുന്നോട്ടുകൊണ്ടുപോകും എന്നാണ് എല്ലാവരും കാത്തിരിക്കുന്നത്. നേരിട്ടിടപെടാൻ ഇല്ലെന്നേയുള്ളൂ... ബിൽഗേറ്റ്സ് അണിയറയിൽ തന്നെയുണ്ട്.\n1975-കംപ്യൂട്ടറിനു വേണ്ടി ബേസിക് ഭാഷാ അധിഷ്ഠിത ഇന്റർപ്രട്ടർ നിർമ്മിച്ചിട്ടുണ്ടെന്ന വ്യാജേന 'മിറ്റ്സ്' അധികൃതരെ വിളിച്ചുപറയുന്നു. മിറ്റ്സ് അധികൃതർ അതിനെ സ്വാഗതം ചെയ്തു. പിന്നെ ഇന്റർപ്രട്ടർ നിർമ്മിക്കാനുള്ള തീവ്രശ്രമത്തിലായിരുന്നു അലനും ഗേറ്റ്സും. ഇരുവരും രാപകലില്ലാതെ ഇതിനു വേണ്ടി കഷ്ടപ്പെട്ടു. പിന്നീട് ഇന്റർപ്രട്ടറിന്റെ വിശദീകരണത്തിനായി ഗേറ്റ്സിനെയും കൂട്ടുകാരൻ അലനെയും ന്യൂ മെക്സികോയിലെ 'മിറ്റ്സ്' ഓഫീസിലേക്ക് വിളിപ്പിക്കുന്നു. വളരെ വിശദമായി ഇതിന്റെ പ്രവർത്തനം വിശദീകരിച്ചുകൊടുത്ത അലനെ 'മിറ്റ്സ്' അധികൃതർ അഭിനന്ദിക്കുന്നു, ഒപ്പം അവരുടെ സോഫ്റ്റ്‌വേർ വിഭാഗത്തിന്റെ ഡയറക്ടർ സ്ഥാനവും വൈസ് പ്രസിഡന്റ് സ്ഥാനവും നൽകുന്നു. ആൾടെയറിന്റെ വികസനത്തിൽ പങ്കെടുത്തുകൊണ്ടിരിക്കുന്ന പോൾ അലനോടൊപ്പം ബിൽഗേറ്റ്സും ചേരുന്നു. ഈ സമയത്താണ് മൈക്രോ-സോഫ്റ്റ് എന്ന സംരംഭത്തെക്കുറിച്ച് ഇരുവരും ചിന്തിക്കുന്നത്.\n1976 ഫെബ്രുവരി-'ഹോംബ്യ്രൂ കംപ്യൂട്ടർ ക്ളബി'ന്റെ ന്യൂസ്ലെറ്ററിൽ ഒരു തുറന്ന കത്ത് ബിൽഗേറ്റ്സ് എഴുതുന്നു. ഇതിൽ കംപ്യൂട്ടർപ്രേമികൾ നടത്തുന്ന പകർപ്പവകാശലംഘനത്തെക്കുറിച്ച് പറയുന്നു. മാത്രമല്ല സോഫ്റ്റ്‌വേർ ഡവലപ്പർമാരുടെ പകർപ്പവകാശം സംരക്ഷിക്കേണ്ട ആവശ്യകതയെക്കുറിച്ചും സൂചനയുണ്ട്.\n1976 നവംബർ ൨൬' -മിറ്റ്സി'ലെ പ്രവർത്തനങ്ങളിൽ നിന്ന് വിടുതൽ നേടി 'മൈക്രോസോഫ്റ്റ്' എന്ന കമ്പനി രജിസ്റ്റർ ചെയ്യുന്നു. ബിൽഗേറ്റ്സ് - പോൾ അലൻ എന്നിവരാണ് ഇതിനു പിന്നിൽ പ്രവർത്തിച്ചത്.\nമൈക്രോസോഫ്റ്റിലെ ജീവനക്കാർ - 1978 - ലെ ചിത്രം\n1978 ഡിസംബർ- മൈക്രോസോഫ്ടിന്റെ വരുമാനം ഒരു മില്യൺ ഡോളർ കവിയുന്നു.\n1979 ജനുവരി1-അൽബുക്കർക്കിൽ നിന്ന് വാഷിംഗ്ടണിലേക്ക് മൈക്രോസോഫ്റ്റിന്റെ ഓഫീസ് മാറ്റുന്നു. ഇരുവരും ജനിച്ചുവളർന്ന സ്ഥലത്തിനടുത്ത് മൈക്രോസോഫ്റ്റിന് പുതിയൊരു ഓഫീസും ഉണ്ടാക്കുന്നു.\n1980 ജൂൺ11-സ്റ്റീവ് ബാമറെ കമ്പനിയുടെ ബിസിനസ് മാനേജറായി നിയമിക്കുന്നു\n1980-ഐ.ബി. എമ്മിനുവേണ്ടി ഓപ്പറേറ്റിംഗ് സിസ്റ്റം നിർമ്മിച്ചുകൊടുക്കാമെന്ന് ബിൽഗേറ്റ്സ് സമ്മതിക്കുന്നു. ഇതിന്റെ (എം. എസ്. ഡോഡ്) പകർപ്പവകാശം മൈക്രോസോഫ്റ്റിന് ആയിരിക്കുമെന്ന വ്യവസ്ഥ ഐ.ബി. എം. അംഗീകരിക്കുന്നു.\n1981 ജൂലായ് 1-മൈക്രോസോഫ്റ്റ് കമ്പനി നിലവിൽ വരുന്നു. ബിൽഗേറ്റ്സ് (53 ശതമാനം), പോൾ അലൻ (31), സ്റ്റീവ് ബാമർ (8 ശതമാനം) എന്നീ അനുപാതത്തിൽ ആയിരുന്നു കമ്പനിയുടെ വിഹിതം നിശ്ചയിച്ചത്. ആദ്യത്തെ ഓഹരി വില 95 സെന്റ്. ശേഷം മൈക്രോസോഫ്റ്റിന്റെ വരുമാനം 16 മില്യൺ കടക്കുന്നു. കമ്പനിയിൽ അപ്പോൾ ജോലി ചെയ്യാനുണ്ടായിരുന്നത് 128 പേർ.\n1983-പോൾ അലൻ രോഗബാധിതനാവുന്നു. ചികിത്സ ഫലപ്രദമായി നടത്തിയെങ്കിലും പോൾ അലൻ മൈക്രോസോഫ്റ്റിന്റെ മുഴുവൻ സമയ പ്രവർത്തനത്തിലേക്ക് തിരിച്ചുവന്നില്ല.\n1985-മൈക്രോസോഫ്റ്റിന്റെ വരുമാനം 140 മില്യൺ ഡോളർ കടക്കുന്നു, ഉദ്യോഗസ്ഥരുടെ എണ്ണം 910 ലേക്കും.\n1985 നവംബർ 20-എം. എസ്. ഡോസിന് അനുബന്ധമായി ഉപയോഗിക്കാൻ ഒരു ഗ്രാഫിക്കൽ എക്സ്റ്റൻഷൻ പുറത്തിറക്കുന്നു. ഇതാണ് ആദ്യത്തെ വിൻഡോസ് വേർഷൻ\n1986-മൈക്രോസോഫ്റ്റ്ആസ്ഥാനം റെഡ്മണ്ടിലേക്ക് മാറുന്നു.\n1986 മാർച്ച് 13-മൈക്രോസോഫ്റ്റ് ഓഹരി വിപണിയിലെത്തുന്നു. ആദ്യത്തെ ദിവസം 21 ഡോളറിനും 28 ഡോളറിനുമിടയിൽ കച്ചവടം നടന്നു.\n1987-മാർക്കറ്റിംഗ് മാനേജരായി മെലിൻഡ ഫ്രഞ്ച്നിയമിതയാകുന്നു. ഇവരാണ് ബിൽഗേറ്റ്സിന്റെ ജീവിതത്തിലേക്ക് പിന്നീട് കുടിയേറിയത്.\n1988 മാർച്ച് 18-മൈക്രോസോഫ്റ്റിനെതിരെ ആപ്പിൾ കമ്പനി കേസ് കൊടുക്കുന്നു. ആപ്പിൾ കമ്പനിയുടെ ഗ്രാഫിക്കൽ യൂസർ ഇന്റർഫേസുമായി വിൻഡോസിനുള്ള രൂപസാദൃശ്യമായിരുന്നു അടിസ്ഥാന പരാതി. ആറ് വർഷം കേസ് നടത്തി, ആപ്പിൾ വീണു.\n1989-മൈക്രോസോഫ്റ്റ് ഓഫീസ് - പുറത്തിറക്കി\n1990 മേയ് 22-വിൻഡോസ് 3.0 ഓപ്പറേറ്റിംഗ് സിസ്റ്റം പുറത്തിറക്കി. രണ്ടാഴ്ചയ്ക്കുള്ളിൽ ഒരു ലക്ഷം കോപ്പി വിറ്റഴിഞ്ഞു. വിൻഡോസ് പോലെയുള്ള ഒരു ഓപ്പറേറ്റിംഗ് സിസ്റ്റം (OS/2) നിർമ്മിക്കാൻ ഐ.ബി. എമ്മുമായി ധാരണയുണ്ടാക്കി.\n1990 ആഗസ്റ്റ് 20-മൈക്രോസോഫ്റ്റും ഐ.ബി. എമ്മും തമ്മിൽ ഒ.എസ്./2 പ്രശ്നത്തിൽ വഴിപിരിഞ്ഞു. വിൻഡോസ് 3.0 ൽ ശ്രദ്ധചെലുത്താൻ മൈക്രോസോഫ്റ്റ് തീരുമാനം.\n1992 ഒക്ടോബർ- അമേരിക്കയിലെ ഏറ്റവും വലിയ പണക്കാരനായി ഫോർബ്സ് മാസിക ബിൽഗേറ്റ്സിനെ തിരഞ്ഞെടുത്തു. സമ്പാദ്യം - 6.3 ബില്യൺ ഡോളർ.\n1993 ജനുവരി 20-കംപ്യൂട്ടർ ഭീമൻമാരായ ഐ.ബി. എമ്മിന്റെ ഓഹരി വിലയെ മൈക്രോസോഫ്റ്റ് കടത്തിവെട്ടി.\n1995 ജൂലായ് 5- ലോകത്തെ അതിസമ്പന്നൻ എന്ന പദം ബിൽഗേറ്റ്സിന് സ്വന്തം. ഫോർബ്സ് മാഗസിൻ ആണ് പ്രഖ്യാപനം നടത്തിയത്. 2008 വരെ ഈ പദവിയിൽ ഇദ്ദേഹം തുടർന്നു.\n1995 ആഗസ്റ്റ് 24- വിൻഡോസ് 95 ഓപ്പറേറ്റിംഗ് സിസ്റ്റവും മൈക്രോസോഫ്റ്റിന്റെ ഓൺലൈൻ സർവ്വീസായ എം.എസ്.എനും പുറത്തിറക്കി.\n1995 ഒക്ടോബർ-വിൻഡോസ് 95ന്റെ 70 ലക്ഷം കോപ്പികൾ വിറ്റഴിച്ചു. മൈക്രോസോഫ്റ്റിന്റെ ലാഭത്തിൽ 58 ശതമാനം വർദ്ധന.\n1996-ബ്രൌസറായ ഇന്റർനെറ്റ് എക്സ്പ്ളോറർ 3.0 പുറത്തിറക്കി. കംപ്യൂട്ടറുകളോടൊപ്പം സൌജന്യമായി ഇന്റർനെറ്റ് എക്സ്പ്ളോറർ 3.0 കൊടുക്കാൻ നടപടി സ്വീകരിക്കുന്നത് അന്വേഷിക്കണമെന്നാവശ്യപ്പെട്ട് നെറ്റ്സ്കേപ്പ് കേസുകൊടുത്തു.\n1988-വിപണിയിലെ മത്സരത്തെ നിരുത്സാഹപ്പെടുത്തുന്ന മൈക്രോസോഫ്റ്റിന്റെ നയം അന്യായമാണെന്ന് അമേരിക്കൻ നീതിപീഠം കണ്ടെത്തി.\n1998 ജൂൺ 25-വിൻഡോസ് 98 പുറത്തിറക്കി\n2000 ജനുവരി-സ്റ്റീവ് ബാമർ ചീഫ് എക്സിക്യൂട്ടീവ് ആയി നിയമിതനായി.\n2000 ജൂൺ 7-വിപണിയിലെ കുത്തക തകർക്കുന്നതിനായി മൈക്രോസോഫ്റ്റിനെ രണ്ടായി വിഭജിക്കാൻ നീതിന്യായ പ്രഖ്യാപനം വന്നു\n2000-മൈക്രോസോഫ്റ്റിന്റെ വരുമാനം 229 ബില്യൺ ഡോളറിലെത്തി. ജോലിക്കാരുടെ എണ്ണം 39,000 ത്തിലേക്കും ഉയർന്നു.ജീവകാരുണ്യ പ്രവർത്തനങ്ങൾ നടത്തുന്നതിനായി ബിൽ മെലിൻഡ ഗേറ്റ്സ് ഫൌണ്ടേഷൻ എന്ന ധർമ്മസ്ഥാപനം തുടങ്ങി.\n2001 ഒക്ടോബർ 25-വിൻഡോക്സ് എക്സ്. പി റിലീസ് ചെയ്തു\n2001 നവംബർ 15-ഗെയിമിംഗ് കൺസോൾ എക്സ്ബോക്സ് പുറത്തിറക്കി\n2006 ജൂൺ 15-ജീവകാരുണ്യ പ്രവർത്തനങ്ങളിൽ ശ്രദ്ധിക്കുന്നതിനായി രണ്ട് വർഷത്തിനകം മൈക്രോസോഫ്റ്റിൽ നിന്നും വിരമിക്കുമെന്ന് ബിൽഗേറ്റ്സ് പ്രഖ്യാപിച്ചു.\n2007 ജനുവരി-പുതിയ ഓപ്പറേറ്റിംഗ് സിസ്റ്റം വിൻഡോസ് വിസ്തയും ഓഫീസ് പാക്കേജായ ഓഫീസ് 2007 ഉം പുറത്തിറക്കി\n2008 ഫെബ്രുവരി-144.6 ബില്യൺ ഡോളറിന് ഇന്റർനെറ്റ് സെർച്ച് രംഗത്തെ പ്രമുഖരായ യാഹൂവിനെ ഏറ്റെടുക്കാനുള്ള ഒരു പദ്ധതി മൈക്രോസോഫ്റ്റ് തയ്യാറാക്കി\n2008 ജൂൺ 27- ബിൽ മിലിൻഡ ഗേറ്റ്സ് ഫൌണ്ടേഷനിൽ ശ്രദ്ധയൂന്നാനായി മൈക്രോസോഫ്റ്റിന്റെ ഔദ്യോഗിക ജീവിതത്തിൽ നിന്ന് ബിൽഗേറ്റ്സ് എന്ന പ്രതിഭാശാലി.\n2009 ജൂലായ് 22-വിൻഡോസ്7റിലീസ് ചെയ്തു\n2012 ഒക്ടോബർ 26- വിൻഡോസ് 8 റിലീസ് ചെയ്തു\n2015 ജൂലായ് 29- വിൻഡോസ് 10 റിലീസ് ചെയ്തു\n↑ "Bill Gates: A Timeline". ശേഖരിച്ചത് 2006-07-03.\n↑ 2.0 2.1 2.2 "Microsoft Fourth Quarter FY 2006 Earnings Release".\n↑ 3.0 3.1 "MICROSOFT CORP: Company Overview". Reuters. ശേഖരിച്ചത് 2006-05-24. [പ്രവർത്തിക്കാത്ത കണ്ണി]\n↑ "Fast Facts about Microsoft". ശേഖരിച്ചത് 27 July. Unknown parameter |accessyear= ignored (|access-date= suggested) (help); Check date values in: |accessdate= (help)\n↑ Forbes: The Global 2000 sorted by industry (21-apr-2010)\nമൈക്രോസോഫ്ടിനെക്കുറിച്ചുള്ള കൂടുതൽ വിവരങ്ങൾ\n"https://ml.wikipedia.org/w/index.php?title=മൈക്രോസോഫ്റ്റ്&oldid=3641963" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 17 ഓഗസ്റ്റ് 2021, സമയം: 09:01\nഈ താൾ അവസാനം തിരുത്തപ്പെട്ടത്: 09:01, 17 ഓഗസ്റ്റ് 2021.


കൊവിഡ് 19 പ്രതിരോധം: കേരള മാതൃകയ്ക്ക് വീണ്ടും സുപ്രീംകോടതിയുടെ പ്രശംസ |\n'മറ്റ് സംസ്ഥാനങ്ങള് എന്ത് ചെയ്യുകയാണ്': കൊവിഡ് പ്രതിരോധത്തിന് കേരള മാതൃകയെ വീണ്ടും പ്രശംസിച്ച് സുപ്രീംകോടതി\nDelhi, First Published 18, Mar 2020, 5:30 PM\nകേരളത്തിൽ അങ്കണവാടി കുട്ടികൾക്ക് ഭക്ഷണം വീടുകളിൽ എത്തിച്ചു നൽകുകയാണ്. മറ്റ് സംസ്ഥാനങ്ങളും കേന്ദ്ര ഭരണ പ്രദേശങ്ങളും ഇക്കാര്യത്തില് എന്ത് ചെയ്യുകയാണ് എന്ന് ഞങ്ങൾക്ക് അറിയണമെന്നും സുപ്രീംകോടതി ആവശ്യപ്പെട്ടു.\nദില്ലി: കൊവിഡ് 19 പ്രതിരോധത്തിന്റെ കേരള മാതൃകയ്ക്ക് വീണ്ടും സുപ്രീംകോടതിയുടെ പ്രശംസ. കൊവിഡ് കാലത്ത് കുട്ടികൾക്ക് ഭക്ഷണം ഉറപ്പാക്കുന്നതിനാണ് കേരളത്തിന് സുപ്രീംകോടതിയുടെ അഭിനന്ദനം. കേരളത്തിൽ അങ്കണവാടി കുട്ടികൾക്ക് ഭക്ഷണം വീടുകളിൽ എത്തിച്ചു നൽകുകയാണ്. മറ്റ് സംസ്ഥാനങ്ങളും കേന്ദ്ര ഭരണ പ്രദേശങ്ങളും ഇക്കാര്യത്തില് എന്ത് ചെയ്യുകയാണ് എന്നത് അറിയണമെന്നും സുപ്രീംകോടതി ആവശ്യപ്പെട്ടു.\nഇത് രണ്ടാം തവണയാണ് കൊവിഡ് 19 പ്രതിരോധത്തിന്റെ കേരള മോഡലിന് സുപ്രീംകോടതിയുടെ പ്രശംസ ലഭിക്കുന്നത്. കേരളത്തിലെ ജയിലുകളിൽ നടത്തിയ ക്രമീകരണങ്ങളെ നേരത്തെ കോടതി പ്രശംസിച്ചിരുന്നു. രാജ്യത്തെ ജയിലുകളിലെ പ്രതിരോധ പ്രവര്‍ത്തനങ്ങള്‍ക്ക് അതൃപ്തി പ്രകടിപ്പിച്ച സുപ്രീംകോടതി ഇതിനെതിരെ സ്വമേധയാ കേസെടുത്തിരുന്നു. കേസെടുത്തതിന് പിന്നാലെ സംസ്ഥാനങ്ങള്‍ക്കയച്ച നോട്ടീസിലാണ് കേരളത്തിന്‍റെ പ്രവര്‍ത്തനങ്ങളെ അക്കമിട്ട് പറഞ്ഞിരിക്കുന്നത്. വൈറസ് പടരുന്നെന്ന് ശ്രദ്ധയില്‍പ്പെട്ടപ്പോള് തന്നെ കേരളം ജയിലുകളില് വേണ്ട പ്രതിരോധ നടപടികള് ആരംഭിച്ചിരുന്നതായി നോട്ടീസില് പറയുന്നു.\nകേരളത്തിലെ ജയിലുകളില് ഐസൊലേഷന് വാര്‍ഡുകള് ആരംഭിച്ചതായും രോഗ ലക്ഷണങ്ങളുള്ളവരെ വാര്‍ഡുകളില് പ്രവേശിപ്പിച്ചതായും നോട്ടീസില് പറയുന്നു.\nജയിലുകളില് പുതിയതായി പ്രവേശിപ്പിക്കുന്ന തടവുകാര് ആദ്യം നിരീക്ഷണത്തിലായിരിക്കും. ആറ് ദിവസമാണ് ഇവര് ഐസൊലേഷന് വാര്‍ഡില് നിരീക്ഷണത്തില് കഴിയുക. ഇത്തരം നടപടികള് മറ്റ് സംസ്ഥാനങ്ങള് എന്തുക്കൊണ്ട് സ്വീകരിച്ചില്ലെന്നും കോടതി ചോദിച്ചു.\nLast Updated 18, Mar 2020, 6:38 PM\nസംസ്ഥാനത്ത് കനത്ത മഴ; ജില്ലകളിൽ ജാഗ്രതാ നിർദ്ദേശം\nവിടപറഞ്ഞിട്ട് 11 വർഷങ്ങൾ; കാണാം മുരളിയുടെ ലങ്കാലക്ഷ്മിയിലെ രാവണപ്പകർച്ച...\nപത്ത് ലക്ഷത്തില് നിന്ന് 20 ലക്ഷത്തിലെത്താന് വെറും 22 ദിവസം; രാജ്യത്ത് ശരവേഗം പാഞ്ഞ് കൊവിഡ് കണക്ക്


Malayalam News - എൺപതോളം സുഹൃത്തുകളെ ജോലി കണ്ടെത്താ൯ സഹായിച്ച് വിദ്യാർത്ഥി; സ്വന്തമായി രണ്ട് സ്റ്റാർട്ടപ്പുകൾ | News18 Kerala, Money Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Money » 21 YO TELANGANA STUDENT HELPS 80 PEERS GET JOBS RUNS TWO STARTUPS AA\nഎൺപതോളം സുഹൃത്തുകളെ ജോലി കണ്ടെത്താ൯ സഹായിച്ച് വിദ്യാർത്ഥി; സ്വന്തമായി രണ്ട് സ്റ്റാർട്ടപ്പുകൾ\nസോണി, നികോൺ തുടങ്ങി വലിയ കമ്പനികൾക്കു പുറമെ നിരവധി പ്രൊഡക്ഷ൯ കമ്പനികളിലും വിദ്യാർത്ഥികൾക്ക് ജോലി കണ്ടെത്താ൯ സായ് സഹായിച്ചിട്ടുണ്ട്.\nUpdated: February 16, 2021, 2:22 PM IST\nസായ് അഭിനവ് ചേപൂരി\nLast Updated: February 16, 2021, 2:22 PM IST\nകോളേജിൽ പഠിക്കുന്ന സമയത്ത് സുഹൃത്തുക്കൾക്കു കൂടി ജോലി കണ്ടെത്താ൯ സഹായിക്കുകയാണ് ഇരുപത്തിയൊന്നുകാര൯. ലവ്ലി പ്രൊഫഷനൽ യൂനിവേഴ്സിറ്റിയിൽ എഞ്ചിനീയറിംഗ് കോഴ്സ് ചെയ്യുന്ന സായ് അഭിനവ് ചേപൂരി 2017 ൽ തുടങ്ങിയ മെയ്ക് ഇറ്റ് മെമ്മറബ്ൾ എന്ന സ്ഥാപനം ഇതുവരെ എണ്പതിലധികം ഫോട്ടാഗ്രാഫർമാർ, വീഡിയോഗ്രാഫർമാർ തുടങ്ങി മറ്റു മേഖലകളിലുള്ള വിദ്യാർത്ഥികൾക്ക് ജോലി കണ്ടെത്താ൯ സഹായമായിട്ടുണ്ട്. കംപ്യൂട്ടർ സയ൯സിൽ ബിടെക് ചെയ്തു കൊണ്ടിരിക്കുകയാണ് സായ് അഭിനവ് ചേപൂരി.\nതെലങ്കാനയിലെ രാജണ്ണ സിൽസില ജില്ലയിലെ യങ്കൽ എന്ന കൊച്ചു ഗ്രാമത്തിൽ ജനിച്ച ചേപൂരിയുടെ ജീവിതം താരതമ്യേന മികച്ചതായിരുന്നു. നല്ല ഒരു ബിസിനസുകാരനായിരുന്നു അച്ച൯ ചേപൂരി ബാല രാജു. എന്നാൽ, അധിക കാലം കഴിയുന്നതിന് മുന്‍പേ ബിനിനസ് തകർന്ന് അദ്ദേഹം കടക്കാരനായി. കടത്തിൽ മുങ്ങിയിരിക്കുന്ന സാഹചര്യത്തിലും തന്റെ പിതാവ് മറ്റുള്ളവരെ സഹായിക്കുന്നതിൽ നിന്ന് പിന്മാറിയിരുന്നില്ലെന്ന് സായ് അഭിനവ് പറയുന്നു. പിതാവിന്റെ ഈ പരസഹായതാ മനോഭാവമാണ് തനിക്ക് മെയ്ക്ക് ഇറ്റ മെമറബ്ൾ (എംഐഎം) തുടങ്ങാ൯ പ്രചോദനായതെന്ന് ഈ വിദ്യാർത്ഥി പറയുന്നു.\nകരീം നഗറിൽ സ്കൂൾ വിദ്യാഭ്യാസം പൂർത്തിയാക്കിയ ശേഷം എൽപിയുവിൽ അഡ്മിഷനെടുക്കുകയാരുന്നു സായ് അഭിനവ്.\nAlso Read പെട്രോൾ-ഡീസൽ വില വീണ്ടും വർധിച്ചു; 16 ദിവസത്തിനിടെ വില വർധിക്കുന്നത് പത്താം തവണ\nമറ്റുള്ളവർക്ക് ജോലി കണ്ടെത്തൽ\nകഴിവുള്ള, അതേ സമയം, വലിയ കോർപ്പറേറ്റ് കമ്പനികൾക്കു മുൻപാകെ തങ്ങളുടെ പ്രതിഭ അവതരിപ്പാക്കാൻ അറിയാത്ത ചെറുപ്പക്കാരെ സഹായിക്കുകയാണ് തന്റെ പ്രധാന ലക്ഷ്യം എന്നാണ് ഈ എഞ്ചിനീയർ പറയുന്നത്. പ്രത്യേകിച്ച് വീഡിയോഗ്രഫി, ഫോട്ടോഗ്രഫി മേഖലകളിലുള്ളവരെയാണ് ഇദ്ദേഹം സഹായിച്ചു വരുന്നത്. സോണി, നികോൺ തുടങ്ങി വലിയ കമ്പനികൾക്കു പുറമെ നിരവധി പ്രൊഡക്ഷ൯ കമ്പനികളിലും വിദ്യാർത്ഥികൾക്ക് ജോലി കണ്ടെത്താ൯ സായ് സഹായിച്ചിട്ടുണ്ട്.\nപ്രൊഫസർമാരുടെയും, ജലന്തറിലെ എൽപിയു അധികൃതരുടെയും സഹായത്തോടെ ആദ്യം കോളേജിൽ പ്ലേയ്സ്മെന്റ ഇവന്റ് സംഘടിപ്പിച്ചു ഈ വിദ്യാർത്ഥി. 5.5 ലക്ഷം രൂപ വാർഷിക വരുമാനം വരെ ശമ്പളം കിട്ടി ജോലി ലഭിച്ച വിദ്യാർത്ഥികളുണ്ടന്ന് സായ് അവകാശപ്പെടുന്നു. എൽപിയുവിലെ ഹൈദരാബാദ് കാംപസിലേതുൾപ്പെടെ രണ്ട് പ്ലേസ്മെന്റ് ക്യാംപുകൾ കൂടെ നടത്തിയ സായ് ഈ ഇവന്റുകൾ വഴി നാൽപത് പേർക്ക് ജോലി കണ്ടെത്തിക്കൊടുക്കാനായി.\nവെൽഫെയർ സംഘടനകളുമായും, എ൯ജിഒകളുമായി ബന്ധം സ്ഥാപിച്ച സായ് പ്ലെയ്സ്മെന്റ് ക്യാംപുകൾ സംഘടിപ്പിക്കുന്നതിന് അവ ഉപകാരപ്പെടുത്തിയിരുന്നു. ഇത്തരം പരിപാടികൾ നടത്തുന്നതിന് സഹായിച്ച തന്റെ അധ്യാപരെ സായ് പ്രത്യേകം സ്മരിക്കുക കൂടി ചെയ്യുന്നുണ്ട്. ഒരുപാട് വിദ്യാർത്ഥികൾക്ക് ഇന്റേണ്ഷിപ്പ് റോളുകളും ലഭിക്കാ൯ എംഐഎം സഹായമായിട്ടുണ്ടെന്നാണ് സായ് അവകാശപ്പെടുന്നത്. ഫോട്ടോഗ്രഫി ഫീൽഡിനു പുറത്ത്, ഇലക്ട്രീഷ്യ൯സ്, മെക്കാനിക്ക്, ആശാരിമാർ തുടങ്ങിയവർക്കും ജോലി കണ്ടെത്താ൯ സഹായിച്ചിട്ടുണ്ട് ഇദ്ദേഹം.\nമറ്റു പദ്ധതികളും ഫണ്ടും\nഇതുവരെ പുറത്തു നിന്ന് ഫണ്ടുകളൊന്നും സ്വീകരിച്ചിട്ടില്ല അഭിനവ്. ഉദ്യോഗാർത്ഥികളിൽ നിന്ന് ചെറിയ ഒരു തുക ഈടാക്കുന്ന അഭിനവ് യൂണിവേഴ്സിറ്റികളിൽ നിന്നും മറ്റു കോർപ്പറേറ്റ് സ്ഥാപനങ്ങളിൽ നിന്നും ടെയ്നിംഗ് ക്ലാസ് എടുക്കാ൯ വരുന്ന അധ്യാപകർക്ക് നൽകാനാണ് ഈ പണം ഉപയോഗിക്കുന്നത് എന്നാണ് അവകാശപ്പെടുന്നത്.\nകഴിഞ്ഞ വർഷം എ൯വിറോപ്രോമിസ് എന്ന മറ്റൊരു സ്ഥാപനം കൂടി രൂപികരിച്ചിട്ടുണ്ട് സായ് അഭിനവ്. കർഷകർക്ക് ഏറ്റവും പുതിയ സാങ്കേതികത ലഭ്യമാക്കുക എന്ന ഉദ്ദേശത്തോടെയാണ് ഈ സ്ഥാപനം രൂപീകരിച്ചിരിക്കുന്നത്. എൽപിയുവിലെ ഒരു പറ്റം വിദ്യാർത്ഥികളുടെ പിന്തുണയോടെ രൂപികരിച്ച എ൯വിറോപ്രോമിസ് ടീം പഞ്ചാബിലെ കൃഷിയിടങ്ങൾ സന്ദർശിക്കുകയും കർഷകരുമായി ആശയവിനിമയം നടത്തുകയും ചെയ്യാറുണ്ട്.\nFirst published: February 16, 2021, 2:22 PM IST


സെന്‍കുമാറിന്റെ പുനര്‍നിയമനത്തില് സര്‍ക്കാര് സുപ്രീംകോടതിയിലേക്ക്; വിധിയില് വ്യക്തത വരുത്തണമെന്ന് ആവശ്യപ്പെടും; സെന്‍കുമാര് സര്‍ക്കാര് രേഖകള് ചോര്‍ത്തിയെന്നും സംശയം – Kairali News | Kairali News Live l Latest Malayalam News\nതിരുവനന്തപുരം : ടിപി സെന്‍കുമാര് കേസില് വ്യക്തത വരുത്താന് സംസ്ഥാന സര്‍ക്കാര് സുപ്രിംകോടതിയെ സമീപിക്കും. കോടതി വിധിയില് വ്യക്തത വരുത്തണം എന്നാവശ്യപ്പെട്ട് ഇന്ന് ഹര്‍ജി നല്‍കാനാണ് സര്‍ക്കാര് തീരുമാനം.\nസെന്‍കുമാര് സര്‍ക്കാര് രേഖകള് ചോര്‍ത്തിയെന്ന് സര്‍ക്കാര് സംശയിക്കുന്നു. നിയമസഭയില് പ്രതിപക്ഷം ഉദ്ധരിച്ച രേഖകള് ചോര്‍ത്തിയതാണെന്ന് സംശയമുണ്ട്. മന്ത്രിസഭായോഗം ചര്‍ച്ച ചെയ്യുന്നതിന് മുമ്പ് രേഖകള് ചോര്‍ന്നതില് അസ്വഭാവികതയുണ്ടെന്നും സര്‍ക്കാര് കരുതുന്നു.\nസെന്‍കുമാര് ചോര്‍ത്തി നല്‍കിയ രേഖകള് ഉയര്‍ത്തിയാണ് പ്രതിപക്ഷം നിയമസഭയില് സംസാരിച്ചത്. ഇത് സെന്‍കുമാറിന്റെ സര്‍ക്കാര് വിരുദ്ധ നീക്കമാണ് എന്നും സര്‍ക്കാര് കരുതുന്നു. ഇങ്ങനെ വിശ്വസിക്കാനാവാത്ത ഒരു ഉദ്യോഗസ്ഥനെ എങ്ങനെ ഡിജിപി സ്ഥാനത്ത് നിയമിക്കുമെന്നാണ് സര്‍ക്കാര് ആലോചിക്കുന്നത്.\nഅതേസമയം, സംസ്ഥാന പൊലീസ് മേധാവി ആരാണെന്ന് ചോദിച്ചു കൊണ്ട് പ്രതിപക്ഷാംഗങ്ങള് നിയമസഭയില് ബഹളം തുടരുകയാണ്. ഡിജിപി ആര് എന്ന് വ്യക്തമാക്കണമെന്ന് ആവശ്യപ്പെട്ട് ബാനറും പ്ലക്കാര്‍ഡുകളും ഉയര്‍ത്തിയാണ് പ്രതിപക്ഷ ബഹളം. മുഖ്യമന്ത്രി പിണറായി വിജയന് ചോദ്യങ്ങള്‍ക്ക് മറുപടി പറയുന്നതിനിടെയായിരുന്നു ബഹളം. അംഗങ്ങള് ശാന്തരാവണമെന്നും ചോദ്യോത്തരവേള സുഗമമായി നടക്കണമെന്നും സ്പീക്കര് പി.ശ്രീരാമകൃഷ്ണന് റൂളിംഗ് നല്‍കിയതോടെ പ്രതിപക്ഷം സീറ്റുകളില് ഇരുന്നു.\nTags: cabinetFile WritKerala GovtKerala PoliceOppositionSC of Indiatp senkumar


പെട്രോള് ടാങ്കര് മറിഞ്ഞു; ദുരന്തം ഒഴിവായത് തലനാരിഴക്ക്\nFriday 21 February 2014 10:18 pm IST\nകോതമംഗലം: കൊച്ചി-മധുര ദേശീയ പാതയില് പെട്രോള് ടാങ്കര് ലോറി മറിഞ്ഞു. ഫയര്‍ഫോഴ്സിന്റെയും അധികൃതരുടെയും സമയോചിതമായ ഇടപെടല് വന്‍ദുരന്തം ഒഴിവാക്കി. ഇരുമ്പനത്തു നിന്നും തൂക്കുപാലത്തിന് പെട്രോളിയം ഉല്‍പന്നങ്ങളുമായി പോയ ലോറിയാണ് ഇന്നലെ രാവിലെ 10.30ഓടെ നെല്ലിമറ്റത്തിന് സമീപം കുത്ത്കുഴിയില് മറിഞ്ഞത്. ലോറിയില് 8000ലിറ്റര് ഡീസലും 4000ലിറ്റര് പെട്രോളുമാണ് ഉണ്ടായിരുന്നത്. കുത്തുകുഴിയിലെ വളവ് തിരിയുന്നതിനിടയില് നിയന്ത്രണം വിട്ട് മറിയുകയായിരുന്നു. അപകടസമയത്ത് ടാങ്കില് നിന്നും ചെറിയ തോതില് പെട്രോള് ലീക്ക് ചെയ്യുന്നുണ്ടായിരുന്നു. ഉടന് കോതമംഗലം കല്ലൂര്‍ക്കാട് ഫയര് സ്റ്റേഷനില് നിന്നും മൂന്ന് യൂണിറ്റ് ഫയര് എഞ്ചിനുകളെത്തി വെള്ളം പമ്പ് ചെയ്ത് വന്‍ദുരന്തം ഒഴുവാക്കുകയായിരുന്നു.\nകോതമംഗലം സിഐയുടെ നേതൃത്വത്തില് ഊന്നുകല്-കോതമംഗലം എസ്‌ഐമാരുടെ നേതൃത്വത്തില് പോലീസ് സംഘം എത്തി ദേശീയ പാതയിലെ ഗതാഗതം തിരിച്ചുവിടുന്നതിനുള്ള നടപടികള് സ്വീകരിച്ചു. തീപ്പിടുത്തം ഉണ്ടാകാതിരിക്കാനുള്ള മുന് കരുതലുകള് സ്വീകരിക്കുകയും മേഖലകളിലെ വൈദ്യുതി ബന്ധം വിച്ഛേദിക്കുകയും ചെയ്തിരിക്കുകയാണ്. ഹിന്ദുസ്ഥാന് പെട്രോളിയം അധികൃതര് സ്ഥലത്തെത്തി മറിഞ്ഞ ടാങ്കറില് നിന്ന് പെട്രോളും ഡീസലും ഹാന്റ് പമ്പ് ഉപയോഗിച്ച് മറ്റൊരു ടാങ്കറിലേക്ക് നീക്കം ചെയ്തു. തുടര്‍ന്ന് മറിഞ്ഞ വാഹനം ഉയര്‍ത്തുകയും വാഹനഗതാഗതം പുനഃസ്ഥാപിക്കുകയും ചെയ്തു.\nപെട്രോള് പമ്പുകള് അടച്ച് നടത്തിയ രാഷ്ട്രിയപ്രേരിതമായ സമരം ജനങ്ങളോടുള്ള വെല്ലുവിളി: യുവമോര്‍ച്ച\nമലപ്പുറത്ത് ഗ്യാസ് ടാങ്കര് മറിഞ്ഞു; വന് ദുരന്തം ഒഴിവായി\nജനങ്ങള്‍ക്ക് ഐ ഒ സിയുടെ ഭീഷണി;പെട്രോള് വില ഇനിയും കൂടും\nഒഴിവായത് വന് ദുരന്തം നിയന്ത്രണം വിട്ട കാറിടിച്ച് മണ്ണെണ്ണ ടാങ്കര് മറിഞ്ഞു


സൈനികര്‍ക്കെതിരെ തീവ്രവാദ ആക്രമണം: ഈ വര്‍ഷം ഇത് എട്ടാമത്തേത്- Timeline • Suprabhaatham\nസൈനികര്‍ക്കെതിരെ തീവ്രവാദ ആക്രമണം: ഈ വര്‍ഷം ഇത് എട്ടാമത്തേത്- Timeline\nFebruary 10, 2018 | 2:07 pm IST\nkashmirKasmir Attackterror attackTimeline\nന്യൂഡല്‍ഹി: ജമ്മു കശ്മീരില് സൈനികര്‍ക്കു നേരെ ആക്രമണം പരമ്പര തുടരുന്നു. നാല്‍പതു ദിവസത്തിനിടെ ഇത് എട്ടാമത്തെ തീവ്രവാദി ആക്രമണമാണ് ഇന്ന് നടന്നത്. ഇന്നു നടന്ന ജയ്‌ഷേ മുഹമ്മദ് തീവ്രവാദികളുടെ ആക്രമണത്തില് ജൂനിയര് കമ്മിഷന് ഓഫിസര് അടക്കം മൂന്നു ജവാന്മാര് കൊല്ലപ്പെട്ടു.\n2013 ഫെബ്രുവരി ഒന്‍പതിനു തൂക്കിലേറ്റപ്പെട്ട അഫ്‌സല് ഗുരുവിന്റെ വാര്‍ഷികദിനമായതിനാല് ആക്രമണത്തിന് സാധ്യതയുണ്ടെന്ന് ഇന്റലിജന്‍സ് റിപ്പോര്‍ട്ടുണ്ടായിരുന്നു. എന്നിട്ടും സഞ്ച്വാന് സൈനിക ക്യാംപില് ആക്രമണമുണ്ടായി.\n2018 ല് ഉണ്ടായ തീവ്രവാദി ആക്രമണങ്ങള്\n2017 ഡിസംബര് 31, ജനുവരി-1, 2018: അഞ്ച് സി.ആര്.പി.എഫ് ജവാന്മാരും മൂന്നു സാധാരണക്കാരും കൊല്ലപ്പെട്ടു. തുടര്‍ന്ന് 24 മണിക്കൂര് നീണ്ട ഏറ്റുമുട്ടലില് മൂന്നു തീവ്രവാദികളെ വധിച്ചു.\nജനുവരി 19: കശ്മീരിലെ പുല്‍വാമയില് തീവ്രവാദികള് ചുഴറ്റിയെറിഞ്ഞ ഗ്രനേഡ് പൊട്ടിത്തെറിച്ച് എട്ട് പൊലിസുകാര്‍ക്ക് പരുക്ക്.\nജനുവരി 22: ബരാമുല്ല പൊലിസ് സ്റ്റേഷനു സമീപത്ത് ഗ്രനേഡ് ആക്രമണത്തില് ഒരു പൊലിസുകാരന് പരുക്ക്.\nഇതേ ദിവസം, പാംപോറില് സുരക്ഷാ സൈനികരെ ലക്ഷ്യംവച്ചെറിഞ്ഞ ഗ്രനേഡ് പൊട്ടിത്തെറിച്ച് സാധാരണക്കാരന് പരുക്ക്.\nജനുവരി 26: പുല്‍വാമ ജില്ലയില് പൊലിസ് സ്റ്റേഷനു നേരെ ഗ്രനേഡ് ആക്രമണം. ആര്‍ക്കും പരുക്കില്ല.\nഫെബ്രുവരി 1: കശ്മീര് പൊലിസിന്റെയും സി.ആര്.പി.എഫിന്റെയും ബാനുരയിലെ പോസ്റ്റിനു നേരെ തീവ്രവാദ ആക്രമണം. ആളപായമില്ല.\nഫെബ്രുവരി 3: പുല്‍വാമയില് ഗ്രനേഡ് ആക്രമണത്തില് രണ്ട് സാധാരണക്കാര്‍ക്കും മൂന്ന് സി.ആര്.പി.എഫ് ജവാന്മാര്‍ക്കും പരുക്ക്.\nഫെബ്രുവരി 7: സെന്‍ട്രല് ജയിലില് തടവിലായിരുന്ന ലഷ്‌കര് നേതാക്കളായ നവീദ് ജാതിനെ മെഡിക്കല് ചെക്കപ്പിനായി ആശുപത്രിയിലേക്ക് കൊണ്ടുപോവുന്നതിനിടെ ആക്രമണം. ശ്രീനഗറിലുണ്ടായ ആക്രമണത്തില് രണ്ടു പൊലിസുകാര് കൊല്ലപ്പെടുകയും നവീദ് രക്ഷപ്പെടുകയും ചെയ്തു.\nകുപ്‌വാരയില് ഏറ്റുമുട്ടലില് നാലു തീവ്രവാദികള് കൊല്ലപ്പെട്ടു, ഒരാള് പിടിയില്\nഎന്നും ഒപ്പമുണ്ട്; ക്രിസ്ത്യന് പള്ളികളിലെത്തി പിന്തുണ അറിയിച്ച് മുസ്‌ലിംകള്


CMA (Cost Management Accounting) - Simon Mash (Simon Pavaratty), Teacher, PSMVHSS Kattoor\nഅക്കൗണ്ട് മാനേജ്മെന്റിലും ഫിനാൻസ് മാനേജ്മെന്റിലും ജോലി സ്വന്തമാക്കാനാവുന്ന പ്രൊഫെഷണൽ കോഴ്സ് ആണ് CMA.\nഇൻസ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടൻസ് ഓഫ് ഇന്ത്യയാണ് കോഴ്സ് നടത്തുന്നത്.\nമറ്റ് കോമേഴ്സ് കോഴ്സുകളെ അപേക്ഷിച്ച് പഠിക്കാൻ വളരെ എളുപ്പമായതും പഠിച്ചിറങ്ങുമ്പോൾ തന്നെ ജോലി ഉറപ്പാക്കാവുന്നതുമായ കോഴ്സാണ് CMA.\nആദ്യപടി നാലു മാസത്തെ ഫൗണ്ടേഷൻ കോഴ്സാണ്.\nപ്ലസ് ടു കഴിഞ്ഞവർക്ക് ഫൗണ്ടേഷന് ചേരാം, അത് കൂടാതെ 10 കഴിയുമ്പോൾ തന്നെ പ്ലസ് ടു വിനോപ്പം വിദ്യാർത്ഥികൾക്ക് ഫൗണ്ടേഷനും പഠിക്കാനുള്ള അവസരമുണ്ട്.\nരണ്ടാമത്തേ രീതിയാണെങ്കിൽ പെട്ടന്ന് പഠിച്ച് തീർത്ത് നേരത്തെ ജോലിക്ക് കേറാം.\nFundamentals of accounting, Law and ethics, Economics and management, business mathematics and statistics എന്നിവയാണ് ഫൌണ്ടേഷൻ കോഴ്സിൽ പഠിക്കാനുള്ളത്.\nഫൗണ്ടേഷൻ കഴിഞ്ഞാൽ ഒരു വർഷത്തെ ഇന്റർമീഡിയറ്റ് കോഴ്സ് പഠിക്കണം.\nഫൌണ്ടേഷൻ/ ബിരുദമാണ് ഇന്റർമീഡിയറ്റ് പഠിക്കാനുള്ള മിനിമം യോഗ്യത.\nരണ്ടു ഗ്രൂപ്പുകളിലായി എട്ടു വിഷയമാണ് ഇന്റർമീഡിയറ്റിൽ പഠിക്കാനുള്ളത്.\nഒന്നാം ഗ്രൂപ്പിൽ financial accounting, law and ethics, direct taxation, cost accounting എന്നീ വിഷയങ്ങളാണ് പ്രധാനമായും പഠിക്കാനുള്ളത്.\noperations management and strategic management, cost and management, accounting and financial management, indirect taxaion, company accounts and audit എന്നിവയാണ് രണ്ടാം ഗ്രൂപ്പിൽ പഠിക്കാനുള്ള വിഷയങ്ങൾ.\nഇന്റർമീഡിയറ്റ് പഠിച്ചുകഴിഞ്ഞാൽ അടുത്തത് ഒരുവർഷത്തെ ഫൈനൽ കോഴ്സാണ്.\nരണ്ടു ഗ്രൂപ്പുകളിലായി നാലു വിഷയങ്ങളാണ് ഫൈനലിൽ പഠിക്കാനുള്ളത്.\ncorporate law and compliance, strategic financial management, cost management and decision making, direct tax law and international taxation എന്നീ വിഷയങ്ങളും\nലോകമെമ്പാടുമുള്ള അക്കൗണ്ടന്റുമാർക്കും ബിസിനസ്സിൽ പ്രവർത്തിക്കുന്ന സാമ്പത്തിക പ്രൊഫഷണലുകൾക്കുമായി അമേരിക്ക ആസ്ഥാനമാക്കി പ്രവർത്തിക്കുന്ന IMA (Institute of management accountants ) CMA യ്ക്ക് വളരെയധികം മൂല്യം നൽകുന്നുണ്ട്.\nഅതുകൊണ്ട് തന്നെ ഒരു ആഗോള അംഗീകൃത കോഴ്സാണ് CMA.\nമാനേജ്മെന്റ് അക്കൗണ്ടിങ്, ഫിനാൻഷ്യൽ മാനേജുമെന്റ് തുടങ്ങിയ കാര്യങ്ങളിൽ അറിവ് ലഭിക്കുന്നതിനൊപ്പം ഇന്ത്യയിലും ലോകമെമ്പാടും നിരവധി തൊഴിൽ അവസരങ്ങളാണ് CMA സൃഷ്ടിക്കുന്നത്.\nപഠിച്ചിറങ്ങുന്നവർ കുറവായതുകൊണ്ട് തന്നെ തൊഴിലവസരങ്ങളും കൂടുതലാണ്.\nഇന്റർമീഡിയറ്റ് പാസ്സായാൽ തന്നെ ജോലി ലഭിക്കും.\nഫൈനലിന് ശേഷം സ്വന്തമായി പ്രാക്ടീസ് ചെയ്യാമെങ്കിലും മാനേജിങ് ഡയറക്ടർ, ഫിനാൻസ് ഡയറക്ടർ, ചീഫ് ഫിനാൻസ് ഓഫിസർ, ഫിനാൻഷ്യൽ കൺട്രോളർ, കോസ്റ്റ് കൺട്രോളർ തുടങ്ങി നിരവധി ജോലി സാധ്യതകളാണുള്ളത്.


First responders of Air India Express IX 1344 plane crash in Kozhikode\nഭീതിയില്ലാതെ കരുതലിന്റെ കരങ്ങൾ; രക്ഷാപ്രവർത്തനം വേഗത്തിലാക്കിയത് നാട്ടുകാരുടെ ഇടപെടൽ\nകേട്ടവരൊന്നും അന്തിച്ചുനിന്നില്ല. ഒരു നിമിഷം പോലും പാഴാക്കാതെ അവർ ലഭ്യമായ വാഹനവുമായി കരിപ്പൂരിലേക്കു കുതിച്ചെത്തി. കോവിഡ് ഭീതിയെയും വിമാനം തീപിടിക്കുമോയെന്ന പേടിയെയും മറികടന്ന്, കനത്ത മഴയെ അവഗണിച്ച് അവര് മുറിവേറ്റവരെ വാരിയെടുത്തു. കരിപ്പൂര് വിമാനത്താവളം വെള്ളിയാഴ്‌ച രാത്രി സാക്ഷ്യം വഹിച്ചത് മലപ്പുറത്തുകാരുടെ ഒരുമയ്ക്കും നിർലോഭമായ സ്‌നേഹത്തിനും. ഉച്ചത്തിലുള്ള രണ്ട് ശബ്ദങ്ങള് കേട്ടാണ് സമീപവാസികൾ ഓടിക്കൂടിയത്. പിന്നാലെ ആംബുലന്‍സിന്റെ സൈറൺ കേട്ടു. അപകട ശബ്ദം കേട്ട് ദൂരെ സ്ഥലത്തുനിന്നു പോലും ആളുകള് ഓടിയെത്തി. ആംബുലന്‍സുകള് എത്തുന്നതിന് മുമ്പ് തന്നെ […]\nUpdated: August 8, 2020 11:35:36 am\nകേട്ടവരൊന്നും അന്തിച്ചുനിന്നില്ല. ഒരു നിമിഷം പോലും പാഴാക്കാതെ അവർ ലഭ്യമായ വാഹനവുമായി കരിപ്പൂരിലേക്കു കുതിച്ചെത്തി. കോവിഡ് ഭീതിയെയും വിമാനം തീപിടിക്കുമോയെന്ന പേടിയെയും മറികടന്ന്, കനത്ത മഴയെ അവഗണിച്ച് അവര് മുറിവേറ്റവരെ വാരിയെടുത്തു. കരിപ്പൂര് വിമാനത്താവളം വെള്ളിയാഴ്‌ച രാത്രി സാക്ഷ്യം വഹിച്ചത് മലപ്പുറത്തുകാരുടെ ഒരുമയ്ക്കും നിർലോഭമായ സ്‌നേഹത്തിനും.\nഉച്ചത്തിലുള്ള രണ്ട് ശബ്ദങ്ങള് കേട്ടാണ് സമീപവാസികൾ ഓടിക്കൂടിയത്. പിന്നാലെ ആംബുലന്‍സിന്റെ സൈറൺ കേട്ടു. അപകട ശബ്ദം കേട്ട് ദൂരെ സ്ഥലത്തുനിന്നു പോലും ആളുകള് ഓടിയെത്തി. ആംബുലന്‍സുകള് എത്തുന്നതിന് മുമ്പ് തന്നെ നാട്ടുകാര് ഓട്ടോറിക്ഷകൾ ഉൾപ്പെടെയുള്ള കിട്ടിയ വാഹനങ്ങളിൽ പരുക്കേറ്റ യാത്രക്കാരെ ആശുപത്രിയിലേക്ക് കൊണ്ടുപോയി. സമീപത്തെ ആളുകള് അവരുടെ കൈയിലുള്ള എല്ലാ വാഹനങ്ങളും മുറിവേറ്റവരെ ആശുപത്രികളില് എത്തിക്കാനായി കൊണ്ടുവന്നു. ഇതുകാരണം ഏകദേശം ഒന്നര മണിക്കൂര് കൊണ്ട് രക്ഷാപ്രവര്‍ത്തനം പൂര്‍ത്തിയാക്കാന് സാധിച്ചു.\nവിമാനം തീപിടിക്കുമോയെന്ന ഭീതിയില് പകച്ചുവെങ്കിലും അത് മറികടന്ന് നാട്ടുകാര് കയ്യും മെയ്യും മറന്ന് രക്ഷാപ്രവര്‍ത്തനത്തില് ഏര്‍പ്പെടുകയായിരുന്നു. ഇരുപതോളം സമീപവാസികളാണ് ഓടിയെത്തിയത്. വിമാനത്താവള മതിലിന്റെ ഗേറ്റ് തള്ളിത്തുറന്ന് അകത്ത് കയറാന് നോക്കി. ഒടുവിൽ മതില് തകര്‍ത്താണ് അകത്തുകയറിയത്. ഈ സമയം, തകര്‍ന്ന വിമാനത്തില്‍നിന്ന് ഇറങ്ങിവന്ന പരുക്കേറ്റ യാത്രക്കാർ സഹായത്തിനായി അഭ്യര്‍ത്ഥിക്കുന്നുണ്ടായിരുന്നു.\n” ഓടിയെത്തിയവരെ അപകടസ്ഥലത്തിന് അടുത്തുള്ളവര് അകത്തേക്ക് കടക്കാന് ആദ്യം അനുവദിച്ചിരുന്നില്ല. വിമാനത്താവള അധികൃതര് പറഞ്ഞശേഷമാണ് അകത്തേക്കുവിട്ടത്,” ആദ്യം ഓടിയെത്തിയ സമിപവാസികളിലൊരാള് പറഞ്ഞു.\nവിമാനം രണ്ടായി മുറിഞ്ഞുകിടക്കുന്നതാണ് രക്ഷാപ്രവര്‍ത്തകര് ആദ്യം കണ്ടത്. പ്രദേശമാകെ അപകടത്തില്‍പ്പെട്ടവരുടെ നിലവിളിയില് മുങ്ങിയിരുന്നു. കൊറോണ ഭീതി നിലനിൽക്കെയാണ് ആളുകള് അതൊന്നും വക വെക്കാതെ ഓടിക്കൂടിയത്.\n” ധാരാളം ആളുകളുടെ കാലുകള് ഒടിഞ്ഞിട്ടുണ്ട് തലയ്ക്കും പരുക്കേറ്റിട്ടുണ്ട്. ആളുകള് പരുക്കേറ്റ് രക്തമൊലിക്കുന്ന അവസ്ഥയിലായിരുന്നു. തീപിടിത്തമൊന്നും ഉണ്ടായില്ല. എന്തോ ലീക്ക് ഉണ്ടെന്നാണ് ആദ്യം കേട്ടത് ഫയര് ഫോഴ്‌സ് വെള്ളം സ്‌പ്രേ ചെയ്ത് അത് അണയ്ക്കുകയും ചെയ്തു,” ശബ്ദം കേട്ട് കൊണ്ടോട്ടിയില് നിന്ന് എത്തിയ ഒരാള് മാധ്യമങ്ങളോട് പറഞ്ഞു.\nതകര്‍ന്ന വിമാനാവശിഷ്ടങ്ങള്‍ക്കിടയില്‍നിന്ന് പരുക്കേറ്റ യാത്രക്കാരെ എടുത്തു കിടത്തിയത് സമീപത്തെ വെള്ളം നിറഞ്ഞ ഭാഗത്തായിരുന്നുവെന്ന് രക്ഷാപ്രവര്‍ത്തനം നടത്തിയ ഒരാള് പറഞ്ഞു.\nവെള്ളിയാഴ്ച രാത്രി എട്ടു മണിയോടെയാണ് കരിപ്പൂർ വിമാനത്താവളത്തിൽ എയർ ഇന്ത്യ എക്‌സ്പ്രസ് വിമാനം അപകടത്തിൽപ്പെട്ടത്. ലാൻഡ് ചെയ്യാനുള്ള ശ്രമത്തിനിടെ നിയന്ത്രണം നിട്ട വിമാനം റണ്‍വേയില് നിന്നും വഴുതി മാറി കൊണ്ടോട്ടി-കുന്നുംപുറം റോഡില് മേലങ്ങാടി വഴിയുള്ള ക്രോസ് ബെല്‍റ്റ് റോഡിന്റെ ഭാഗത്തേക്ക് വീഴുകയായിരുന്നു. 35 അടി താഴ്ചയിലേക്ക് കൂപ്പുകുത്തിയ വിമാനത്തിന്റെ മുൻഭാഗം വേർപെട്ടു.\nകുട്ടികളടക്കം അടക്കം 184 യാത്രക്കാരും രണ്ട് പൈലറ്റുമാർ ഉൾപ്പെടെ ആറ് ജീവനക്കാരുമാണ് വിമാനത്തിലുണ്ടായിരുന്നത്. വൈകിട്ട് 7.27 ഓടെ കരിപ്പൂരിലെത്തേണ്ട വിമാനമാണ് അര മണിക്കൂറോളം വൈകി എത്തിയത്. അപകടത്തിൽ പൈലറ്റുമാർ ഉൾപ്പെടെ 18 പേർ മരിച്ചു.\nആദ്യ തവണ ലാന്‍ഡ് ചെയ്യാന് ശ്രമിച്ചശേഷം സാധിക്കാത്തതിനാല് തിരികെ പറന്നുയര്‍ന്ന വിമാനം ആകാശത്ത് വട്ടമിട്ട് പറന്നശേഷം തിരികെ രണ്ടാമതും ഇറങ്ങിയപ്പോഴാണ് അപകടം ഉണ്ടായതെന്ന് രക്ഷപ്പെട്ട് ആശുപത്രിയില് ചികിത്സയില് കഴിയുന്ന റിയാസ് മാധ്യമങ്ങളോട് പറഞ്ഞു. വലിയ ശബ്ദം കേട്ടിരുന്നുവെന്നും ഒന്നും കാണാന് സാധിച്ചിരുന്നില്ലെന്നും അദ്ദേഹം പറഞ്ഞു.\nWeb Title: Kozhikode kerala air india plane crash first responders


തപ്‌സിയുടെ പുതിയ ചിത്രമായ സാൻഡ് കി ആങ്കിന്റെ ടീസർ പുറത്തു വിട്ടു - Goa Malayali News Paper.\nതപ്‍സി നായികയാകുന്ന പുതിയ ചിത്രമായ സാൻഡ് കി ആങ്ക് എന്ന ചിത്രത്തിന്റെ ഫസ്റ്റ് ലുക്ക് പോസ്റ്ററുകള്‍ക്ക് വലിയ സ്വീകരണമാണ് ലഭിച്ചിരിക്കുന്നത് . ചിത്രത്തില് ഷാര്‍പ് ഷൂട്ടറായ ചന്ദ്രോ ആയിട്ടാണ് തപ്‍സി അഭിനയിക്കുന്നത് . 60 വയസ്സുള്ള കഥാപാത്രമാണ് ചന്ദ്രോ . ചിത്രത്തിന്റെ ടീസറും മികച്ച പ്രതികരണം നേടുന്നുവെന്നതാണ് പുതിയ വാര്‍ത്ത.\nസമൂഹത്തിൽ നിലനിൽക്കുന്ന പരമ്പരാഗത രീതികള്‍ക്ക് എതിരെ പോരാടി ലക്ഷ്യം കൈവരിക്കുന്ന സ്‍ത്രീകളെയാണ് ട്രെയിലറില് കാണിക്കുന്നത്. ഭൂമികയാണ് മറ്റൊരു പ്രായക്കൂടുതലുള്ള ഷാര്‍പ് ഷൂട്ടറായി എത്തുന്നത് . യഥാര്‍ഥ സംഭ\nവങ്ങളെ അടിസ്ഥാനമാക്കിയാണ് ചിത്രം ഒരുക്കിയിരിക്കുന്നത് . ഒക്ടോബര് 25നാണ് ചിത്രം പ്രദര്‍ശനത്തിന് എത്തുക.രണ്ട് നടിമാര് അവരുടെ കരിയറിന്റെ പ്രധാന ഘട്ടത്തില് ഇരട്ടിപ്രായമുള്ള കഥാപാത്രമായി എത്തുന്നത് അപരിചിതമാണ്.\n30 വയസ്സുള്ള ഒരു കോളേജ് വിദ്യാര്‍ഥിനിയായി എത്തിയാല് ആരും ചോദിക്കില്ല. വലിയ താരങ്ങള് പോലും കോളേജ് പ്രായത്തിലെ കഥാപാത്രങ്ങളായാല് ആരും ഒന്നും ചോദിക്കില്ല. ഒന്നും പ്രത്യേകിച്ച് തോന്നില്ല, ആര്‍ക്കും- പ്രായക്കൂടുതലുള്ള കഥാപാത്രമായി എത്തുന്നതിനെ കുറിച്ച് തപ്‍സി പറയുന്നു.\nഇന്ന് എല്ലാ നടിമാരും സാധാരണയായി പ്രായം കുറവുള്ള കഥാപാത്രമാണ് ചെയ്യാൻ ശ്രമിക്കാറുള്ളത് . ഇരട്ടിപ്രായമുള്ള കഥാപാത്രത്തെയാണ് ഞങ്ങള് തെരഞ്ഞെടുത്തത്. അത് അഭിനന്ദിക്കുന്നതിനു പകരം ആള്‍ക്കാര് അതിലെ പ്രശ്‍നങ്ങള് കണ്ടെത്താൻ ശ്രമിക്കുകയാണ്- തപ്‍സി പറയുന്നു.\nറിയലിസ്റ്റിക്കായി തോനിക്കുന്ന കുമ്പളങ്ങിയിലെ വി.എഫ്.എക്സ്;ബ്രേക്ഡൌണ് ചെയ്യുന്ന വീഡിയോ പുറത്ത്\nഈസ്റ്റ് കോസ്റ്റ് വിജയന് സംവിധാനം ചെയ്യുന്ന ചില ന്യൂജെന് നാട്ടു വിശേഷങ്ങള് ചിത്രത്തിന്റെ ട്രെയിലര് പുറത്തിറങ്ങി\nപെട്രോമാക്‌സിന്റെ ഫസ്റ്റ് ലുക് പോസ്റ്റര് പുറത്തിറങ്ങി\nനേര്‍കൊണ്ട പാര്‍വൈയിലെ പുതിയ പോസ്റ്റര് പുറത്തിറങ്ങി\nരാഹുല് രവീന്ദ്രന് സംവിധാനം ചെയ്യുന്ന മന്‍മദുഡു2ചിത്രത്തിന്റെ പുതിയ ഗാനം നാളെ റിലീസ് ചെയ്യും\nപ്രണയ മീനുകളുടെ കടല്’ ടീസറിൽ സ്രാവിനെ വേട്ടയാടി വിനായകൻ\nവിഷ്‌ണു വിശാലിന്റെ ‘എഫ്‌ഐആര്’ എന്ന ചിത്രത്തിന്റെ മോഷന് പോസ്റ്റര് പുറത്തിറങ്ങി\nഫേസ്ആപ്പ് ചാലഞ്ചിലൂടെ കിളവന്മാരായി താരങ്ങൾ\nമിഷൻ മംഗളിന്റെ പുതിയ പോസ്റ്റര് പുറത്തുവിട്ടു


ഡിഫൻഡറെ വേണമെന്ന് കൂമാൻ, എറിക് ഗാർഷ്യയുടെ കാര്യത്തിൽ അന്തിമതീരുമാനം കൈക്കൊണ്ട് ബാഴ്സ. - Goal Malayalam Sports\nഡിഫൻഡറെ വേണമെന്ന് കൂമാൻ, എറിക് ഗാർഷ്യയുടെ കാര്യത്തിൽ അന്തിമതീരുമാനം കൈക്കൊണ്ട് ബാഴ്സ.\nദിവസങ്ങൾക്ക് മുന്നേ നടന്ന പത്രസമ്മേളനത്തിലായിരുന്നു ബാഴ്‌സക്ക് രണ്ട് പൊസിഷനുകളിലേക്കാണ് പ്രധാനമായും താരങ്ങളെ ആവിശ്യമുള്ളതെന്ന് കൂമാൻ തുറന്നു പറഞ്ഞിരുന്നത്. സുവാരസ് ടീം വിട്ട സാഹചര്യത്തിൽ ഒരു സെന്റർ സ്‌ട്രൈക്കറെയും ഉംറ്റിറ്റിക്ക് പകരക്കാരൻ എന്ന രൂപത്തിൽ ഒരു സെന്റർ ഡിഫൻഡറെയും ആവിശ്യമാണ് എന്നാണ് കൂമാൻ അറിയിച്ചിരുന്നത്. എന്നാൽ ഈ ട്രാൻസ്ഫർ ജാലകത്തിൽ ഇനിയൊരു സൈനിങ് ബാഴ്‌സക്ക് അസാധ്യമാണ് എന്നാണ് ഇപ്പോഴത്തെ കണ്ടെത്തൽ.\nഒക്ടോബർ അഞ്ചിനാണ് ട്രാൻസ്ഫർ വിൻഡോ ക്ലോസ് ചെയ്യുക. ബാഴ്സ പ്രതിരോധനിരയിലേക്ക് ഏറ്റവും കൂടുതൽ പരിഗണിച്ചിരുന്നത് മാഞ്ചസ്റ്റർ സിറ്റി താരം എറിക് ഗാർഷ്യയെയായിരുന്നു. എന്നാൽ താരത്തെ ഈ ട്രാൻസ്ഫറിൽ ലഭിക്കുമെന്നുള്ള പ്രതീക്ഷ ബാഴ്സ കൈവെടിഞ്ഞിരിക്കുന്നു. സ്പാനിഷ് മാധ്യമമായ മാർക്കയാണ് ഈ വാർത്ത പുറത്തു വിട്ടിരിക്കുന്നത്.\nBarcelona lose hope of signing #MCFC defender Eric Garica this summer and now believe they will waitayear to sign him asafree agent https://t.co/uhZwWNnpsF\n— footballespana (@footballespana_) October 2, 2020\nകഴിഞ്ഞ ദിവസം റഫീഞ്ഞയെ ഉൾപ്പെടുത്തി കൊണ്ട് ഒരു ഓഫർ ബാഴ്സ മുന്നോട്ട് വെച്ചിരുന്നു. എന്നാൽ അത് സിറ്റി തള്ളികളയുകയായിരുന്നു. സിറ്റി ആദ്യം ആവിശ്യപ്പെട്ടിരുന്ന മുപ്പതു മില്യൺ യൂറോ കുറച്ചിട്ടുണ്ടെങ്കിലും സാമ്പത്തികപ്രശ്നങ്ങൾ കാരണം ബാഴ്‌സക്ക് ഇരുപത് മില്യൺ പോലും നൽകാൻ കഴിയില്ല. ഇതോടെ ഈ സീസണിൽ താരത്തെ എത്തിക്കാനുള്ള പദ്ധതി ബാഴ്‌സ ഉപേക്ഷിച്ചു. മറിച്ച് അടുത്ത സീസണിൽ താരത്തെ ഫ്രീ ഏജന്റ് ആയി കൊണ്ട് ടീമിൽ എത്തിക്കാനാണ് ബാഴ്‌സ പദ്ധതി.\n2021-ൽ സിറ്റിയുമായുള്ള താരത്തിന്റെ കരാർ അവസാനിക്കും. പുതുക്കാൻ താല്പര്യമില്ല എന്ന് എറിക് ഗാർഷ്യ മുമ്പ് തന്നെ വ്യക്തമാക്കിയിരുന്നു. അത്കൊണ്ട് തന്നെ ഈ സീസണിൽ സിറ്റിയിൽ തുടർന്ന ശേഷം താരം അടുത്ത സീസണിൽ ബാഴ്സയിൽ എത്താനാണ് ചാൻസ്. 2017-ൽ ബാഴ്‌സയിൽ നിന്ന് തന്നെയാണ് ഗാർഷ്യ സിറ്റിയിൽ എത്തിയത്. ഫ്രീ ഏജന്റ് ആവുന്നതിന് മുമ്പ് കരാർ പുതുക്കാനുള്ള ശ്രമങ്ങളും സിറ്റി നടത്തിയേക്കും.\neric GarciaFc BarcelonaRonald koeman\nമാഞ്ചസ്റ്റർ യുണൈറ്റഡടക്കം തനിക്കു ലഭിച്ച വമ്പൻ ക്ലബുകളുടെ ഓഫർ വെളിപ്പെടുത്തി ആഴ്സൻ വെങ്ങർ


തിരുവാഭരണ ഘോഷയാത്ര ഇന്ന് പുറപ്പെടും;മകര വിളക്ക് ജനുവരി 14ന് | janakeeyam\nമകര സംക്രമ ദിവസം അയ്യപ്പന് ചാർത്തനുള്ള തിരുവാഭരണങ്ങൾ പന്തളത്തു നിന്നു ഇന്ന് പുറപ്പെടും.മകര വിളക്ക്14നാണ്.പന്തളം സ്രാമ്പിക്കൽ കൊട്ടാരത്തിലെ സുരക്ഷിത മുറിയിൽ സൂക്ഷിച്ചിരിക്കുന്ന തിരുവാഭരണങ്ങളാണു ഗുരുസ്വാമി കുളത്തിനാൽ ഗംഗാധരൻ പിള്ളയുടെ നേതൃത്വത്തിലുള്ള 24 അംഗങ്ങൾ ശിരസ്സിലേറ്റി കാൽനടയായി ശബരിമലയിലേക്ക് എത്തുന്നത്.\nപന്തളം കൊട്ടാരത്തിലെ അശുദ്ധി കാരണം രാജ പ്രതിനിധി ഇത്തവണ ഘോഷയാത്രയിൽ പങ്കെടുക്കില്ല.പന്തളത്ത് രാജപ്രതിനിധിയുടെ സാന്നിധ്യത്തിൽ മാത്രം നടത്തേണ്ട ചില ചടങ്ങുകളും ഇതോടെ ഒഴിവാക്കി. ഇന്ന് 11.45ന് ആഭരണങ്ങൾ വലിയ കോയിക്കൽ ധർമ്മശാസ്താ ക്ഷേത്രത്തിലേക്ക് എഴുന്നള്ളിക്കും. ഉച്ചയ്ക്ക് 12 മണിയോടെ ആചാരപരമായ ചടങ്ങുകൾ നടക്കും. 12.55ന് നീരാജനമുഴിഞ്ഞു തിരുവാഭരണപ്പെട്ടി പുറത്തേക്കെഴുന്നള്ളിച്ച് ഗുരുസ്വാമി കുളത്തിനാൽ ഗംഗാധരൻ പിള്ള ശിരസ്സിലേറ്റും.\nപന്തളം ക്ഷേത്രത്തിൽ നിന്ന് പുറപ്പെടുന്ന തിരുവാഭരണം പരമ്പരാഗത തിരുവാഭരണ പാതയിലൂടെ കുളനട, ഉള്ളന്നൂർ, ആറന്മുള വഴി അയിരൂർ പുതിയകാവ് ക്ഷേത്രത്തിലെത്തും.തിരുവാഭരണവും വഹിച്ചുള്ള സംഘം ആദ്യ ദിവസം പുതിയകാവ് ക്ഷേത്രത്തിൽ വിശ്രമിക്കും. രണ്ടാം ദിവസം പെരുനാട് വഴി ളാഹ വനം വകുപ്പ് സത്രത്തിലെത്തുന്ന ഘോഷയാത്രാ സംഘം അവിടെ തങ്ങും. മൂന്നാം ദിവസമാണ് കാട്ട് വഴികളിലൂടെയാണ് ഘോഷയാത്ര കടന്നുപോകുന്നത്.\nതുടർന്ന് അട്ടത്തോട് വഴി വലിയാനവട്ടവും ചെറിയാനവട്ടവും കടന്ന് 14ന് വൈകീട്ടോടെ സംഘം ശബരിമലയിൽ എത്തിച്ചേരും. തിരുവാഭരണങ്ങൾ അയ്യപ്പ വിഗ്രഹത്തിൽ ചാർത്തി ദീപാരാധന നടത്തുമ്പോൾ പൊന്നമ്പലമേട്ടിൽ മകര ജ്യോതി തെളിയും. ഘോഷയാത്രയ്ക്കൊപ്പം ഈ വർഷം തിരുവാഭരണ വാഹക സംഘാംഗങ്ങൾ മാത്രമാണ് പങ്കെടുക്കുന്നത്. മറ്റ് ഭക്തർക്ക് കോവിഡ് നിയന്ത്രണങ്ങൾ കാരണം തിരുവാഭരണ ഘോഷയാത്രയിൽ പങ്കെടുക്കുന്നത് വിലക്ക് ഏർപ്പെടുത്തിയിട്ടുണ്ട്.\nPosted on June 16, 2021 June 16, 2021 Author janakeeyam21@gmail.com\nതിരുവനന്തപുരം: പെട്രോൾ, പാചകവാതക വിലവർധനവിനെതിരെ എസ് എസ് എഫ് പ്രതിഷേധത്തിലേക്ക്. നാളെ ജില്ലയിലെ 22 കേന്ദ്രങ്ങളിലെ പെട്രോൾ പമ്പുകൾക്ക് മുമ്പിൽ എസ്എസ്എഫ് പ്രക്ഷോഭം സംഘടിപ്പിക്കും. ‘പെട്രോൾ വാങ്ങാൻ മഷി കുപ്പികളുമായി ക്യൂ നിൽക്കുന്നു’ എന്ന മുദ്രാവാക്യം ഉയർത്തിപ്പിടിച്ചാണ് അനിയന്ത്രിതതമായ പെട്രോൾ വില വർദ്ധനവിനെതിരെ പ്രക്ഷോഭം സംഘടിപ്പിക്കുന്നത്. പെട്രോള് ഡീസല് വില 100 കടക്കുകയും പാചകവാതക വില ആയിരത്തിലേക്കടുത്തതും സാധാരണക്കാരുടെ നടുവൊടിച്ചിട്ടുണ്ട്. രാജ്യാന്തര വിപണിയില് ക്രൂഡ് ഓയിലിന് വില കുറയുമ്പോള് രാജ്യത്ത് വില കൂട്ടി നടത്തുന്ന പകല്‍ക്കൊള്ള ജനങ്ങളോടുള്ള […]


Saturday 23 June 2018 6:02 am IST\nഭീകരരേക്കാള് കൂടുതല് സാധാരണക്കാരെയാണ് സൈന്യം കശ്മീരില് കൊലപ്പെടുത്തുന്നതെന്ന് രാജ്യസഭാ പ്രതിപക്ഷ നേതാവ് ഗുലാം നബി ആസാദ് ആരോപിച്ചു. കശ്മീരികള് സ്വതന്ത്ര രാജ്യം ആഗ്രഹിക്കുന്നതായി മുന് കേന്ദ്രമന്ത്രിയായ സൈഫുദ്ദീന് സോസ് പറഞ്ഞു. മുതിര്‍ന്ന നേതാക്കളുടെ പ്രസ്താവനകള് വിവാദമായതിന് പിന്നാലെ കോണ്‍ഗ്രസ്സിനെ പിന്തുണച്ച് ലഷ്‌കര് രംഗത്തെത്തി.\nന്യൂദല്‍ഹി: കശ്മീര് വിഷയത്തില് പാക്കിസ്ഥാന്റെയും മുസ്ലിം ഭീകരസംഘടന ലഷ്‌കര് ഇ തൊയ്ബയുടെയും ഭാഷയില് സംസാരിച്ച് കോണ്‍ഗ്രസ്സിന്റെ മുതിര്‍ന്ന നേതാക്കള്.\nകോണ്‍ഗ്രസ്സിന്റെ അതേ നിലപാടാണ് തങ്ങള്‍ക്കുമുള്ളതെന്ന് ലഷ്‌കര് ഭീകരന് മഹ്മൂദ് ഷാ ഇ-മെയിലിലൂടെ നടത്തിയ പ്രസ്താവനയില് പറയുന്നു. ഗുലാം നബി ആസാദിനുള്ള അതേ അഭിപ്രായം തന്നെയാണ് തുടക്കം മുതല് ഞങ്ങള്‍ക്കുമുള്ളത്. ഗവര്‍ണര് ഭരണം കൂടുതല് നിരപരാധികളെ കൊന്നൊടുക്കാന് വേണ്ടിയാണ്. ഇന്ത്യ ഭീകര രാഷ്ട്രമാണ്. ഇന്ത്യന് സൈന്യം ഭീകര സൈന്യവുമാണ്, മഹ്മൂദ് ഷാ പറയുന്നു.\nജമ്മു കശ്മീരില് ഗവര്‍ണര് ഭരണമേര്‍പ്പെടുത്തി ഭീകരര്‍ക്കെതിരെ സൈന്യം ശക്തമായ നടപടി ആരംഭിച്ചതിന് പിന്നാലെയാണ് കോണ്‍ഗ്രസ് നേതാക്കള് പാക്കിസ്ഥാന് അനുകൂലികളായി സംസാരിച്ചത്. നാല് ഭീകരരെ വധിച്ചപ്പോള് ഇരുപത് സാധാരണക്കാരെ സൈന്യം കൊലപ്പെടുത്തിയെന്നായിരുന്നു ഗുലാം നബിയുടെ ആരോപണം. പുല്‍വാമയില് 13 സാധാരണക്കാര് കൊല്ലപ്പെട്ടപ്പോള് ഒരു ഭീകരനാണ് ജീവന് നഷ്ടപ്പെട്ടത്. കേന്ദ്ര സര്‍ക്കാര് കൂട്ടക്കൊലകള്‍ക്ക് പദ്ധതി തയാറാക്കിയിരിക്കുകയാണെന്ന് ഭീകരരെ തുരത്തുന്നതിനുള്ള 'ഓപ്പറേഷന് ഓള് ഔട്ട്' പരാമര്‍ശിച്ച് അദ്ദേഹം കുറ്റപ്പെടുത്തി.\nകശ്മീരില് സാധാരണക്കാര് കൊല്ലപ്പെടുകയാണെന്ന പാക്കിസ്ഥാന്റെ വ്യാജ പ്രചാരണത്തെ പിന്തുണക്കുകയാണ് ആസാദ് ചെയ്തത്. സൈന്യത്തോട് ഏറ്റുമുട്ടി കൊല്ലപ്പെടുന്ന ഭീകരരെയും വിഘടനവാദികളെയും സാധാരണക്കാരായി ചിത്രീകരിക്കുകയാണ് പാക്കിസ്ഥാന് ചെയ്യുന്നത്.\nകശ്മീര് പാക്കിസ്ഥാനിലോ ഇന്ത്യയിലോ നില്‍ക്കാന് അഗ്രഹിക്കുന്നില്ല. ഹിതപരിശോധന നടന്നാല് ജനങ്ങള് സ്വതന്ത്ര രാഷ്ട്രമെന്ന ആവശ്യം ഉന്നയിക്കും. പത്ത് വര്‍ഷം മുന്‍പ് അന്നത്തെ പര്‍വേസ് പാക്കിസ്ഥാന് പ്രസിഡന്റ് മുഷറഫ് നടത്തിയ പ്രസ്താവന ഇന്നും സത്യമാണെന്നും സോസ് പറഞ്ഞു. നിരപരാധികളെ കൊന്നൊടുക്കാന് വേണ്ടിയാണ് ഗവര്‍ണര് ഭരണം ഏര്‍പ്പെടുത്തിയതെന്നും ലഷ്‌കര് ഇ തൊയ്ബ ആരോപിച്ചു.\nകോണ്‍ഗ്രസ്സിന് ഇന്ത്യ വിരുദ്ധ നിലപാട്, മാപ്പ് പറയണം: ബിജെപി\nന്യൂദല്‍ഹി: ഗുലാം നബി ആസാദിന്റെയും സൈഫുദ്ദീന് സോസിന്റെയും പ്രസ്താവനകള് കോണ്‍ഗ്രസ്സിന്റെ ഇന്ത്യാ വിരുദ്ധ നിലപാടാണ് വ്യക്തമാക്കുന്നതെന്ന് കേന്ദ്രമന്ത്രി രവിശങ്കര് പ്രസാദ്.\nനേതാക്കള്‍ക്കെതിരെ പാര്‍ട്ടി നടപടിയെടുക്കണം. സൈന്യത്തിന്റെ ആത്മവീര്യം തകര്‍ക്കാന് നടത്തിയ നീക്കത്തിന് കോണ്‍ഗ്രസ് മാപ്പു പറയണം. പ്രസ്താവനകള് ഭീകരരെയാണ് സന്തോഷിപ്പിച്ചത്. കോണ്‍ഗ്രസ് ഭരണകാലത്തെ അപേക്ഷിച്ച് മോദി സര്‍ക്കാരിന്റെ കാലത്ത് കൂടുതല് ഭീകരര് കൊല്ലപ്പെട്ടു. കോണ്‍ഗ്രസ് ഭരിച്ച 2012ല് 72 ഭീകരരും 2013ല് 67 ഭീകരരുമാണ് കൊല്ലപ്പെട്ടത്. മോദി അധികാരത്തിലെത്തിയ 2014 മുതല് 2017 വരെ യഥാക്രമം 110, 108, 150, 217 ഭീകരരാണ് കൊല്ലപ്പെട്ടത്. ഈ വര്‍ഷം മെയ് വരെ 75 ഭീകരരെയും സൈന്യം വധിച്ചു. അദ്ദേഹം ചൂണ്ടിക്കാട്ടി.\nപാക്കിസ്ഥാന് പുറത്ത് മറ്റൊരു പാക്കിസ്ഥാന് പ്രവര്‍ത്തിക്കുന്നുണ്ടെന്നും കോണ്‍ഗ്രസ്സിനുള്ളിലും പാക്കിസ്ഥാനുണ്ടെന്നും ബിജെപി വക്താവ് സമ്പിത് പാത്ര പറഞ്ഞു. പ്രസ്താവന രാജ്യവിരുദ്ധമാണെന്ന് അഭിപ്രായപ്പെട്ട ബിജെപി നേതാവ് സുബ്രമണ്യന് സ്വാമി, സോസിനെ പാക്കിസ്ഥാനിലേക്ക് നാടുകടത്തണമെന്ന് ആവശ്യപ്പെട്ടു.\nമുത്തലാഖ്: ഇരട്ടത്താപ്പുമായി ഗുലാം നബി ആസാദ്\nയുപിയില് എസ്പി കോണ്‍ഗ്രസ് ആര്‍എല്‍ഡി സഖ്യം\nലഷ്‌കറിന് പാക് സൈന്യം ആയുധം നല്‍കുന്നു


സുപ്രീംകോടതിയിലെ പ്രതിസന്ധി പരിഹരിക്കാന് തിരക്കിട്ട നീക്കങ്ങള്; ബാര് കൗണ്‍സില് സമിതി ചീഫ് ജസ്റ്റിസിനെ കാണും•ഇ വാർത്ത | evartha\nസുപ്രീംകോടതിയിലെ പ്രതിസന്ധി പരിഹരിക്കാന് തിരക്കിട്ട നീക്കങ്ങള്; ബാര് കൗണ്‍സില് സമിതി ചീഫ് ജസ്റ്റിസിനെ കാണും\nസുപ്രീം കോടതിയിലെ പ്രതിസന്ധി പരിഹരിക്കാന് രാജ്യ തലസ്ഥാനത്ത് നീക്കങ്ങള് തുടരുന്നു. തിങ്കളാഴ്ച കോടതി നടപടികള് ആരംഭിക്കുന്നതിനു മുന്‍പുതന്നെ പ്രശ്‌നപരിഹാരത്തിനാണു ശ്രമം. ജസ്റ്റിസ് ബ്രിജിബാല് ലോയയുടെ മരണം അന്വേഷിക്കണമെന്ന ഹര്‍ജി മുതിര്‍ന്ന ജഡ്ജിയുടെ ബെഞ്ചിന് വിട്ട് താല്‍ക്കാലിക പരിഹാരമുണ്ടാക്കാനുള്ള ശ്രമമാണു നടക്കുന്നത്.\nപ്രതിസന്ധി പരിഹരിക്കാന് ബാര് കൗണ്‍സില് പ്രതിനിധികള് ജസ്റ്റിസ് ജെ.ചെലമേശ്വരുമായി ചര്‍ച്ച നടത്തി. ബാര് കൗണ്‍സില് ചെയര്‍മാന് എം.കെ മമന്‍കുമാര് മിശ്രയുടെ നേതൃത്വത്തിലുളള ഏഴംഗ സംഘമാണ് ജസ്റ്റിസ് ചെലമേശ്വരുടെ ഔദ്യോഗികവസതിയിലെത്തി ചര്‍ച്ച നടത്തിയത്.\nചര്‍ച്ചയില് പുരോഗതി ഉണ്ടെന്നും പ്രതിസന്ധി പരിഹരിക്കാന് ആകുമെന്നാണ് പ്രതീക്ഷിക്കുന്നത് എന്നും കൂടിക്കാഴ്ചക്ക് ശേഷം സംഘം പറഞ്ഞു. ചീഫ് ജസ്റ്റിസ് ദീപക് മിശ്രയുമായും ബാര് കൗണ്‍സില് ചര്‍ച്ച നടത്തും. വൈകുന്നേരം 7.30 ഓടെയാണ് കൂടിക്കാഴ്ച.\nജുഡീഷ്യറിയിലെ തര്‍ക്കം ജുഡീഷ്യറിക്കുളളില് തന്നെ പരിഹരിക്കപ്പെടുമെന്നാണ് ലഭിക്കുന്ന സൂചനകള്. ജസ്റ്റിസ് ലോയയുടെ മരണം സംബന്ധിച്ച കേസ് ജൂനിയര് ജഡ്ജിമാരായ അരുണ് മിശ്രയും എം.എം.ശാന്തനഗൗഡറും തിങ്കളാഴ്ച പരിഗണിക്കില്ല. ശാന്തനഗൗഡര് അവധിയെടുത്ത സാഹചര്യത്തില് സിറ്റിങ് മാറ്റിയെന്നാണ് സുപ്രീംകോടതി റജിസ്ട്രാര് പറയുന്നതെങ്കിലും മഞ്ഞുരുക്കുന്നതിന്റെ ഭാഗമാണിതെന്ന് വ്യക്തമാണ്.\nഫുള്‍കോര്‍ട്ട് ചേര്‍ന്ന് തര്‍ക്കങ്ങള് പരിഹരിക്കണമെന്ന് സുപ്രീംകോടതി ബാര് അസോസിയേഷന് പ്രമേയം പാസാക്കി ചീഫ് ജസ്റ്റിസ് ദീപക് മിശ്രയ്ക്ക് കൈമാറിയിട്ടുണ്ട്. എന്നാല്, ഫുള്‍കോര്‍ട്ട് ചേരാതെ തന്നെ ഇടഞ്ഞുനില്‍ക്കുന്ന ജഡ്ജിമാരുമായി മാത്രം സംസാരിച്ച് സമവായമുണ്ടാക്കാന് ചീഫ് ജസ്റ്റിസ് ശ്രമിക്കുമെന്ന് സൂചനയുണ്ട്.\nഇന്നും തിങ്കളാഴ്ച രാവിലെയുമായി ജഡ്ജിമാരുമായി ചീഫ് ജസ്റ്റിസ് ദീപക് മിശ്ര ആശയവിനിമയം നടത്തിയേക്കും. ജഡ്ജിമാര് കോടതി സിറ്റിങ് നിര്‍ത്തിവച്ച് പ്രതിഷേധം പ്രകടിപ്പിക്കാനുളള അസാധാരണസാഹചര്യം ഏതുവിധേനയും ഒഴിവാക്കാനാണ് ശ്രമം.\nNext'ഇന്ത്യന് ടീമിനെ തിരഞ്ഞെടുക്കുന്നത് കോഹ്‌ലിയുടെ ഭാര്യ അനുഷ്‌കയോ?' »\nPrevious « സോഷ്യൽ മീഡിയയിലെ മുതല\nകെ.പിസിസി അഴിച്ചുപണിയില് പരോക്ഷമായി അതൃപ്തി പ്രകടിപ്പിച്ച് കെ.സുധാകരന്. പുതിയ അധ്യക്ഷനെ തീരുമാനിച്ചത് എഐസിസിയാണ്. അതില് തനിക്ക് അഭിപ്രായമില്ല. പുതിയ ടീമില്…


പുതിയ അധ്യക്ഷനെ പാർട്ടി തീരുമാനിക്കുമെന്ന് രാഹുൽ | Rahul Gandhi| Congress\nപുതിയ അധ്യക്ഷനെ പാർട്ടി തീരുമാനിക്കുമെന്ന് രാഹുൽ\nരാഷ്ട്രീയകാര്യങ്ങൾ ശ്രദ്ധിക്കാതെ കോൺഗ്രസ് അധ്യക്ഷൻ\nപ്രവർത്തകസമിതിയിലെയും ഉന്നതാധികാരസമിതിയിലെയും മുഴുവൻ അംഗങ്ങളും പിന്തിരിയണമെന്നാവശ്യപ്പെട്ടിട്ടും കോൺഗ്രസ് അധ്യക്ഷസ്ഥാനം രാജിവെക്കാനുള്ള തീരുമാനത്തിലുറച്ച് രാഹുൽഗാന്ധി.\nപുതിയ പ്രസിഡന്റിനെ രാഹുൽ തീരുമാനിക്കണമെന്ന മുതിർന്ന നേതാക്കളുടെ നിർദേശവും കോൺഗ്രസ് അധ്യക്ഷൻ നിരസിച്ചു. അധ്യക്ഷനെ തിരഞ്ഞെടുക്കുന്ന കാര്യത്തിൽ ഇടപെടാനില്ലെന്ന് വ്യാഴാഴ്ച പാർലമെന്റിൽ അദ്ദേഹം മാധ്യമപ്രവർത്തകരോട് പറഞ്ഞു. ഇക്കാര്യത്തിൽ താനിടപെട്ടാൽ കാര്യങ്ങൾ കൂടുതൽ വഷളാവുമെന്നും പാർട്ടി സ്വതന്ത്രമായാണ് അതിൽ തീരുമാനമെടുക്കേണ്ടതെന്നും രാഹുൽ വ്യക്തമാക്കി. രാജസ്ഥാൻ മുഖ്യമന്ത്രി അശോക് ഗഹ്‌ലോതിന് അധ്യക്ഷസ്ഥാനം നൽകാൻ തീരുമാനിച്ചെന്ന വാർത്തകളും രാഹുൽ നിഷേധിച്ചു. ഇതോടെ പുതിയ അധ്യക്ഷനെ യോഗംചേർന്ന് തിരഞ്ഞെടുക്കേണ്ട അവസ്ഥയിലാണിപ്പോൾ കോൺഗ്രസ്.\nകോൺഗ്രസിന്റെ ദൈനംദിന കാര്യങ്ങളിലും രാഷ്ട്രീയ തീരുമാനങ്ങളിലും രാഹുൽഗാന്ധി ഇപ്പോൾ ഇടപെടുന്നില്ല. മുതിർന്ന നേതാവ് അധീർ രഞ്ജൻ ചൗധരിയെ ലോക്‌സഭാ കക്ഷി നേതാവായും കൊടിക്കുന്നിൽ സുരേഷിനെ ചീഫ് വിപ്പായും നിശ്ചയിച്ചത് സോണിയാഗാന്ധിയാണ്. അവരുടെ വസതിയിൽച്ചേർന്ന യോഗത്തിൽ സ്ഥാനമേറ്റെടുക്കാൻ താനില്ലെന്നു വ്യക്തമാക്കിയ രാഹുൽ മറ്റുകാര്യങ്ങളിലെല്ലാം മൗനംപാലിക്കുകയായിരുന്നുവെന്ന് ഒരു പ്രമുഖ കോൺഗ്രസ് നേതാവ് പറഞ്ഞു.\nരാഹുലിന്റെ രാജിയുമായി ബന്ധപ്പെട്ടുനിൽക്കുന്ന അനിശ്ചിതത്വം അദ്ദേഹത്തിന്റെ പ്രവർത്തനങ്ങളിലും പ്രകടമാണെന്ന് ആരോപണമുയരുന്നുണ്ട്. ലോക്‌സഭാ സമ്മേളനത്തിന്റെ തുടക്കത്തിൽ രാഹുൽ വളരെ വൈകിയാണ് സഭയിലെത്തിയത്. വൈകീട്ട് മൂന്നുകഴിഞ്ഞ് കേരള എം.പി.മാർ സത്യപ്രതിജ്ഞചെയ്യുന്നതിന്റെ തൊട്ടുമുമ്പാണ് അദ്ദേഹമെത്തിയത്. വ്യാഴാഴ്ച രാഷ്ട്രപതിയുടെ നയപ്രഖ്യാപന പ്രസംഗത്തിനിടെ അരമണിക്കൂറോളം രാഹുൽ മൊബൈൽ ഫോണിൽ നോക്കി സമയം കളയുകയായിരുന്നു. അതിനുശേഷം അടുത്തിരുന്ന സോണിയാഗാന്ധിയോട് സംസാരിച്ചും കുറെനേരം ചെലവിട്ടു. ഇതിനെതിരേ ബി.ജെ.പി.യും രംഗത്തുവന്നു. എന്നാലിത് രാഷ്ട്രപതിയോടുള്ള അപമര്യാദയല്ലെന്നും സഭയിലെ ദൃശ്യങ്ങൾ പരിശോധിച്ചാൽ ബി.ജെ.പി. മന്ത്രിമാർ ഈ സമയം പരസ്പരം സംസാരിച്ചിരിക്കുന്നതുകൂടി കാണാമെന്നും കോൺഗ്രസ് നേതാവ് ആനന്ദ് ശർമ പത്രപ്രവർത്തകരോട് പറഞ്ഞു.


poonjar landslide: പൂഞ്ഞാറിൽ മണ്ണിടിഞ്ഞ് വീട് അപകടാവസ്ഥയിൽ; സമീപവാസികളും ഭീതിയിൽ, വീഡിയോ കാണാം - house in dangerous conditon after landlside at peringulam near poonjar | Samayam Malayalam\nhouse in dangerous conditon after landlside at peringulam near poonjar\nപൂഞ്ഞാറിൽ മണ്ണിടിഞ്ഞ് വീട് അപകടാവസ്ഥയിൽ; സമീപവാസികളും ഭീതിയിൽ, വീഡിയോ കാണാം\nEdited by Samayam Desk | Lipi | Updated: Nov 12, 2021, 11:53 PM\nപൂഞ്ഞാറിൽ കഴിഞ്ഞ ദിവസമുണ്ടായ മണ്ണിടിച്ചിലിൽ വീട് അപകടാവസ്ഥയിലായി. പെരിങ്ങുളം ചട്ടമ്പി റോഡിലാണ് സംഭവം. മണ്ണിടിച്ചിലിന് കാരണം അശാസ്ത്രീമായ റോഡ് നിര്‍മാണമെന്ന് നാട്ടുകാർ.\nമണ്ണിടിഞ്ഞ് വീട് അപകടാവസ്ഥയിലായി.\nപെരിങ്ങുളം ചട്ടമ്പി റോഡിലാണ് സംഭവം.\nപൂഞ്ഞാര്: പെരിങ്ങുളം ചട്ടമ്പി റോഡില് മണ്ണിടിഞ്ഞ് വീട് അപകടാവസ്ഥയിലായി. കഴിഞ്ഞ ദിവസം വൈകിട്ട് 6.30 ഓടെയായിരുന്നു സംഭവം. അശാസ്ത്രീമായ റോഡ് നിര്‍മാണമാണ് മണ്ണിടിച്ചിലിന് കാരണമെന്നാണ് നാട്ടുകാര് പറയുന്നത്. സംഭവ സ്ഥലത്തിന് സമീപത്തെ രണ്ട് വീടുകള്‍ക്കും മണ്ണിടിച്ചില്, ഭീഷണി സൃഷ്ടിക്കുന്നുണ്ട്.\nഎരുമേലിയിൽ ഉരുൾപൊട്ടൽ; ആളുകൾ ഓടിമാറി, വൻ ദുരന്തം ഒഴിവായി, വീഡിയോ കാണാം\nപെരിങ്ങുളം ചട്ടമ്പി ഏന്തയാര് റൂട്ടിലാണ് സംഭവം. എര്‍ത്തേല് ജോര്‍ജ് തോമസിൻ്റെ വീടിൻ്റെ താഴ്ഭാഗത്തെ മണ്ണാണ് ഇടിഞ്ഞത്. വീടിന്റെ തറയോട് ചേര്‍ന്നുള്ള ഭാഗം വരെ ഇടിഞ്ഞതോടെ വീട് അപകടാവസ്ഥിയിലായി. വീടിനോട് ചേര്‍ന്നുള്ള സ്ഥലം പൂര്‍ണമായും നഷ്ടപെട്ടു. രാവിലെ ഇടിഞ്ഞ മണ്ണ് ജെസിബി ഉപയോഗിച്ച് മാറ്റുന്നതിനിടയില് ബാക്കി ഭാഗം കൂടി പൂര്‍ണമായും ഇടിയുകയായിരുന്നു. തെങ്ങും റബ്ബര് മരങ്ങളുമെല്ലാം നശിച്ചിട്ടുണ്ട്. മണ്ണും കല്ലും വീണ് ഇത് വഴിയുള്ള ഗതാഗതം തടസപ്പെടുകയും ചെയ്തു. റോഡ് നിര്‍മാണത്തിലെ അപാകതയാണ് മണ്ണിടിച്ചിലിന് കാരണമെന്നാണ് വീട്ടുടമസ്ഥനും നാട്ടുകാരും പറയുന്നത്.\nഅമിതകൂലി ചോദിച്ച് ചുമട്ടു തൊഴിലാളികള്; സ്വന്തമായി ലോഡിറക്കി പഞ്ചായത്ത് പ്രസിഡൻ്റും അംഗങ്ങളും\nറോഡ് നിര്‍മാണത്തിന് മുന്‍പ് മൂന്നടി മാത്രം ഉയരത്തിലായിരുന്ന വീട് കയറ്റം കുറച്ച് റോഡ് നിര്‍മിച്ചതോടെ 35 അടിയിലധികം ഉയരത്തിലായി. പാറക്കെട്ടുകള് നീക്കം ചെയ്യാന് നടത്തിയ സ്‌ഫോടനവും ഇപ്പോഴത്തെ മണ്ണിടിച്ചിലിന് കാരണമായെന്നാണ് ജോര്‍ജ് പറയുന്നത്. റോഡ് നിര്‍മാണ സമയത്ത് പരാതി നൽകിയിരുന്നെങ്കിലും നടപടി ഉണ്ടായില്ല. അടിയന്തര നഷ്ടപരിഹാരം നല്‍കാന് സർക്കാർ ഇടപെടണമെന്ന് വാര്‍ഡ് മെമ്പർ സജി കദളിക്കാട്ടില് ആവശ്യപെട്ടു. മണ്ണിടിഞ്ഞതിന് സമീപത്തു തന്നെയുള്ള നെടുമ്പാറയില് ജോസഫ് വര്‍ക്കി, ഓലിക്കല് ചാക്കോ, ഒഴാങ്കല് ബിജു എന്നിവരുടെ വീടുകള്‍ക്കും ഭീഷണി സൃഷ്ടിക്കുന്നുണ്ട്. മഴ പെയ്താല് വീണ്ടും മണ്ണിടിച്ചിലിനുള്ള സാധ്യതയുമുണ്ട്.\nആര്‍ട്ടിക്കിള് ഷോപാലമില്ലാതെ ഏന്തയാറുകാർ; ഉരുൾപൊട്ടലിൽ തകർന്നിട്ട് 26 ദിവസം; മറുകര തൊടാൻ തെങ്ങുംതടി മാത്രം! വീഡിയോ കാണാം\nWeb Title : house in dangerous conditon after landlside at peringulam near poonjar


പല്ലെകെലേ സ്റ്റേഡിയത്തില് ഇന്ത്യയെ മെരുക്കാനാകുമോ ശ്രീലങ്കയ്ക്ക്? | Fanport | Cricket News Malayalam\nHome Cricket പല്ലെകെലേ സ്റ്റേഡിയത്തില് ഇന്ത്യയെ മെരുക്കാനാകുമോ ശ്രീലങ്കയ്ക്ക്?\nപല്ലെകെലേ സ്റ്റേഡിയത്തില് ഇന്ത്യയെ മെരുക്കാനാകുമോ ശ്രീലങ്കയ്ക്ക്?\nഈ ചോദ്യത്തിനു തന്നെ തീരെ പ്രസക്തിയില്ല കാരണം ശ്രീലങ്കയോ ശ്രീലങ്കന് ആരാധകരോ പോലും പ്രതീക്ഷിക്കുന്നുണ്ടാകില്ല ഇന്നൊരു ജയം. ഇന്ത്യ തങ്ങളുടെ ബെഞ്ച് സ്ട്രെംഗത്ത് പരീക്ഷിക്കുമോ എന്നതിനെ ആശ്രയിച്ചിരിക്കും മത്സരത്തിലെ ശ്രീലങ്കയുടെ സാധ്യത. പിച്ചിന്റെ പെരുമാറ്റം അനുസരിച്ച് ബൗളിംഗ് നിരയില് ചെറിയ മാറ്റം വന്നേക്കാം. ആദ്യ മത്സരത്തില് ഒരു വിക്കറ്റ് മാത്രം നഷ്ടപ്പെട്ട ഇന്ത്യയുടെ മധ്യനിരയ്ക്ക് അവസരം ലഭിച്ചിരുന്നില്ല. അതിനാല് തന്നെ ബാറ്റിംഗ് നിരയില് മാറ്റത്തിനു സാധ്യത കാണുന്നില്ല. ഇന്നലെ നടന്ന വാര്‍ത്ത സമ്മേേളനത്തിലും കോഹ്‍ലി ടീമില് മാറ്റം വരുത്താന് സാധ്യത തീരേ ഇല്ല എന്ന് സൂചിപ്പിച്ചിരുന്നു.\nരോഹിത് ശര്‍മ്മയുടെ ശ്രീലങ്കന് പ്രകടനം മോശമാണ്. കണക്കുകള് പരിശോധിച്ചാല് ശ്രീലങ്കയിലെ തന്റെ അവസാന ഏഴ് മത്സരങ്ങളില്(ഏകദിനത്തിലെ) അഞ്ചിനു മേലൊരു സ്കോര് രോഹിത്തിനു ഇല്ല. അതിനാല് തന്നെ തന്റെ കണക്കുകള് മെച്ചപ്പെടുത്താനായി താരം ശ്രമിക്കും. ഐപിഎല്, ചാമ്പ്യന്‍സ് ട്രോഫി, ടെസ്റ്റ് പരമ്പരയിലും കാഴ്ചവെച്ച് മികവ് ശിഖര് ആദ്യ ഏകദിനത്തിലും പുറത്തെടുത്തിരുന്നു. തന്റെ കരിയറിലെ തന്നെ മികച്ച ഫോമില് കളിക്കുന്ന ശിഖര് ധവാന് ഓപ്പണിംഗ് സ്ഥാനത്ത് തുടരുമെന്നതിനാല് രാഹുല് നാലാം സ്ഥാനത്ത് തന്നെ ഇറങ്ങും. അതിനര്‍ത്ഥം മനീഷ് പാണ്ഡേയ്ക്ക് ഇന്നും പുറത്ത് തന്നെ ഇരിക്കേണ്ടി വരും.\nശ്രീലങ്കയെ സംബന്ധിച്ച് ആദ്യ ഏകദിനം നഷ്ട പ്രതീക്ഷകളുടെ ഒന്നായിരുന്നു. 139/1 എന്ന നിലയില് നിന്ന് 216നു ഓള്‍ഔട്ട് ആയതിനു തങ്ങളെ തന്നെ പഴിക്കുകയെ നിവര്‍ത്തിയുള്ളു. ഈ പ്രകടനം ആരാധകരില് നിന്നു പ്രതിഷേധം രൂപപ്പെടുന്നതിലേക്ക് കാര്യങ്ങളെ കൊണ്ടു ചെന്നെത്തിച്ചിട്ടുണ്ട്. ടെസ്റ്റിലും ആദ്യ ഏകദിനത്തിലും ഫോമില് നില്‍ക്കുന്ന ശ്രീലങ്കന് നിരയിലെ ഏക താരം വിക്കറ്റ് കീപ്പറും ഓപ്പണറുമായ നിരോഷന് ഡിക്ക്വെല്ലയാണെന്ന് നിസ്സംശയം പറയാം. താരത്തിനു പിന്തുണയുമായി ആരും എത്തുന്നില്ല എന്നതാണ് ബാറ്റിംഗിനെ ദുര്‍ബലമാക്കിയത്. പേസ് ബൗളര് ലസിത് മലിംഗ തന്റെ പഴയ പ്രതാപത്തിന്റെ ഏഴയലത്ത് എത്താത്തതും ടീമിനെ വല്ലാതെ അലട്ടുന്നുണ്ട്.\nപല്ലെകെലേ സ്റ്റേഡിയത്തില് ഇന്ത്യയെ മെരുക്കാനാകുമോ ശ്രീലങ്കയ്ക്ക്? അത്ഭുതങ്ങള് ഒന്നും തന്നെ സംഭവിച്ചില്ലെങ്കില് ഇന്നും ശ്രീലങ്കന് ആരാധകര്‍ക്ക് നിരാശ തന്നെയാവും ഫലം.\nPrevious articleഗോളടിച്ച് കൂട്ടി ലിവർപൂൾ, വീണ്ടും ചാമ്പ്യൻസ് ലീഗിൽ\nNext articleപത്തിൽ പത്തും നേടാൻ ഇന്ത്യ, കിരീടത്തിലേക്ക് നയിക്കാൻ ജിങ്കൻ


ഹരിതം : Deepika.com Kerala News\nFriday, August 18, 2017 1:50 PM IST\nചെടികളുടെ വളർച്ചയ്ക്ക് റൈസോബിയം\nപയറുവിളകൾ മണ്ണിന്‍റെ ഫലപുഷ്ടി കൂട്ടും എന്ന വസ്തുത ഒട്ടുമിക്കവർക്കും അറിവുള്ള കാര്യമാണ്. ഈ പ്രക്രിയയ്ക്ക് പയറുവിളകളെ സഹായിക്കുന്നത് വേരുകളിൽ കാണുന്ന മുലാർബുദങ്ങൾ അഥവാ റൂട്ട്നോഡ്യൂൾസ് ആണ്. വേരുകളിലെ ഈ റൈസോബിയം അന്തരീക്ഷത്തിലെ നൈട്രജനെ സ്വാംശീകരിച്ച് അമോണിയയാക്കി മാറ്റുന്നു. അന്യോന്യം സഹായിച്ചുള്ള ഈ പ്രക്രിയയിൽ ബാക്ടീരിയ ഉത്പാദിപ്പിക്കുന്ന അമോണിയയുടെ പ്രധാന പങ്കും പയറുചെടികൾ ഉപയോഗിക്കുന്പോൾ അമോണിയ ഉത്പാദിപ്പിക്കാവാനാവശ്യമായ ഉൗർജം പയറുചെടി ബാക്ടീരിയയ്ക്ക് തിരിച്ചു നൽകുന്നു.\nവേരുമുഴകൾ ഉണ്ടാക്കുന്ന ബാക്ടീരിയകൾ റൈസോബിയം, ബ്രാഡിറൈസോബിയം, അസോറൈസോബിയം എന്നീ മൂന്ന് ജനുസുകളിപ്പെടുന്നു. ഓരോ പയറു ചെടിയിലും മുഴകൾ ഉണ്ടാക്കുന്നത് വ്യത്യസ്ത ജീവാണുക്കൾ മൂലമാണ്. ഇത് ജനിതകമായി നിയന്ത്രിക്കപ്പെട്ടിരിക്കുന്നു. ഈ ജീവാണുക്കൾക്ക് സ്വതന്ത്രമായി മണ്ണിൽ വളരാനുള്ള കഴിവുണ്ടെങ്കിലും ആ സമയത്ത് ഇവ അന്തരീക്ഷത്തിലെ നൈട്രജനെ സ്വാംശീകരിക്കാറില്ല. വേരുകളിലോ തണ്ടുകളിലോ ഉണ്ടാകുന്ന നോഡ്യൂളുകളിൽ മാത്രമേ ഇതു സാധ്യമാകൂ.\nപയർ ചെടികൾക്ക് ഏകദേശം രണ്ടുമൂന്നാഴ്ച വളർച്ച എത്തുന്പോഴാണ് അവയുടെ വേരിലോ തണ്ടിലോ നോഡ്യൂളുകൾ ഉണ്ടായിത്തുടങ്ങുന്നത്. പൂർണവളർച്ചയെത്തിയ ഒരു നോഡ്യൂളിൽ ബാക്ടീരിയയും പയറുചെടിയും സംയുക്തമായി ലെഗ്ഹീമോഗ്ലോബിൻ എന്ന ചുവന്ന നിറത്തിലുള്ള ഒരു പ്രോട്ടീൻ ഉത്പാദിപ്പിക്കുന്നു.\nഈ പ്രക്രിയ ഓക്സിജന്‍റെ അളവ് കുറയാതെ നിർത്താൻ സഹായിക്കുന്നു. ഈ സ്ഥിതിയിൽ മാത്രമേ നൈട്രോജനേസ് എന്ന രാസാഗ്നി പ്രവർത്തനക്ഷമമായി അന്തരീക്ഷത്തിലെ നൈട്രജനെ അമോണിയയാക്കി മാറ്റി ചെടിക്ക് നൽകുകയുള്ളു.\nപ്രവർത്തനക്ഷമതയിലുള്ള വേരു മുഴകളുടെ ഉൾവശം ഇളം ചുവപ്പു നിറത്തിലായിരിക്കും.\nറൈസോബിയം എന്ന ജീവാണുവളം ഉത്പാദിപ്പിക്കുന്നതിനായി റൈസോബിയം ബാക്ടീരിയകളെ പ്രവർത്തനക്ഷമതയുള്ള നോഡ്യൂളുകളിൽ നിന്നും വേർതിരിച്ചെടുക്കുന്നു.\nഇവയെ പ്രത്യേകം തയാർ ചെയ്ത ദ്രവരൂപത്തിലുള്ള മീഡിയത്തിൽ വളർത്തി അതിനെ പൊടിരൂപത്തിലുള്ള ലിഗ്നൈറ്റിൽ ചേർത്ത് വിൽപനയ്ക്കായി തയാറാക്കുന്നു.\nവിത്തിൽ പുരട്ടിയാണ് റൈസോബിയം ജീവാണുവളം ഉപയോഗിക്കേണ്ടത്. ഒരു ഹെക്ടർ സ്ഥലത്ത് നടാനുള്ള വിത്തിൽ പുരട്ടുവാൻ ഏകദേശം 500 ഗ്രാം ജീവാണുവളം വേണ്ടിവരും. ഇത് ശർക്കര ലായനിയിലോ കഞ്ഞിവെള്ളത്തിലോ ലയിപ്പിച്ച് കുഴന്പ് പരുവമാക്കി വിത്തു കലർത്തി അരമണിക്കൂർ തണലത്ത് ഉണക്കുക. ഈ വിത്തുകൾ മണ്ണിൽ പാകേണ്ടതാണ്. വേരു മുഴകൾ വഴി ഒരു പയറുചെടിക്ക് അതിന്‍റെ വളർച്ചയ്ക്കാവശ്യമായ നൈട്രജന്‍റെ 60-70 ശതമാനം വരെ ലഭിക്കും. ചെടിയുടെ വളർച്ചയ്ക്ക് ചാണകം കന്പോസ്റ്റ് എന്നീ വളങ്ങളും നൽകണം. അമ്ള സ്വഭാവമുള്ള മണ്ണിൽ പുളിപ്പ് ക്രമീകരിക്കുന്നതിനായി കുമ്മായം മണ്ണിൽ ചേർക്കണം.\nജിതിൻ ഷാജു കാർഷിക കോളജ്, പടന്നക്കാട്\nകർഷകകൂട്ടായ്മയിൽ വിത്തും വളവും\nകർഷകക്കൂട്ടായ്മയിൽ വി ത്തും വളവും നടീൽ വസ്തുക കളും മിതമായനിരക്കിൽ നൽ കുകയാണ് കോട്ടയം നെടുംകു ന്നം നെടുമണ്ണി ജൈവകർഷക സ്വയംസഹായ സംഘം. പത്തു വർഷമായി ഈ സംഘം പ്രവർ ത്തിക്കുന്നു. കർഷകമിത്ര എന്ന പേരിൽ സംഘം തുടങ്ങിയ ഡി പ്പോവഴി പൊതുജനങ്ങൾക്കും കർഷകർക്കും കാർഷിക ഉത്പ ന്നങ്ങളും വളവും വിത്തുമെല്ലാം എത്തിച്ചു നൽകുന്നു. നല്ലയിനം മുരിങ്ങ, കോവൽ, മരച്ചീനി തണ്ടുകൾ, ചേന, ചേന്പ്, കാച്ചി ൽ, ചെറുകിഴങ്ങ് എന്നിവയെല്ലാം കർഷകരിൽ നിന്നുശേഖരി ക്കു കയും വിപണനം ചെയ്യുകയും ചെയ്യുന്നു.\nഏതുതരം കൃഷിക്കുമുള്ള നടീൽവസ്തുക്കൾ ഓഡർ ചെ യ്താൽ ഇവിടെ നിന്നും ലഭി ക്കും. ആട്ടിൻ കാഷ്ഠം, മണ്ണിരക്ക ന്പോസ്റ്റ്, വെർമിവാഷ് തുടങ്ങി ജൈവവളങ്ങളുടെ വിപുലമായ ശേഖരം തന്നെ ഇവിടെയുണ്ട്. പശു, ആട് എന്നിവ വളർത്തുന്ന വരിൽ നിന്നും വിലകൊടുത്ത് ആട്ടിൻകാഷ്ഠവും ചാണകവു മെല്ലാം എടുക്കുക വഴി ഇവയെ വളർത്തുന്നവർക്ക് അധികവരു മാനവും കർഷകർക്ക് ശുദ്ധമായ ജൈവവളങ്ങളും\nതെങ്ങുകൾക്കുണ്ടാകുന്ന ചെല്ലിയാക്രമണം മുതലായവ ശ്രദ്ധയിൽപ്പെട്ടാൽ നാളികേര വികസന ബോർഡിൽ നിന്നു പരിശീലനം ലഭിച്ച തെങ്ങിന്‍റെ ചങ്ങാതിമാർ സംഘത്തിൽ നിന്നെത്തി ഇവ പരിഹരിച്ചു കൊടുക്കും.\nഡിസ്പോസിബിൾ ഗ്ലാസുക ളിൽ കിളിർപ്പിച്ച പച്ചക്കറിത്തൈ കൾ നൽകുന്ന പദ്ധതിയും നിലവിലുണ്ട്. ചെന്പരത്തി വരിക്ക, തേൻവരിക്ക, സിന്ദൂര വരിക്ക തുടങ്ങിയവയുടെ ബഡ്ഡു ചെയ്ത തൈകളും എല്ലായിനം വാഴവിത്തുകളും ഡിപ്പോവഴി ഗ്രാമീണരിലെത്തുന്നു.\nഫോണ്: ഒൗതക്കുട്ടി- 94461 25 632.\nകാർഷികവിളകളുടെ വിലയി ടിവ് കേരളത്തിലെ കർഷകരെ വലയ്ക്കുന്ന ഒന്നാണ്. ഏകവിള സംവിധാനമാണ് തോട്ടവിള കൃ ഷിയിൽ കേരളം അധികവും പിന്തുടരുന്നതെന്നാണ് ഇതിനു പ്രധാന കാരണം. വിലയിടിഞ്ഞാൽ അത് കർഷകരെ തകർച്ചയിലേക്ക് ഉന്തിവീഴ്ത്തുമെന്നത് സത്യമാണ്. ഇതിന് പരിഹാരം ഇടവിളകളാണ്്. ഒന്നു വീണാലും മറ്റൊന്ന് തുണയാകുമെന്നതാണ്് ഇതിനു പിന്നിലെ ലളിതമായ തത്വം. ഇക്കാര്യം ചെറുപ്പത്തിലേ കൃത്യമായി തിരിച്ചറിഞ്ഞത ു മുതൽ വയനാട് പുൽപ്പള്ളി ശശിമല പാടിച്ചിറ കാവളക്കാട്ട് റോയി ആന്‍റണി ഇടവിളകളുടെ പ്രചാരകനാണ്.\nപ്രധാനവിളകൾക്ക് അനുരൂപമായ ഇടവിളകൾ ഏതൊക്കെ എന്ന അന്വേഷണം റോയിയെ കൊണ്ടുചെന്നെത്തിച്ചത് കാപ്പിച്ചെടികളിലേക്കാണ്. ഏത് തണലിലും വളരാനും പുറ്റുപോലെ കായ് പിടിക്കാനും കഴിവുള്ള അറബിക്ക ഇനമായിരുന്നു അത്. റോയീസ് സെലക്‌ഷൻ എന്ന പേരിൽ അറിയപ്പെടുന്ന ഈ കാപ്പിക്ക് ഒരു പിടി ഗുണങ്ങളുണ്ടായിരുന്നു. മുപ്പതു മുതൽ എണ്‍പത് ശതമാനം വരെ തണൽ കുറയു ന്നതിനനുസരിച്ച് ഈ കാപ്പിച്ചെടികളുടെ വളർച്ചയും കായ്പിടുത്തവും മെച്ചപ്പെട്ടുവരും.\nഈയിനത്തിന് പക്കുവേരുകൾ കുറവാണ്. തായ് വേരുകൾ ആഴത്തിലേയ്ക്ക് പോകും. അതുകൊണ്ടുതന്നെ പ്രധാനവിളയായ റബറുമായോ കമുകുമായോ മത്സരമില്ല. ഇലത്തുരുന്പ് എന്ന രോഗം ഈയിനത്തെ ഇതുവരെയും ബാധിച്ചിട്ടില്ല. മുകൾച്ചിനപ്പുകൾ നുള്ളിവിട്ടാൽ താഴേക്ക് തൂങ്ങിവളരുന്ന ഈ ചെടികൾ റബറിന്‍റെ ടാപ്പിംഗിനോ പാലെടുക്കുന്നതിനോ തടസമാകുന്നില്ല. രണ്ടുവർഷം പ്രായമാകുന്ന സമയത്ത് ആദ്യ പ്രൂണിംഗ് നടത്തിയാൽ ചെടികൾ ഉയർന്നുപൊങ്ങാതെ കുടപോലെ വിടർന്നുവളരും. നാലാമത്തെ വർഷത്തിൽ രണ്ടാമത്തെ പ്രൂണിംഗ് നടത്താം. ചുവട്ടിൽ നേരിട്ട് നല്കുന്ന വളം വലിച്ചെടുത്ത് അതിനനുസരിച്ച് വിളവ് നല്കാൻ ഇവയ്ക്ക് ഉത്സാഹമാണ്. പരിചരണം എത്രമാത്രമുണ്ടോ അത്രയും വിളവും നല്കും.\nഒരേക്കർ റബർ തോട്ടത്തിൽ 1800 കാപ്പിത്തൈകൾ നടാൻ സാധിക്കുമെന്നാണ് റോയിയുടെ കണക്ക്. അതായത് 15 x 15 അകലത്തിൽ നട്ട റബർമരങ്ങൾക്കിടയിൽ രണ്ട് നിരയായും 20x10 അടി അകലത്തിൽ നട്ട മരങ്ങൾക്കിടയിൽ മൂന്നുനിരയായും കാപ്പി നടാം. ചെടികൾ തമ്മിൽ നാലരയടി അകലം വേണം. ടാപ്പ് ചെയ്യുന്ന മരങ്ങളിൽനിന്ന് അഞ്ചടി അകലം പാലിക്കണം. അങ്ങനെ വരുന്പോൾ ഇരുവശങ്ങളിലുമായി പത്തടി അകലം കിട്ടും. വേനലിൽ പോലും നനയ്ക്കേണ്ടതില്ല എന്നതാണ് മറ്റൊരു പ്രത്യേകത. പതിനെട്ടാം മാസത്തിൽ പൂവിട്ടുതുടങ്ങും. റോയിയുടെ തോട്ടത്തിൽ മികച്ച പരിചരണം ലഭിക്കുന്ന തൈകളിൽനിന്ന് നാലുകിലോ വരെ കായ്കൾ ലഭിക്കുന്നുണ്ട്. എന്നാൽ, സാധാരണ പരിചരണം മാത്രം കിട്ടുന്ന ചെടികളിൽനിന്നുപോലും ഏറ്റവും കുറഞ്ഞത് ഒരു കിലോ ഉണങ്ങിയ കായ്കൾ ഉറപ്പായും കിട്ടുമെന്നാണ് റോയി പറയുന്നത്. ഇപ്പോൾ അറബിക്ക ഇനം കാപ്പിക്കുരുവിന് 100-120 രൂപ വരെ വിലയുണ്ട്. വലിപ്പം കൂടിയ എഎ ഗ്രേഡിലുള്ള കേടുകളില്ലാത്ത കായ്കളാണ് ഇവയുടേത് എന്നതിനാൽ മികച്ച വില കിട്ടും.\nതൈകൾ കേടുവരാതെ കേരളത്തിൽ എവിടെയും എത്തിച്ചുകൊടുക്കുന്നതാണ് റോയിയുടെ രീതി. റോയിയുടെ തോട്ടത്തിലെത്തിയ കൃഷിമന്ത്രി ഇടവിളകൃ ഷി വിലയിരുത്തിയിരുന്നു.\nറബറിനൊപ്പം മാത്രമല്ല ജാതിത്തോട്ടത്തിലും കവുങ്ങിൻതോട്ടത്തിലും കശുമാവിൻതോട്ടത്തിലും റോയീസ് സെലക്‌ഷൻ കാപ്പി മികച്ച വിളവുനല്കുന്നുണ്ട്. വടക്കാഞ്ചേരിയിൽ ജൈവരീതിയിൽ 15 ഏക്കർ സ്്ഥലത്ത് കൃഷി ചെയ്യുന്നു.\nസർക്കാരിന്‍റെ മേൽനോട്ടത്തിലുള്ള തോട്ടത്തിൽ വൻതോതിൽ കാപ്പി ഇടവിളയായി ചെയ്യുന്നതിന് റോയിയാണ് മേൽനോട്ടം വഹിക്കുന്നത്. 1963-ൽ പുൽപ്പള്ളിയിലെത്തിയ തൊടുപുഴ കരിങ്കുന്നം കാവളക്കാട്ട് പാപ്പൻചേട്ടന്‍റെ ഇളയമകനാണ് റോയി.\nകൂടുതൽ വിവരങ്ങൾക്ക്: റോയി ആന്‍റണി - 9447907464\nപാലക്കാട്: ജില്ലയിൽ വർധിച്ചുവരുന്ന കാട്ടാനശല്യത്തിൽ ഒരു ജീവൻകൂ...


വിലകൾക്ക് തീപിടിക്കുന്നു | Editorial | Deshabhimani | Wednesday Jun 16, 2021\nമഹാമാരിക്ക് നടുവിൽ ജനങ്ങൾ നട്ടം തിരിയുന്നതിനിടെ രാജ്യത്ത് പൊതുവിലക്കയറ്റം രൂക്ഷമാകുന്നു. ഒരുവശത്ത് രൂക്ഷമായ സാമ്പത്തികമാന്ദ്യം. മറുവശത്ത് റോക്കറ്റ് വേഗത്തിൽ കുതിക്കുന്ന വിലകൾ. മാന്ദ്യകാലത്തും വിലക്കയറ്റമെന്ന പ്രത്യേക സ്ഥിതി. കോവിഡിനു മുന്നിൽ വിറങ്ങലിച്ച് നിൽക്കുന്ന രാജ്യം മൊത്തം സ്തംഭിച്ച അവസ്ഥ.\nസാധനങ്ങൾക്ക് ആവശ്യക്കാർ വർധിച്ചതിനാലാണ് വിലക്കയറ്റമെന്ന മുതലാളിത്ത സാമ്പത്തികശാസ്ത്രം ഇവിടെ വിലപ്പോകില്ല. സാമ്പത്തികത്തകർച്ചയിൽ തൊഴിലും വരുമാനവുമില്ലാതെ ജനങ്ങൾ വലയുമ്പോൾ എങ്ങനെ ഡിമാൻഡ് വർധിക്കും. എങ്കിൽ, വിലക്കയറ്റത്തിന്റെ കാരണമെന്ത്? പെട്രോൾ, ഡീസൽ വിലവർധനതന്നെ പൊതു വിലക്കയറ്റത്തിന്റെ മുഖ്യകാരണം. അതിന് ഉത്തരവാദി കേന്ദ്രസർക്കാരും. എന്തുകൊണ്ടെന്നാൽ, പെട്രോളിയം ഉൽപ്പന്നങ്ങളുടെ എക്സൈസ് തീരുവ കേന്ദ്രം അടിക്കടി വർധിപ്പിച്ചതുകൊണ്ടാണ് ഇവയുടെ വില കൂടുന്നത്. അപ്പോൾ, വർധിപ്പിച്ച എക്സൈസ് തീരുവ കേന്ദ്രം വെട്ടിക്കുറച്ചാൽ വിലക്കയറ്റം തടയാമെന്ന ലളിതമായ വസ്തുത ആദ്യംതന്നെ ചൂണ്ടിക്കാട്ടട്ടെ.\nപെട്രോൾ, ഡീസൽ എന്നിവയടക്കമുള്ള ഇന്ധനങ്ങൾ, ഭക്ഷ്യസാധനങ്ങൾ, ഭക്ഷ്യഎണ്ണകൾ, ഔഷധങ്ങൾ, നിർമിത ഉൽപ്പന്നങ്ങൾ എന്നിവയുടെയെല്ലാം വില കൂടിയതുമൂലം പൊതു വിലക്കയറ്റം റെക്കോഡ് ഭേദിക്കുന്നതായാണ് കഴിഞ്ഞദിവസം പുറത്തുവന്ന ഔദ്യോഗിക കണക്കുകൾ സൂചിപ്പിക്കുന്നത്. പാവപ്പെട്ടവർക്കും സാധാരണക്കാർക്കും ഒരു തരത്തിലും ജീവിക്കാൻ കഴിയാത്ത സാഹചര്യം.\nമൊത്തവിലസൂചികയെ അടിസ്ഥാനമാക്കിയുള്ള വിലക്കയറ്റം മേയിൽ 12.94 ശതമാനമായി വർധിച്ചതായി കേന്ദ്ര സ്ഥിതി വിവരകാര്യാലയം തിങ്കളാഴ്ച പ്രസിദ്ധീകരിച്ച റിപ്പോർട്ടിൽ പറയുന്നു. ഏപ്രിലിൽ ഈ നിരക്ക് 10. 49 ശതമാനം. 2020 മേയിൽ 3.37 ശതമാനമായിരുന്ന മൊത്ത വിലക്കയറ്റ നിരക്കാണ് ഇപ്പോൾ 12.94 ശതമാനമായത്. ഇന്ധന വിലയിൽമാത്രം 37.61 ശതമാനം വർധന. കഴിഞ്ഞ വർഷം മാർച്ചിൽ 9. 75 ശതമാനമായിരുന്ന ഇന്ധന വിലക്കയറ്റമാണ് ഇപ്പോൾ 37.61 ശതമാനത്തിലെത്തിയത്. ഉപഭോക്തൃ വിലസൂചികയെ അടിസ്ഥാനമാക്കിയുള്ള പണപ്പെരുപ്പം അഥവാ വിലക്കയറ്റവും വർധിച്ചു. വർധന 6.3 ശതമാനം. ആറു മാസത്തിനിടയിലെ ഏറ്റവും കൂടിയ നിരക്ക്. ഉപഭോക്തൃ വിലസൂചിക വരുംദിവസങ്ങളിൽ ഇനിയും കുതിക്കുമെന്ന് വിവിധ റേറ്റിങ് ഏജൻസികൾ വിലയിരുത്തിയിട്ടുണ്ട്. ഈ സൂചികയനുസരിച്ചുള്ള വിലക്കയറ്റനിരക്ക് ആറുശതമാനത്തിനപ്പുറം കടക്കാൻ പാടില്ലെന്നാണ് റിസർവ് ബാങ്ക് പണനയത്തിലെ നിലപാട്. ആ പരിധി കടന്നിരിക്കുന്നു.\nവിലക്കയറ്റം ലക്ഷ്യമിട്ട് അരങ്ങേറുന്ന കരിഞ്ചന്ത, പൂഴ്‌ത്തിവയ്പ് എന്നിവയും രാജ്യത്ത് വ്യാപകമായുണ്ട്. ലോക്ഡൗണുകളെ തുടർന്ന് വിതരണത്തിലുണ്ടാകുന്ന പ്രശ്നങ്ങളും വിലക്കയറ്റത്തിലേക്ക് വഴിവയ്ക്കാം. എന്നാൽ, പെട്രോളിയം ഉൽപ്പന്നങ്ങളുടെ വില കൂട്ടുന്നതാണ് മുഖ്യകാരണം. ദിവസേന ഏതാനും പൈസ കൂട്ടിയാൽ ആരുമറിയില്ലെന്ന മട്ടിൽ തുടർച്ചയായി വില കൂട്ടുന്ന സ്ഥിതി. പല നഗരങ്ങളിലും പെട്രോൾ - ഡീസൽ വില ലിറ്ററിന് 100 രൂപ കടന്നു. മെയ് രണ്ടിന് നിയമസഭാ തെരഞ്ഞെടുപ്പ് ഫലംവന്ന ശേഷംമാത്രം 21 തവണ മോഡി സർക്കാർ പെട്രോളിയം ഉൽപ്പന്നങ്ങളുടെ വില കൂട്ടി. സർവ മേഖലയിലെയും വിലക്കയറ്റത്തിന്റെ കാരണം മറ്റെവിടെയും തെരയേണ്ടതില്ല.\nരാജ്യാന്തര വിപണിയിൽ അസംസ്കൃത എണ്ണയുടെ വില കൂടുന്നു എന്നു പറഞ്ഞാണ് ഇവിടെ വില കൂട്ടുന്നത്. എന്നാൽ, അവിടെ വില കുറയുമ്പോൾ ഇവിടെ കുറയാറില്ല. അത്തരം സന്ദർഭങ്ങളിൽ എക്സൈസ് തീരുവ വർധിപ്പിച്ച് വിലക്കുറവിന്റെ നേട്ടം ജനങ്ങൾക്ക് കിട്ടാതിരിക്കാൻ മോഡി പ്രത്യേകം ശ്രദ്ധിച്ചു. അങ്ങനെ കേന്ദ്ര ഗവൺമെന്റ് പലവട്ടം വർധിപ്പിച്ച എക്സൈസ് നികുതി കുറച്ചാൽ വർധന കുറയ്ക്കാനാകും. അതിന് മുതിരാതെ, പെട്രോൾ - ഡീസൽ നികുതിവർധന വരുമാനംകൂട്ടാനുള്ള വഴിയായി കണ്ടിരിക്കുകയാണ് കേന്ദ്രം. വില കൂടുമ്പോൾ അതനുസരിച്ച് നികുതി വരുമാനവും കൂടുമല്ലോ. അപ്പോൾ, സർക്കാർ നയം തിരുത്താത്തതാണ് പ്രശ്നം. വില കൂട്ടുന്നത് കമ്പനികളാണെന്ന് സാങ്കേതികമായി പറയാമെങ്കിലും കേന്ദ്ര സർക്കാരിന് ഇടപെട്ട് കുറയ്ക്കാവുന്നതേയുള്ളൂ. നിയമസഭാ തെരഞ്ഞെടുപ്പു വേളയിൽ ഏതാനും ദിവസം അങ്ങനെ സംഭവിക്കുകയും ചെയ്തു.\nമാന്ദ്യം വിഴുങ്ങിയ സമ്പദ്‌വ്യവസ്ഥയെ കരകയറ്റണമെങ്കിൽ, വളർച്ചയുണ്ടാകണമെങ്കിൽ സമ്പദ്‌വ്യവസ്ഥയിലേക്ക് പണം എത്തണം. സർക്കാർ കൂടുതൽ പണം ചെലവാക്കണം. ബാങ്ക് വായ്പകൾ മുഖേനയും ജനങ്ങൾക്ക് നേരിട്ട് പണം നൽകിയും ഇത് സാധിക്കാം. അപ്പോൾ, ജനങ്ങൾക്ക് തൊഴിലും വരുമാനവും ലഭിക്കും. ആ പണം കമ്പോളത്തിലെത്തും. അങ്ങനെ സമ്പദ്‌വ്യവസ്ഥ ചലിക്കും. മാന്ദ്യകാലത്ത് മുതലാളിത്ത രാജ്യങ്ങളിലടക്കം ചെയ്യുന്നത് ഇതാണ്. എന്നാൽ, ഇവിടെ വിലക്കയറ്റത്തിന്റെ പേര് പറഞ്ഞ് സമ്പദ്‌വ്യവസ്ഥയിൽ പണം എത്താനുള്ള എല്ലാ വഴിയും അടയ്ക്കുകയാണ്. വിലക്കയറ്റം പേടിച്ച് റിസർവ് ബാങ്ക് ആറു മാസത്തോളമായി പലിശനിരക്ക് കുറയ്ക്കാൻ തയ്യാറാകുന്നില്ല. പലിശ കുറഞ്ഞാൽ വായ്പ കൂടുകയും അത് വിലക്കയറ്റത്തിന് ഇടയാക്കുകയും ചെയ്യുമെന്ന് റിസർവ് ബാങ്ക് കണക്കാക്കുന്നു. അതുകൊണ്ട് പലിശ കുറയ്ക്കുന്നില്ല. എന്നിട്ടും വില കൂടുന്നു. അതിനർഥം, വിലക്കയറ്റത്തിന്റെ കാരണം അതല്ല എന്നുതന്നെ. പക്ഷേ, എല്ലാ തരത്തിലും ചെലവ് കുറയ്ക്കാൻ കേന്ദ്രം ശ്രമിക്കുന്നു. ബജറ്റിൽ വാക്സിനേഷനായി നീക്കിവച്ച 35,000 കോടി രൂപപോലും ചെലവാക്കാൻ കേന്ദ്രം മടിക്കുന്നത് സുപ്രീംകോടതി ചൂണ്ടിക്കാട്ടുകയുണ്ടായി.\nഇങ്ങനെ ചെലവ് കുറയ്ക്കാൻ ശ്രമിക്കുന്ന കേന്ദ്രം പെട്രോൾ–-ഡീസൽ എക്സൈസ് തീരുവ പ്രധാന വരുമാനമായും കാണുന്നു. ആ നികുതി അടിക്കടി വർധിപ്പിക്കുന്നതും കുറയ്ക്കാൻ കൂട്ടാക്കാത്തതും സർക്കാരിന്റെ വരുമാനം കൂട്ടാൻ ലക്ഷ്യമിട്ടാണ്. വർധിപ്പിച്ച ആ നികുതി കുറയ്ക്കുകയും കമ്പോളത്തിൽ സർക്കാർ ഇടപെടുകയും ചെയ്താൽ വില കുറയ്ക്കാവുന്നതേയുള്ളൂ. അതായത്, സർക്കാർ നയം തിരുത്തിയാൽ പ്രശ്നം പരിഹരിക്കാം. ചുരുക്കിപ്പറഞ്ഞാൽ, വിലക്കയറ്റത്തിനും സാമ്പത്തികമാന്ദ്യത്തിനും കാരണം കേന്ദ്ര സർക്കാരിന്റെ നയംതന്നെ. ഈ സാഹചര്യത്തിൽ, പെട്രോളിയം ഉൽപ്പന്നങ്ങളുടെ വിലവർധന പിൻവലിക്കണമെന്നും പൊതു വിലക്കയറ്റം തടയണമെന്നും ആവശ്യപ്പെട്ട് അഞ്ച് ഇടതുപാർടികൾ ബുധനാഴ്ച ആരംഭിക്കുന്ന രാജ്യവ്യാപക പ്രതിഷേധത്തിന് വലിയ പ്രാധാന്യമുണ്ട്.


മാഡവും ദിലീപും ഒരു പ്രശസ്ത ഗായികയുമാണ് മുഖ്യ കണ്ണികള്; പോലീസ് കണ്ടെത്തിയ തെളിവുകള്... - FUTURELINE\nയുവനടിയെ തട്ടിക്കൊണ്ട് പോയി ആക്രമിച്ച കേസില് മാഡവും ദിലീപുമാണ് ആണിക്കല്ലെന്ന് പോലീസിന് വ്യക്തമായതായി സൂചന. എല്ലാം അറിയാവുന്നവര് ഇവരാണെന്നും പ്ലാനിങ്ങിന്റെ എല്ലാ ഘട്ടത്തിലും ഇരുവര്‍ക്കും പങ്കുണ്ടെന്ന നിഗമനത്തിലുമാണ് പോലീസ് തെളിവുകള് ശേഖരിച്ചിരിക്കുന്നത്.\nഇവരുടെ ആജ്ഞാനുസരണം മാനേജര് അപ്പുണ്ണി പ്രവര്‍ത്തിച്ചുവെന്നുമാണ് തെളിയുന്നത്. ദിലീപിനെ അറസ്റ്റ് ചെയ്യുന്നതിനു തലേന്നാള് നടന്ന ചോദ്യം ചെയ്യലില് അപ്പുണ്ണി കാര്യങ്ങളെല്ലാം സമ്മതിച്ചിരുന്നു. കേസുമായി ബന്ധപ്പെട്ട ഫോണ് കോളുകളെല്ലാം അപ്പുണ്ണിയുടെ ഫോണില് നിന്നാണ് ചെയ്തിരിക്കുന്നത് എന്ന് സമ്മതിച്ചിരുന്നു. ദിലീപിന്റെ അറസ്റ്റിനു ശേഷം അപ്പുണ്ണി ഒളിവില് പോയി എന്നാണ് പോലീസ് ഭാഷ്യം. എന്നാല് അപ്പുണ്ണി പോലീസിന്റെ നിരീക്ഷണ വലയത്തിനുള്ളില് തന്നെയാണ് എന്നാണ് കരുതേണ്ടത്.\nനാദിര്‍ഷയ്ക്ക് ഗൂഢാലോചനയുമായി പങ്കില്ലെന്ന നിലയ്ക്കാണ് ഇപ്പോഴത്തെ അന്വേഷണ പുരോഗതി. സംഭവ ശേഷം നാദിര്‍ഷയെ ബോധപൂര്‍വ്വം കേസിലേയ്ക്ക് വലിച്ചിട്ട് കുടുക്കുകയായിരുന്നു എന്നു വേണം കരുതാന്. കുടുംബ ജീവിതവുമായി അഭേദ്യമായി ബന്ധപ്പെട്ട് സമാധാനത്തോടെ ജീവിക്കുന്ന നാദിര്‍ഷ ഇത്തരം ഒരു കുറ്റകൃത്യത്തില് ബന്ധപ്പെടില്ല എന്നു തന്നെയാണ് പോലീസ് കരുതുന്നത്. ലഭിച്ച തെളിവുകള് നാദിര്‍ഷയെ ഗൂഢാലോചനയിലേയ്ക്ക് ബന്ധിപ്പിക്കുന്നില്ല. അറിയാവുന്ന കാര്യങ്ങളെല്ലാം പോലീസിനോട് പറയാനും അദ്ദേഹം തയ്യാറായി. കേസിനു ശേഷം ഉള്‍പ്പെട്ടിട്ടുണ്ടെങ്കില് അക്കാര്യങ്ങള് തുറന്നു പറയുന്ന സാക്ഷി പട്ടികയിലാകും ഇടം. ദിലീപിന്റെ സാമ്ബത്തിക കുറ്റകൃത്യങ്ങളുമായി ബന്ധപ്പെട്ട അന്വേഷണങ്ങള് നടക്കുമ്ബോാള് വീണ്ടും നാദിര്‍ഷ മൊഴി കൊടുക്കേണ്ടി വരും.\nആക്ഷേപഹാസ്യം കൈകാര്യം ചെയ്ത ദേ മാവേലി കൊമ്ബത്ത് എന്ന ഓണക്കാസറ്റ് മുതല് ഒന്നിച്ചുള്ളവരാണ് ദിലീപും നാദിര്‍ഷയും. ഇവര് ഹിറ്റ് കൂട്ടുകെട്ടായിട്ടും ഇതേവരെ സിനിമയില് ഒന്നിച്ചിട്ടില്ല. നാദിര്‍ഷ സംവിധായകനായത് പൃഥിരാജിന്റെ ഡേറ്റില് അമര് അക്ബര് ആന്റണിയിലൂടെയായിരുന്നു. കട്ടപ്പനയിലെ ഹൃത്വിക് റോഷനില് നിര്‍മ്മാണ പങ്കാളികളായി ദിലീപും നാദിര്‍ഷയും ഒന്നിച്ചു. മൂന്നാമത്തെ സിനിമ മമ്മൂട്ടി നാലടി ഉയരക്കാരനായി അഭിനയിക്കുന്ന സിനിമയായിരുന്നു. നാദിര്‍ഷയ്ക്ക് ദിലീപ് ഡേറ്റ് നല്‍കാതിരുന്നത് എന്തുകൊണ്ടെന്ന് ഇപ്പോഴും പുറത്തറിയാത്ത രഹസ്യമാണ്. നടി അക്രമിക്കപ്പെട്ട സംഭവത്തില് അസിസ്റ്റന്റ് ഡയറക്ടറായിരുന്ന കാലം മുതല് പരിചയമുള്ള ‘മാഡം’ മുഖ്യപ്രതിയാകും എന്നു തന്നെയാണ് പോലീസ് വൃത്തങ്ങള് വ്യക്തമാക്കുന്നത്. അക്കാലം മുതല് ഇവര് തമ്മിലുള്ള ബന്ധം പോലീസ് കണ്ടെത്തി കഴിഞ്ഞു.\nകാസര്‍ഗോഡ് സ്വദേശിയായ ഇവര് എങ്ങനെ സിനിമയുമായി ബന്ധപ്പെട്ടെന്നതു മുതല് ഗൂഢാലോചനയിലെ പങ്കാളിത്തം വരെ പോലീസ് കണ്ടെത്തി കഴിഞ്ഞു. ബുദ്ധിമതിയായ ഈ സ്ത്രീയ്ക്ക് പണത്തോടുള്ള ആര്‍ത്തിയാണ് ഇവരെ കുറ്റകൃത്യത്തിലേയ്ക്ക് എത്തിച്ചതെന്നാണ് കരുതുന്നത്. കേസുമായി ബന്ധപ്പെട്ട് പറഞ്ഞു കേള്‍ക്കുന്ന മറ്റൊരു നായിക ഗായികയാണെന്നതാണ് മറ്റൊരുവിവരം. ചില സിനിമകളിലും ഇവര് അഭിനയിച്ചുട്ടുണ്ട്. ചാനലില് അവതാരികയായും പ്രത്യക്ഷപ്പെട്ടിട്ടുണ്ട്. സാമ്ബത്തിക കുറ്റകൃത്യത്തിലെ ഇവരുടെ പങ്ക് നടി ആക്രമിക്കപ്പെട്ട ഗൂഢാലോചനയിലേയ്ക്ക് വളര്‍ന്നിട്ടുണ്ടോ എന്ന വിവരം പോലീസ് അന്വേഷിക്കുകയാണ്. ചോദ്യം ചെയ്യപ്പെട്ട എംഎല്‍എമാര് പ്രതിപ്പട്ടികയിലാണോ സാക്ഷിപ്പട്ടികയിലാണോ ഉള്‍പ്പെടുക എന്നേ അറിയാനുള്ളു. ബിസിനസിലടക്കം പങ്കാളിത്തമുള്ള ഒരു എംഎല്‍എയെ ചുറ്റിപ്പറ്റി അന്വേഷണം ശക്തമാവുകയാണ്. ദിലീപ് സംസ്ഥാനത്ത് വാങ്ങിക്കൂട്ടിയ ഭൂമിയുമായി ബന്ധപ്പെട്ട് കൂടുതല് തെളിവുകള് പോലീസിന് ലഭിക്കുകയാണെന്നും നാരദന്യൂസ് റിപ്പോര്‍ട്ട് ചെയ്യുന്നു.\nNext: ഒരു പുരുഷന് അവളെ നശിപ്പിച്ചു, മറ്റൊരാള് ദെെവമായി, ഇതല്ലേ നമ്മള് വണങ്ങേണ്ട ദൈവങ്ങള്..!\nകാലവര്‍ഷക്കെടുതി:രക്ഷാപ്രവര്‍ത്തനത്തിന് ഹൗസ് ബോട്ടുകളും…\nവാട്‌സ്‌ആപ്പില് ചിത്രം ഷെയര് ചെയ്തതിനു യുവാവിനെ ബന്ധുക്കള് അടിച്ചുകൊന്നു..!!\nകുരങ്ങ് റാഞ്ചിയ 17 ദിവസം പ്രായമുള്ള കുഞ്ഞിന്റെ മൃതദേഹം കണ്ടെത്തി


ജനങ്ങളുടെ ആശങ്ക പരിഹരിക്കുന്നതുവരെ സെന്‍സസ് നടപടികള് നിര്‍ത്തിവെക്കണം – വെല്‍ഫെയര് പാര്‍ട്ടി – Janapaksham\nHome/Recent/news/kerala/ജനങ്ങളുടെ ആശങ്ക പരിഹരിക്കുന്നതുവരെ സെന്‍സസ് നടപടികള് നിര്‍ത്തിവെക്കണം – വെല്‍ഫെയര് പാര്‍ട്ടി\nജനങ്ങളുടെ ആശങ്ക പരിഹരിക്കുന്നതുവരെ സെന്‍സസ് നടപടികള് നിര്‍ത്തിവെക്കണം – വെല്‍ഫെയര് പാര്‍ട്ടി\nസ്റ്റാഫ് റിപ്പോര്‍ട്ടര്February 6, 2020\nആലുവ : എന്.പി.ആര്, എന്.ആര്.സി വിഷയങ്ങളില് ജനങ്ങളുടെ ആശങ്ക നിലനില്‍ക്കുന്ന സാഹചര്യത്തില് സെന്‍സസ് നടപടികള് നിര്‍ത്തിവെക്കാന് സംസ്ഥാന സര്‍ക്കാര് തയ്യാറാകണമെന്ന് വെല്‍ഫെയര് പാര്‍ട്ടി ദേശീയ സെക്രട്ടറി ഇ.സി ആയിശ ആവശ്യപ്പെട്ടു. പൗരത്വ ഭേദഗതി നിയമവുമായി ബന്ധപ്പെട്ട നടപടികള് പൂര്‍ണമായി പിന്‍വലിക്കാന് കേന്ദ്ര സര്‍ക്കാര് തയ്യാറാകണം. വെല്‍ഫെയര് പാര്‍ട്ടി സംസ്ഥാന കമ്മിറ്റി ആലുവ മുന്‍സിപ്പല് ടൗണ്‍ഹാളില് സംഘടിപ്പിച്ച സംസ്ഥാന നേതൃസംഗമം ഉദ്ഘാടനം ചെയ്ത് സംസാരിക്കുകയായിരുന്നു ഇ.സി ആയിഷ. രാജ്യത്ത് സംഘ്പരിവാറിനെതിരെയുള്ള പ്രക്ഷോഭം ശക്തിപ്പെട്ടുവരികയാണ്. ഭരണകൂട സംവിധാനങ്ങള് ജനകീയ പ്രക്ഷോഭങ്ങളെ അടിച്ചമര്‍ത്താന് ശ്രമിക്കുന്ന സാഹചര്യത്തില് കൂടുതല് ശക്തമായ പോരാട്ടങ്ങള് അനിവാര്യമാണ്. രാജ്യത്ത് നടക്കുന്ന പോരാട്ടങ്ങള്‍ക്കൊപ്പമാണ് സംസ്ഥാന സര്‍ക്കാര് എന്ന് മുഖ്യന്ത്രി പറയുമ്പോഴും കേരളത്തിലെ സമരങ്ങളോട് ജനാധിപത്യ വിരുദ്ധമായ സമീപനമാണ് കേരള പൊലീസ് സ്വീകരിക്കുന്നത്. ആര്.എസ്.എസ് പ്രവര്‍ത്തകര്‍ക്കും അവരുടെ അക്രമങ്ങള്‍ക്കും ഒത്താശ ചെയ്യുന്ന നയമാണ് പൊലീസ് സ്വീകരിക്കുന്നത്. സമാധാനപരമായ സമരങ്ങള്‍ക്കു നേരെയും, പ്രതിഷേധക്കാര്‍ക്ക് നേരെയും പൊലീസ് സ്വമേധയാ കേസ് എടുക്കുകയാണ്. ടി.പി സെന്‍കുമാര് മാധ്യമ പ്രവര്‍ത്തകര്‍ക്ക് നേരെ നടത്തിയ ആക്രമണത്തിലെ പൊലീസ് നടപടിയെ കുറിച്ചുള്ള പിണറായിയുടെ മറുപടി ആഭ്യന്തരവകുപ്പ് മുഖ്യമന്ത്രിയുടെ നിയന്ത്രണത്തിലല്ല എന്നതിന്റെ തെളിവാണെന്ന് ഇ.സി ആയിശ പറഞ്ഞു.\nരാജ്യത്ത് പ്രക്ഷോഭങ്ങള് പുതിയ ഘട്ടത്തിലേക്ക് കടക്കുകയാണെന്ന് വെല്‍ഫെയര് പാര്‍ട്ടി സംസ്ഥാന പ്രസിഡണ്ട് ഹമീദ് വാണിയമ്പലം അഭിപ്രായപ്പെട്ടു. രാജ്യത്തിന്റെ വ്യത്യസ്ത കോണുകളില് നിന്നും രൂപപ്പെട്ടുവരുന്ന ഷാഹിന് ബാഗുകള് പൗരത്വ ഭേദഗതി നിയമങ്ങള്‍ക്കെതിരെയുള്ള സമരങ്ങള്‍ക്ക് പുതിയ ഊര്‍ജം പകര്‍ന്നുനല്‍കുന്നതാണ്. സമരങ്ങളിലെ വര്‍ധിച്ച സ്ത്രീകളുടെയും കുട്ടികളുടെയും പങ്കാളിത്തം ആശാവഹമാണ്. പ്രക്ഷോഭങ്ങളുടെ ഭാഗമായി വെല്‍ഫെയര് പാര്‍ട്ടിയുടെ നേതൃത്വത്തില് കേരളത്തിലെ മുഴുവന് ജില്ലകളിലും ലോങ് മാര്‍ച്ചുകള് നടത്തും. ഫെബ്രുവരി 25, 26 തീയതികളില് സംസ്ഥാനത്തെ പ്രവര്‍ത്തകര് പങ്കെടുക്കുന്ന ‘Occupy Rajbhavan’ സംഘടിപ്പിക്കുമെന്ന് ഹമീദ് വാണിയമ്പലം നേതൃസംഗമത്തില് പ്രഖ്യാപിച്ചു. പരിപാടിയില് കെ.എ ഷഫീഖ്, റസാഖ് പാലേരി, പി.എ അബ്ദുല് ഹക്കീം, എസ്. ഇര്‍ഷാദ്, ജോസഫ് ജോണ് തുടങ്ങിയവര് സംസാരിച്ചു. സംസ്ഥാന വൈസ് പ്രസിഡണ്ട് ശ്രീജ നെയ്യാറ്റിന്‍കര അധ്യക്ഷത വഹിച്ചു. സംസ്ഥാന അസി. സെക്രട്ടറി മിര്‍സാദ് റഹ്മാന് സ്വാഗതവും ജില്ല പ്രസിഡണ്ട് ജ്യോതിവാസ് പറവൂര് നന്ദിയും പറഞ്ഞു.\nഗാന്ധിജയന്തി ദിനം സേവനദിനമായി ആചരിച്ചു


നീതിന്യായത്തിലെ അനീതിയും അന്യായവും – ഡോ. ബാബു ജോസഫ് – Ezhuthu\nഇംഗ്ലീഷിലെ ജസ്റ്റീസ് എന്ന പദത്തിന് സദൃശമായി സംസ്‌കൃതത്തില് നീതി, ന്യായം എന്നീ പദങ്ങളുണ്ടെന്ന് അമര്‍ത്യസെന് പറയുന്നു. ഇവയെ കൂട്ടിയിണക്കി നിര്‍മിച്ച് നീതിന്യായം എന്ന പദം നമുക്ക് പരിചിതമാണ്. നീതിയും ന്യായവും തമ്മിലുള്ള അന്തരമെന്തെന്ന് സെന് വ്യക്തമാക്കുന്നുണ്ട്. ഒരു സംവിധാന (ഉദാ: കോടതി)ത്തിന്റെ ചുമതലയില് നടപ്പിലാക്കുന്നതിന് നീതിയെന്നും, ഒരാഗ്രഹത്തിന്റെ സഫലീകരണമാണ് നടക്കുന്നതെങ്കില് ന്യായമെന്നും പറയാം. സൗകര്യാര്‍ത്ഥം നമുക്ക് ജസ്റ്റീസിന് സമാനമായി നീതിന്യായമെന്ന വാക്ക് ഉപയോഗിക്കാം. എന്നാല്, കീഴ്‌വഴക്കം മാനിച്ച് ജസ്റ്റീസ് അല്ലെങ്കില് ജഡ്ജ് എന്ന അര്‍ത്ഥത്തില് ന്യായാധിപന് എന്ന പദമാണ് തിരഞ്ഞെടുക്കുന്നത്.\nഇന്ത്യയിലെ നീതിന്യായവ്യവസ്ഥയെ ഒട്ടേറെ അനീതികളും അന്യായങ്ങളും ബാധിച്ചിട്ടുണ്ട്. ഏറ്റവും പ്രധാനപ്പെട്ട ചിലതിനെപ്പറ്റിയുള്ള ഒരു പ്രാരംഭാലോചനയാണിവിടെ നടത്തുക. പൊതുജനത്തിന്റെ ഭാഗത്തുനിന്നുള്ള ഒരു ചര്‍ച്ചയാണുദ്ദേശിക്കുന്നത്. നീതിന്യായം നടപ്പാക്കിക്കിട്ടുന്നതിനുള്ള ചെലവും കാലവിളംബവുമാണ് ഒരു വശം. നിയമം നടപ്പാക്കുന്നത് ജുഡീഷ്യറിയും എക്‌സിക്യൂട്ടീവും ചേര്‍ന്നാണ്. എന്നാല് ഇതു സംബന്ധിച്ച് എക്‌സിക്യൂട്ടീവ് കൈക്കൊള്ളുന്ന ചില നടപടികള് നീതിന്യായ സങ്കല്പത്തിന് യോജിച്ചതല്ലെന്നുള്ളതാണ് മറ്റൊരു വശം.\nഭീമമായ ചെലവുമൂലം, സുപ്രീംകോടതിയും ഹൈക്കോടതികളുംപോലുള്ള ഉന്നത നീതിപീഠങ്ങള് സാധാരണക്കാര്‍ക്ക് അപ്രാപ്യമാകുന്നുവെന്ന് പ്രസിഡന്റ് രാംനാഥ് കോവിന്ദ് പരിതപിച്ചല്ലോ. പരേതനായ രാം ജത്മലാനി ഒരു ഹീയറിംഗിന്, അല്ലെങ്കില് അപ്പീയറന്‍സിന് കക്ഷിയില് നിന്നീടാക്കിയിരുന്നത് 25 ലക്ഷം രൂപ ആയിരുന്നു. സുപ്രീംകോടതിയെന്നോ, ഡെല്‍ഹി ഹൈക്കോടതിയെന്നോ അദ്ദേഹത്തിന് വ്യത്യാസമില്ലായിരുന്നു. സീനിയര്, സൂപ്പര് സീനിയര് വിഭാഗങ്ങളില്‍പ്പെട്ട വക്കീലന്മാരുടെ ഫീസ്ഘടന ഇന്റര്‍നെറ്റില് ലഭ്യമാണ്. ഒരപ്പീയറന്‍സിന് 15 ലക്ഷം രൂപാ വരെ ഈടാക്കുന്ന അഭിഭാഷകര് ഡല്‍ഹിയിലുണ്ട്. സ്റ്റേറ്റ് ഹൈക്കോടതികളിലെ ഫീസ് നിരക്കുകളും കുറവല്ല. ഒരപ്പീയറന്‍സിന് ഇവര്‍ക്ക് 3-6 ലക്ഷം രൂപ കൊടുക്കണമത്രെ. കണ്‍സ്യൂമര് കോടതികള്, ട്രൈബ്യൂണലുകള് തുടങ്ങിയ ഫോറങ്ങളിലും പതിനായിരങ്ങള് തൊട്ട് ലക്ഷങ്ങള് വരെയാണ് നിലവിലുള്ള നിരക്ക്. ഹീയറിംഗിന് പുറമേ കണ്‍സള്‍ട്ടേഷന്, ഡ്രാഫ്ടിംഗ്, ഫയലിംഗ് തുടങ്ങിയ പലവകയിലും വക്കീലിന് പണം കിട്ടും.\nപാവപ്പെട്ടവരുടെ കേസ് വാദിക്കുന്നതിനു സര്‍ക്കാര് ചെലവില് വക്കീലിനെ ഏര്‍പ്പാടാക്കാറുണ്ട്. സീനിയര് വക്കീലന്മാര്‍പോലും, അപൂര്‍വമായി, ഇതുപോലുള്ള സേവനത്തിന് സന്നദ്ധരാകുന്നു. പക്ഷേ, മിക്കപ്പോഴും അവരുടെ ജൂനിയറന്മാരാവും കോടതിയില് ഹാജരാവുക. ഉയര്‍ന്ന തുകയ്ക്കുവേണ്ടിയുള്ള കേസുകളില് അതിന്റെ മോശമല്ലാത്ത ഒരംശം ലഭിക്കാന് വക്കീലിനര്‍ഹതയുണ്ട്. വാശിയില്ലെങ്കില് ചെറിയ തുകകള്‍ക്കുവേണ്ടി തര്‍ക്കിക്കാന് ആരും ഉയര്‍ന്ന കോടതികളില് പോകാറില്ലല്ലോ. നിസ്സാരമെന്ന് മറ്റുള്ളവര്‍ക്ക് തോന്നാനിടയുള്ള ആവശ്യങ്ങളുമായി സുപ്രീംകോടതിയെ സമീപിക്കുന്നത് വ്യക്തികളും കമ്പനികളും മാത്രമല്ല, ചിലപ്പോഴൊക്കെ സംസ്ഥാന കേന്ദ്ര സര്‍ക്കാരുകളും ആണ്.\nക്രിമിനല് കേസുകളില് പണമല്ല പ്രഥമപരിഗണന. കുറ്റത്തിന്റെ ഗൗരവം, പൊതുജനതാല്പര്യം തുടങ്ങിയവയാണ് ഉയര്‍ന്ന കോടതികളെ സമീപിക്കുന്നതിന് പ്രേരകമാവുക. കൊലപാതകം, ബലാല്‍സംഗം തുടങ്ങിയ പ്രമാദമായ കേസുകള് ഈ ജനുസ്സില്‍പ്പെടുന്നു. പ്രതികൂലമായ കീഴ്‌ക്കോടതിവിധി അസ്ഥിരപ്പെടുത്തിക്കിട്ടുന്നതിന് പണം സംഘടിപ്പിക്കാന് കഴിവുള്ള പ്രതികള് മേല്‍ക്കോടതികളെ ശരണം പ്രാപിക്കുന്നു. കുറ്റം ചെയ്യാത്ത പാവപ്പെട്ടവര്‍ക്ക് തൂക്കില്‍നിന്നോ ജീവപര്യന്തത്തില്‍നിന്നോ രക്ഷപ്പെടുന്നതിന് എങ്ങനെ സാധിക്കും? സര്‍ക്കാര് ഏര്‍പ്പെടുത്തിക്കൊടുക്കുന്ന വക്കീലിന്റെ സാമര്‍ത്ഥ്യത്തെ ആശ്രയിക്കുകയല്ലാതെ മറ്റു പോംവഴികളില്ല. എല്ലാ വക്കീലന്മാരെയും തുല്യരായാണ് കോടതി കണക്കാക്കുന്നതെങ്കിലും, ഒരു പ്രത്യേക കേസില്, ഒരു കക്ഷിക്ക് ജയമോ പരാജയമോ സംഭവിക്കുന്നത്, അയാളുടെ വക്കീലിന്റെ അവതരണവൈദഗ്ധ്യത്തെക്കൂടി ആശ്രയിച്ചാണ്. തെളിവ് മാത്രമല്ല നിര്‍ണായകഘടകമെന്ന് സാരം. കഴിവ് കുറഞ്ഞ ഒരു വക്കീലിനെ ലഭിക്കുന്ന, നിര്‍ധനനായ ഒരു കുറ്റാരോപിതന് തന്റെ നിരപരാധിത്വം തെളിയിക്കാന് സാധിച്ചില്ലെന്ന് വരാം. ഇതാണ് നീതിന്യായത്തില് അന്തര്‍ഭവിച്ചിട്ടുള്ള ഒരനീതി. കുറ്റം ചെയ്ത പ്രതികള്, സര്‍ക്കാര് വക്കീലിന്റെ സാമര്‍ത്ഥ്യക്കുറവുമൂലം ശിക്ഷിക്കപ്പെടാതെ പോകുന്നതും നീതിന്യായവ്യവസ്ഥയുടെ അപാകതയെ സൂചിപ്പിക്കുന്നു. എന്നാല് പഴി മുഴുവന് വക്കീലിനല്ല, പോലീസിനും അതിന്റെ പങ്ക് കിട്ടും.\nക്രിമിനല് കേസുകളുടെ അന്വേഷണഘട്ടത്തില് പോലീസാണ് പക്ഷപാതരഹിതവും ശാസ്ത്രീയവുമായ മാര്‍ഗങ്ങളിലൂടെ പ്രതികളെ പൂട്ടുന്ന തരത്തിലുള്ള തെളിവുകള് ശേഖരിക്കേണ്ടത്. അവരെ കണ്ടുപിടിക്കുകയും നിയമത്തിന്റെ മുന്നില് കൊണ്ടുവരികയും ചെയ്യുന്നത് അവരുടെ ചുമതലയാണ്. പ്രതികളില് നിന്ന് പണം വാങ്ങിയോ, രാഷ്ട്രീയാധികാരികളുടെ ഇഷ്ടത്തിന് വഴങ്ങിയോ, പലപ്പോഴും പോലീസ് സംശയത്തിന്റെ നിഴലില് വരാറുണ്ട്. ലോക്കപ്പ് മര്‍ദനം, കൊലപാതകം തുടങ്ങിയ അതിനിഷ്ഠൂര കുറ്റങ്ങള് പോലീസിന്റെമേല് ചാര്‍ത്തപ്പെടുന്നത് അപൂര്‍വമല്ല. എന്നാല് ഇത്തരം ആരോപണങ്ങളില്‍നിന്ന് രക്ഷപ്പെടാന് അവര്‍ക്ക് മാര്‍ഗങ്ങളുണ്ട്. ഗൗരവമായ ശിക്ഷകള് അവര്‍ക്ക് ലഭിക്കുന്നത് അപൂര്‍വമാണ്.


വിവാഹത്തട്ടിപ്പ് കേസില് ജാമ്യത്തിലിറങ്ങി മുങ്ങി,52-കാരനും അമ്മയും മൂന്ന് വര്‍ഷത്തിന് ശേഷം പിടിയില് | marriage fraud| matrimony\nവിവാഹത്തട്ടിപ്പ് കേസില് ജാമ്യത്തിലിറങ്ങി മുങ്ങി,52-കാരനും അമ്മയും മൂന്ന് വര്‍ഷത്തിന് ശേഷം പിടിയില്\nJan 7, 2021, 10:02 AM IST\nമയ്യഴി: മാഹിയിലും കേരളത്തിലെ വിവിധ പ്രദേശങ്ങളിലുള്ളവരെയും കബളിപ്പിച്ച് വിവാഹംകഴിച്ച വിവാഹത്തട്ടിപ്പുകാരനെയും സഹായിയായ അമ്മയെയും പള്ളൂര് പോലീസ് കൊടുവള്ളിയില്‍നിന്ന് അറസ്റ്റുചെയ്തു. കോഴിക്കോട് ഫറൂക്ക് നല്ലൂര് പുല്‍പ്പറമ്പില് ഹൗസിലെ പി.മനോജ്കുമാര് (52) അമ്മ ഉമാദേവി (80) എന്നിവരെയാണ് ചൊവ്വാഴ്ച പോലീസ് അറസ്റ്റ് ചെയ്തത്. ജാമ്യത്തിലിറങ്ങി മുങ്ങി നടക്കുകയായിരുന്ന പ്രതികള് മൂന്ന് വര്‍ഷത്തിനുശേഷമാണ് പിടിയിലായത്.\nമാഹി പന്തക്കല് സ്വദേശിനിയെ കബളിപ്പിച്ച് വിവാഹം നടത്തിയതുമായി ബന്ധപ്പെട്ട കേസിലാണ് അറസ്റ്റിലായത്.\nതൃശ്ശൂര്, ശ്രീകണ്ഠപുരം, മാനന്തവാടി തുടങ്ങിയ സ്ഥലങ്ങളില് നേരത്തെ വിവാഹത്തട്ടിപ്പ് നടത്തിയിരുന്നു. ചില കേസുകളില് ശിക്ഷിക്കപ്പെട്ട് നേരത്തെ കണ്ണൂര് സെന്‍ട്രല് ജയിലിലായിരുന്നു. പത്രങ്ങളില് വിവാഹ പരസ്യം നല്‍കിയായിരുന്നു തട്ടിപ്പ്. ഇയാളുടെ തട്ടിപ്പുകളെക്കുറിച്ച് മനസ്സിലാക്കിയതോടെയാണ് പന്തക്കല് സ്വദേശിനി പരാതി നല്‍കിയത്. ഇവരുടെ സ്വര്‍ണാഭരണവും ഇയാള് കൈക്കലാക്കിയിരുന്നു. 2015 ലായിരുന്നു കേസിനാസ്പദമായ സംഭവം. കേരളത്തിലെയും മാഹിയിലെയും കോടതികളില്‍നിന്ന് ജാമ്യമെടുത്തശേഷം മൂന്ന് വര്‍ഷത്തിലേറെയായി മുങ്ങി നടക്കുകയായിരുന്നു. പേരും വിലാസവുമൊക്കെ മാറ്റിയാണ് ഇയാള് അമ്മയോടൊപ്പം വിവിധയിടങ്ങളില് താമസിച്ചത്.\nകോവിഡ് പരിശോധനയ്ക്ക് ശേഷം ബുധനാഴ്ച വൈകുന്നേരം മാഹി കോടതിയില് ഹാജരാക്കിയ മനോജ്കുമാറിനെ കോടതി റിമാന്‍ഡ് ചെയ്തു. അമ്മ ഉമാദേവിയുടെ പ്രായാധിക്യം പരിഗണിച്ച് ഇവരെ സ്വന്തം ജാമ്യത്തില് വിട്ടു. ഇവരെ മാഹിയിലെ വൃദ്ധസദനത്തിലേക്ക് മാറ്റി. പള്ളൂര് എസ്.ഐ. എം.സെന്തില്‍കുമാര്, ക്രൈം സ്‌ക്വാഡ് അംഗങ്ങളായ എ.എസ്.ഐ. പി.വി.പ്രസാദ്, സി.വി.ശ്രീജേഷ്, രോഷിത്ത് പാറേമല്, രേഷ്മ എന്നിവരടങ്ങുന്ന സംഘമാണ് ഇവരെ അറസ്റ്റ് ചെയ്തത്.\nContent Highlights: marriage fraud case mother and son arrested in mahe


MKM HIGHER SECONDARY SCHOOL: സ്വാതിയുടെ വീട്ടില് വീണ്ടും പൂക്കാലം\nഞായറാഴ്ച കുര്‍ബാനയ്ക്കിടെ എത്തിയ സ്വാതി മാസ്ക് ധരിച്ചാണു വാഹനത്തില് നിന്നു പുറത്തിറങ്ങിയത്. കയ്യില് എരിഞ്ഞ മെഴുകുതിരി നാളങ്ങള്‍ക്കൊപ്പം സ്വാതിയുടെ മനസ്സില് നിന്നുയര്‍ന്ന നിശ്ശബ്ദമായ ഒരായിരം നന്ദിവാക്കുകള് മുഖം മറച്ച മാസ്കിനപ്പുറം വായിച്ചെടുക്കാമായിരുന്നു. പിന്നെ എറണാകുളത്തപ്പന് ക്ഷേത്രത്തിലേക്ക്. തിരക്കൊഴിഞ്ഞ നേരമായതിനാല് മാസ്ക് മാറ്റി ക്ഷേത്രത്തിനുള്ളില് കടന്നു തൊഴുതു. 'ഇതു സ്വാതി കൃഷ്ണയല്ലേയെന്നു ചോദിച്ചെത്തിയവര്‍ക്കു നേരെ കൃഷ്ണന്‍കുട്ടി പുഞ്ചിരിയോടെ തലയാട്ടി.\nനവരാത്രി ആഘോഷത്തിന്റെ തിരക്കിലായ പിറവം വട്ടപ്പാറ പള്ളിക്കക്കാവ് ഭഗവതി ക്ഷേത്രത്തില് എത്തുമ്പോള് മുറ്റത്ത് രണ്ടോ മൂന്നോ പേര് മാത്രം. നാടിന്റെ കൈവിട്ടു പോയെന്നു കരുതിയ കരള് മടങ്ങിയെത്തിയ സന്തോഷത്തില് അതിലൊരാള് ഒാടിയെത്തി കൈപിടിച്ചു. 'നട അടയ്ക്കാറായി, വേഗം തൊഴുതോളൂ എന്ന പൂജാരിയുടെ അറിയിപ്പു കേട്ടതോടെ സ്വാതിയും സംഘവും ക്ഷേത്രത്തിനുള്ളിലേക്ക്. തന്നെ തിരികെ നാട്ടിലെത്തിച്ച ദേവിക്ക് നന്ദി പറഞ്ഞു പുറത്തിറങ്ങിയപ്പോള് ക്ഷേത്രഭാരവാഹികള് കാണാനെത്തി. സ്വാതിക്കായി ഒട്ടേറെ പൂജകളാണ് ഇവിടെ ആളുകള് അര്‍പ്പിച്ചതെന്ന് അവര് അറിയിച്ചു.\nസ്വാതി എന്നുമാത്രം പറഞ്ഞാല് 'ആയില്യം നക്ഷത്രത്തിലെ സ്വാതി കൃഷ്ണയല്ലേ? എന്നു തിരിച്ചുചേദിക്കുന്ന സ്ഥിതിയിലേക്കു കാര്യങ്ങള് എത്തിയിരുന്നു. ക്ഷേത്രത്തില് നിന്നു മങ്ങാട്ടുമൂഴിയില് വീട്ടിലേക്ക്. ഇടയ്ക്ക് വട്ടപ്പാറയില് ചികില്‍സാ സഹായസമിതി രൂപീകരിച്ചവരോടു നന്ദി പറയാന് ഇറങ്ങി. 11.05നു വീട്ടിലെത്തുമ്പോള് പടിവാതിലില് അച്ഛന്റെ അമ്മ കമലാക്ഷി കാത്തിരിക്കുന്നു. പേരക്കുട്ടിക്ക് അമ്മൂമ്മയുടെ സ്നേഹചുംബനം. ടൈല്‍സ് വിരിച്ച്, പെയിന്റ് അടിച്ചു പുത്തനാക്കിയ വീടിന്റെ പടികള് സ്വാതി ചുറുചുറുക്കോടെ ഓടിക്കയറി.\nതൊട്ടടുത്ത പറമ്പില് കാണാനായി മറഞ്ഞിരുന്ന കുട്ടികളെ കൈവീശി കാണിക്കാനും മറന്നില്ല. വീട്ടില്‍നിന്നു പോകുമ്പോള് പൊടിപിടിച്ചിരുന്ന മുറിയില് എസിയും പുതിയ ഫാനുമെല്ലാം കണ്ടപ്പോള് സ്വാതിയുടെ മുഖത്ത് അമ്പരപ്പ്. ഉടനെ അച്ഛന് ലാപ്ടോപ്പ് മേശയില് വച്ചു. ഇനി കുറേക്കാലത്തേക്ക് സ്വാതിയുടെ ക്ളാസ് മുറിയും ഇതുതന്നെ. ഇന്റര്‍നെറ്റ് വഴി ക്ളാസിലെ ശബ്ദവും പാഠവുമെല്ലാം ഇവിടേക്കെത്തും. പുതുജീവിതത്തിന്റെ ഗന്ധവുമായി ആരോഗ്യവതിയായി സ്വാതി ഇനി പഴയ പഠന നാളുകളിലേക്ക്...\nPosted by MKM HSS PIRAVOM. Ph: 2242269 at 7:30 PM\nPrasanth December 9, 2013 at 1:17 PM\nCan anyone please tel me the Facebook id of Swathi Krishna.......\nit'sarequest..........


ലോകത്ത് കൊവിഡ് ബാധിതർ രണ്ടരക്കോടി കവിഞ്ഞു. – NavaKerala News\nHome/Covid/ലോകത്ത് കൊവിഡ് ബാധിതർ രണ്ടരക്കോടി കവിഞ്ഞു.\nCovidKerala NewsLatest NewsLocal NewsNationalNewsWorld\nലോകത്ത് കൊവിഡ് ബാധിതരുടെ എണ്ണം രണ്ടരക്കോടി കവിഞ്ഞു. 25,155,358 പേര്‍ക്കാണ് ഇതുവരെ ലോകത്ത് രോഗം സ്ഥിരീകരിച്ചത്. മരണസംഖ്യ എട്ട് ലക്ഷത്തി നാല്‍പത്തി അയ്യായിരത്തി തൊള്ളായിരത്തി ഇരുപത്തഞ്ചായി.17,499,421 പേര് രോഗമുക്തി നേടി.\nപ്രതിദിന രോഗികളുടെ എണ്ണത്തില് ഇന്ത്യ ഇപ്പോഴും ഒന്നാം സ്ഥാനത്ത് തുടരുന്നു. തുടര്‍ച്ചയായ മൂന്നാംദിവസവും രോഗികളുടെ എണ്ണം 75,000 കടന്നു. ഇതോടെ ആകെ കൊവിഡ് ബാധിതരുടെ എണ്ണം 35 ലക്ഷം കവിഞ്ഞിരിക്കുന്നു. തുടര്‍ച്ചയായ നാലാം ദിവസവും ആയിരത്തില് പേരാണ് മരിച്ചത്. ഇതോടെ ആകെ മരണസംഖ്യ 63,500 പിന്നിട്ടു. കൊവിഡ് മരണങ്ങളില് മെക്‌സിക്കോയെ മറികടന്ന് ഇന്ത്യ ലോകത്ത് മൂന്നാമതായി.\nഅമേരിക്കയില് രോഗബാധിതരുടെ എണ്ണം 61 ലക്ഷം കവിഞ്ഞു. ഇതുവരെ 6,138,748 പേര്‍ക്കാണ് യു.എസില് രോഗം സ്ഥിരീകരിച്ചിട്ടുള്ളത്. മരണസംഖ്യ 186,855 ആയി. 3,408,726 പേര് സുഖംപ്രാപിച്ചു. ബ്രസീലിലും രോഗികളുടെ എണ്ണം കുതിക്കുകയാണ്. രാജ്യത്ത് 3,846,965 പേര്‍ക്കാണ് ഇതുവരെ രോഗം സ്ഥിരീകരിച്ചത്. മരണസംഖ്യ 120,498 ആയി. 3,006,812 പേര് ഇതിനകം രോഗമുക്തി നേടി.\ncovid latestmalayalamnews latestworld


Rahul Gandhi slams Central government, Seeks to repeal farm laws other wise it will be betrayal | കാർഷിക നിയമങ്ങൾ റദ്ദാക്കുന്നതിൽ കുറഞ്ഞതൊന്നും വേണ്ട: കർഷകരെയും രാജ്യത്തെയും ഒറ്റിക്കൊടുക്കുന്നു; രാഹുൽ ഗാന്ധി - Malayalam Oneindia\n4 min ago കളമശ്ശേരിയില് ലീഗ് സീറ്റില് എല്‍ഡിഎഫിന് അട്ടിമറി വിജയം; നഗരസഭാ ഭരണവും യുഡിഎഫിന് നഷ്ടമാവും\n40 min ago നിരപരാധിത്വം തെളിയിക്കാന് നുണപരിശോധനയ്ക്ക് തയ്യാര്; സുപ്രീം കോടതിയോട് സിദ്ദിഖ് കാപ്പന്\nUpdated: Thu, Dec 3, 2020, 15:03 [IST]\nദില്ലി: രാജ്യത്ത് കഴിഞ്ഞ ഏഴ് ദിവസമായി കർഷക പ്രതിഷേധം തുടരുന്നതിനിടെ കേന്ദ്രസർക്കാരിനെ കടന്നാക്രമിച്ച് കോൺഗ്രസ് നേതാവും എംപിയുമായ രാഹുൽ ഗാന്ധി. കേന്ദ്രസർക്കാർ അടുത്തിടെ പാസാക്കിയ മൂന്ന് കാർഷിക നിയമങ്ങളും റദ്ദാക്കണമെന്ന ആവശ്യമാണ് അദ്ദേഹം ഉന്നയിക്കുന്നത്. പ്രശ്നപരിഹാരത്തിനായി കേന്ദ്രസർക്കാർ മൂന്ന് തവണ ചർച്ച നടത്തിയെങ്കിലും കർഷകർ പ്രതിഷേധം അവസാനിപ്പിച്ച് മടങ്ങാനോ വിട്ടുവീഴ്ചയ്ക്കോ തയ്യാറല്ല.\nമൂന്ന് കർഷക നിയമങ്ങൾ പിൻവലിക്കുന്നതിൽ കേന്ദ്രസർക്കാർ പരാജയപ്പെട്ടാൽ അത് ഇന്ത്യയെയും രാജ്യത്തെ കർഷകരെയും ഒറ്റിക്കൊടുക്കുന്നതിന് തുല്യമാകുമെന്നും അദ്ദേഹം വ്യക്തമാക്കി. കർഷകരും കേന്ദ്രസർക്കാരും തമ്മിൽ നാലാം വട്ട ചർച്ച നടക്കാനിരിക്കെയാണ് ട്വിറ്ററിൽ കേന്ദ്രസർക്കാരിനെ വിമർശിച്ച് രാഹുൽ ഗാന്ധി രംഗത്തെത്തിയിട്ടുള്ളത്. കാർഷിക നിയമങ്ങൾ പിൻവലിക്കുന്നതിൽ കുറഞ്ഞ ആവശ്യങ്ങളൊന്നും തന്നെ അംഗീകരിക്കാൻ കഴിയില്ല. നിയമങ്ങൾ പിൻവലിക്കാൻ തയ്യാറായില്ലെങ്കിൽ അത് ഇന്ത്യയേയും രാജ്യത്തെ കർഷകരെയും ഒറ്റിക്കൊടുക്കുന്നതിന് തുല്യമാണെന്നും രാഹുൽ പറഞ്ഞു.\nകേന്ദ്രസർക്കാരിന്റെ കാർഷിക നിയമങ്ങൾക്കെതിരെ തലസ്ഥാനത്ത് കഴിഞ്ഞ ഏഴ് ദിവസമായി കർഷക പ്രതിഷേധം അരങ്ങേറുമ്പോഴാണ് രാഹുൽ ഗാന്ധിയുടെ പ്രതികരണം പുറത്തുവരുന്നത്. പഞ്ചാബും ഹരിയാണയും ഉൾപ്പെടെ വിവിധ സംസ്ഥാനങ്ങളിൽ നിന്നുള്ള കർഷകരാണ് കർഷക നിയമങ്ങൾക്കെതിരായ പ്രതിഷേധവുമായി തലസ്ഥാനത്ത് അണിനിരന്നിട്ടുള്ളത്.\nകർഷകരുടെ വരുമാനം ഇരട്ടിയാകുമെന്നാണ് കേന്ദ്രസർക്കാരിന്റെ അവകാശവാദമെങ്കിലും ഈ സർക്കാരിന് കീഴിൽ കർഷകരുടെ വരുമാനം പകുതിയായി കുറയുകയാണെന്നും രാഹുൽ ഗാന്ധി ചൂണ്ടിക്കാണിച്ചിരുന്നു. അതേ സമയം അവരുടെ സുഹൃത്തുക്കളുടെ വരുമാനം നാല് മടങ്ങ് വർധിച്ചിട്ടുണ്ടെന്നും അദ്ദേഹം വ്യക്തമാക്കി. സർക്കാർ കള്ളം പറയുകയും കർഷകരെ കൊള്ളയടിക്കുകയുമാണെന്നും അദ്ദേഹം ട്വീറ്റിൽ കുറിച്ചു.\nകർഷകരുടെ പ്രതിഷേധത്തിനിടെ പോലീസ് ജല പീരങ്കികൾ പ്രയോഗിക്കുകയും കണ്ണീർ വാതക ഷെല്ലുകൾ പ്രയോഗിക്കുകയും ചെയ്യുന്ന വീഡിയോയും രാഹുൽ ഗാന്ധി പങ്കുവെച്ചിട്ടുണ്ട്. പ്രധാനമന്ത്രി നരേന്ദ്ര മോദി നടത്തിയ പ്രസംഗത്തിൽ കർഷകർ നേരിടുന്ന പ്രശ്‌നങ്ങൾ പരിഹരിക്കുന്നതിനും അവരുടെ വരുമാനം ഇരട്ടിയാക്കുമെന്നുമുള്ള പ്രഖ്യാപനങ്ങളുമുണ്ട്.\nമോദി സർക്കാർ, കർഷകർക്ക് വാഗ്ധാനങ്ങൾ നൽകുന്നത് അവസാനിപ്പിക്കുക. സത്യസന്ധതയില്ലായ്മയും അവർക്കെതിരായ അതിക്രമങ്ങളും അവസാനിപ്പിക്കുക, വ്യാജ വാഗ്ദാനങ്ങൾ നൽകുന്നത് അവസാനിപ്പിക്കുക, കർഷകർക്കും തൊഴിലാളികൾക്കും എതിരായ മൂന്ന് കരി നിയമങ്ങളും നിർത്തലാക്കണമെന്നും "രാഹുൽ ഗാന്ധി ആവശ്യപ്പെട്ടു.\nകർഷക നിയമത്തിനെതിരായ പ്രതിഷേധം നടത്തുന്ന കർഷകർക്കെതിരെ ബലപ്രയോഗം നടത്തിയതിനെതിരെയും കോൺഗ്രസ് കേന്ദ്ര സർക്കാരിനെ കടന്നാക്രമിച്ച് രംഗത്തെത്തിയിരുന്നു. പുതിയ കാർഷിക നിയമങ്ങൾ പിൻവലിക്കാനും പ്രതിഷേധക്കാരുടെ ആശങ്കകൾ വർധിപ്പിച്ചു. ഇതുകൊണ്ടാണ് പരിഹരിക്കപ്പെടാനും അവരെ പ്രേരിപ്പിച്ചിട്ടുള്ളത്.\nകേന്ദ്രസർക്കാർ കൊണ്ടുവന്ന മൂന്ന് പുതിയ നിയമങ്ങളും മിനിമം സപ്പോർട്ട് പ്രൈസ് (എംഎസ്പി) സമ്പ്രദായം ഇല്ലാതാക്കാൻ ഇടയാക്കുമെന്നും ഇത് കോർപ്പറേറ്റ് സ്ഥാപനങ്ങളുടെ കാരുണ്യത്തിൽ കർഷകരെ ഒഴിവാക്കുമെന്നും കർഷക യൂണിയനുകൾ പറയുന്നു. എം‌എസ്‌പി സമ്പ്രദായം തുടരുമെന്നും പുതിയ നിയമങ്ങൾ കർഷകർക്ക് അവരുടെ വിളകൾ വിൽക്കാൻ കൂടുതൽ മാർഗ്ഗങ്ങൾ ഒരുക്കുമെന്നുമാണ് സർക്കാർ പറയുന്നത്.\ncongress കോൺഗ്രസ് protest central government ഗതാഗതം politics\nRahul Gandhi slams Central government, Seeks to repeal farm laws other wise it will be betrayal


ഉത്ര വധം; അപൂർവങ്ങളിൽ അപൂർവമായ കേസിൽ വിധി ഇന്ന് | Sirajlive.com\nഉത്ര വധം; അപൂർവങ്ങളിൽ അപൂർവമായ കേസിൽ വിധി ഇന്ന്\nപാമ്പുകളെ നൽകിയ സുരേഷ് മാപ്പ് സാക്ഷി\nOct 11, 2021 12:22 am |\nOct 11, 2021 12:22 am\nകൊല്ലം | കൊല്ലം ആറാം അഡീഷനൽ സെഷൻസ് കോടതി അപൂർവങ്ങളിൽ അപൂർവമായ ഉത്ര വധക്കേസിൽ ഇന്ന് വിധി പറയും. 2020 മേയ് ഏഴിനാണ് അഞ്ചൽ ഏറം വെള്ളശേരിൽ ഉത്ര(25)യെ സ്വന്തംവീട്ടിൽ പാന്പ് കടിയേറ്റ് മരിച്ച നിലയിൽ കണ്ടെത്തിയത്. അറസ്റ്റിലായ ഭർത്താവ് അടൂർ പറക്കോട് സ്വദേശി സൂരജ് (27) ജുഡീഷ്യൽ കസ്റ്റഡിയിലിരിക്കെയാണ് വിസ്താരം പൂർത്തിയാക്കിയത്.\nഭിന്നശേഷിക്കാരിയായ ഭാര്യയെ ഒഴിവാക്കാനും അവരുടെ സ്വത്ത് കൈക്കലാക്കാനും വേണ്ടി പ്രതി പാമ്പിനെ കൊണ്ട് കടിപ്പിച്ച് കൊലപ്പെടുത്തിയെന്നാണ് പ്രോസിക്യൂഷൻ കേസ്. അത് സർപ്പകോപമാണെന്ന് വരുത്തിത്തീർക്കാനും ശ്രമിച്ചു. കേസ് അത്യപൂർവമാകുന്നത് കൊലപാതകം നടപ്പാക്കാനുള്ള പ്രതിയുടെ സമാനതകളില്ലാത്ത കുബുദ്ധിയും ഉപയോഗിച്ചത് പാമ്പ് എന്ന ആയുധവുമാണെന്ന് പ്രോസിക്യൂഷൻ വാദിച്ചിരുന്നു. പ്രോസിക്യൂഷൻ ഭാഗത്തു നിന്ന് 87 സാക്ഷികളെയും 288 രേഖകളും 40 തൊണ്ടിമുതലുകളും ഹാജരാക്കി. പ്രതിഭാഗം മൂന്ന് സാക്ഷികളെ വിസ്തരിക്കുകയും 24 രേഖകളും തൊണ്ടിമുതലായി മൂന്ന് സി ഡി കളും ഹാജരാക്കുകയും ചെയ്തു.\nവാദത്തിനിടയിൽ ഡിജിറ്റൽ തെളിവുകൾ നേരിട്ട് പരിശോധിക്കേണ്ടതിനാൽ തുറന്ന കോടതിയിൽ കൊവിഡ് മാനദണ്ഡങ്ങൾ പാലിച്ചാണ് വാദം കേട്ടത്. സൂരജിന് പാമ്പുകളെ കൊടുത്തെന്ന് മൊഴി നൽകിയ ചാവർകാവ് സുരേഷിനെ കേസിൽ മാപ്പുസാക്ഷിയാക്കി. 2020 മാർച്ച് രണ്ടിന് ഉത്രയെ അണലിയെക്കൊണ്ട് കടിപ്പിച്ച് കൊലപ്പെടുത്താൻ ശ്രമിച്ചിരുന്നു. അത് പരാജയപ്പെട്ട് ഉത്ര ആശുപത്രിയിൽ ചികിത്സയിൽ കഴിയുമ്പോൾ സൂരജ് അടുത്ത പദ്ധതി തയ്യാറാക്കി. തുടർന്ന് 2020 മേയ് ഏഴിന് മൂർഖനെക്കൊണ്ടു കടിപ്പിച്ച് കൊലപ്പെടുത്തുകയായിരുന്നു. ഉത്രയെ രണ്ട് പ്രാവശ്യം പാമ്പ് കടിച്ചപ്പോഴും സൂരജ് മാത്രമാണ് കിടപ്പുമുറിയിൽ ഉണ്ടായിരുന്നതെങ്കിലും എന്താണ് സംഭവിച്ചതെന്ന് കോടതിയിൽ വിശദീകരിക്കാൻ തയ്യാറാകാത്തത് ഗൗരവമേറിയ സാഹചര്യമാണെന്ന് പ്രോസിക്യൂഷൻ വാദിച്ചിരുന്നു. മൂർഖൻ പാമ്പിന് ഉത്ര കിടന്നമുറിയിൽ കയറാനുള്ള പഴുതുകൾ ഇല്ലായിരുന്നെന്നും ജനൽ വഴി കയറാനുള്ള സാധ്യത ഇല്ലെന്നും വിദഗ്ധ സാക്ഷികൾ മൊഴി നൽകിയിരുന്നു. ഉത്രയെ അണലിയെക്കൊണ്ടും മൂർഖനെക്കൊണ്ടും കടിപ്പിക്കുന്നതിന് മുന്പ് പലതവണ സൂരജ് ഇന്റർനെറ്റിൽ പാമ്പുകളെക്കുറിച്ച് തിരഞ്ഞതായി പ്രോസിക്യൂഷൻ കോടതിയിൽ വ്യക്തമാക്കി. പാമ്പിന്റെ തലയിൽ അമർത്തിപ്പിടിച്ച് വിഷം പുറത്തു വരുത്തിച്ചാണ് കൊലപ്പെടുത്തിയതെന്ന് തെളിയിക്കാൻ ഡമ്മി പരീക്ഷണം നടത്തിയതിന്റെ തെളിവുകളും ഹാജരാക്കി.


ഷോക്കടിപ്പിക്കുന്ന ബില്ലും കറന്റ് കട്ടും കാത്തിരിക്കുന്നു | Solar Panel | Electricity Bill | Roof Top Solar Panel\nഷോക്കടിപ്പിക്കുന്ന ബില്ലും കറന്റ് കട്ടും കാത്തിരിക്കുന്നു; പോംവഴിയുണ്ട്, ഒപ്പം കാശും നേടാം!\nമനോരമ ലേഖകൻ July 12, 2019 04:22 PM IST\nഒരു വ്യക്തി കലാകാലത്തോളം അടയ്ക്കുന്ന വൈദ്യുത ബില്ലുമായി തട്ടിച്ചു നോക്കുമ്പോൾ വലിയൊരു തുക പാനലുകൾക്കായി ചെലവാക്കേണ്ടതില്ല. ഒന്നര - രണ്ട് ലക്ഷം രൂപയ്ക്കു മുതൽ പാനലുകൾ ഘടിപ്പിക്കാൻ സാധിക്കും. ഇതിൽ ആകെത്തുകയുടെ ഏകദേശം മുപ്പതു ശതമാനം കേന്ദ്രസർക്കാരിന്റെ സബ്സിഡിയായി ലഭിക്കും.\nഎന്നാൽ ഗുണങ്ങൾ ഏറെയുണ്ട് എന്നതു പോലെ ചില പോരായ്മകളുമുണ്ട്. കെഎസ്ഇബി ലൈനിൽ കറന്റ് ഇല്ലെങ്കിൽ വീട്ടിലും കറന്റ് ലഭിക്കുകയില്ല. ഓൺ–ഗ്രിഡ് രീതിയിൽ സോളർ പാനൽ ഘടിപ്പിക്കുന്നതിന് രണ്ടര ലക്ഷത്തിനും രണ്ടേമുക്കാൽ ലക്ഷത്തിനും ഇടയ്ക്കു ചെലവു വരും. ഓൺ–ഗ്രിഡിനു വേണ്ടി ചെലവാക്കുന്ന തുക അഞ്ചു വർഷത്തെ വൈദ്യുതി ലാഭത്തിലൂടെ തിരിച്ചുപിടിക്കാം എന്നാണു കണക്കാക്കപ്പെടുന്നത്. എന്നാൽ തുടക്കത്തിൽ ചെലവ് കുറവാണെങ്കിലും ഇടയ്ക്കു ബാറ്ററി മാറ്റേണ്ടി വരുന്നതിനാൽ ഓഫ്–ഗ്രിഡ് അത്ര ലാഭകരമല്ല. അതിനാൽ ഓൺ ഗ്രിഡിനാണ് ആവശ്യക്കാർ കൂടുതൽ. അനെർട്ടിന്റെ ഇടപെടലുകളെ തുടർന്ന് ഇപ്പോൾ സോളർ വൈദ്യുതി ഉൽപാദനം വർധിച്ചിട്ടുണ്ട്. കേന്ദ്ര സർക്കാർ സബ്‌സിഡി ജനകീയമായതും സോളർ സാധ്യതകളെ വർധിപ്പിക്കുന്നു.


ഇതിനായി പ്രധാനപ്പെട്ട വാക്സിൻ നി൪മാണ കേന്ദ്രങ്ങളായ പൂനെ സെറം ഇൻസ്റ്റിറ്റ്യൂട്ടിലും അഹമ്മദാബാദിലെ സൈഡസ് കാഡിലയിലും ഹൈദരാബാദ് ഭാരത് ബയോടെകിലും പ്രധാനമന്ത്രി നേരിട്ട് സന്ദ൪ശിക്കും\n28 Nov, 2020 at 01:13 AM\nവാക്സിൻ നി൪മാണ പ്രവ൪ത്തനങ്ങൾ പ്രധാനമന്ത്രി നരേന്ദ്രമോദി ഇന്ന് വിലയിരുത്തും. ഇതിനായി പ്രധാനപ്പെട്ട വാക്സിൻ നി൪മാണ കേന്ദ്രങ്ങളായ പൂനെ സെറം ഇൻസ്റ്റിറ്റ്യൂട്ടിലും അഹമ്മദാബാദിലെ സൈഡസ് കാഡിലയിലും ഹൈദരാബാദ് ഭാരത് ബയോടെകിലും പ്രധാനമന്ത്രി നേരിട്ട് സന്ദ൪ശിക്കും. അതിനിടെ രാജ്യത്തെ കോവിഡ് കേസുകൾ തൊണ്ണൂറ്റി മൂന്നര ലക്ഷം പിന്നിട്ടു.\nപ്രധാനമന്ത്രിയുടെ ആദ്യ സന്ദ൪ശനം അഹ്മദാബാദിലെ കോവിഡ് കേന്ദ്രത്തിലാകുമെന്നാണ് വിവരം. സൈഡസ് കോഡില വികസിപ്പിക്കുന്ന സൈകോവ്-ഡി വാക്സിനാണ് അവിടെ വികസിപ്പിക്കുന്നത്. ശേഷം പുനെയിലെ സീറം ഇൻസ്റ്റിറ്റ്യൂട്ട് ഓഫ് ഇന്ത്യ. ഒക്സ്ഫഡ് സ൪വകലാശാലയുമായി ചേ൪ന്ന് നി൪മിക്കുന്ന ആസ്ട്ര സെനേക വാക്സിന്‍റെ പുരോഗതി വിലയിരുത്തും. ശേഷം ഇന്ത്യ തദ്ദേശീയമായി വികസിപ്പിക്കുന്ന ആദ്യത്തെ കോവിഡ് വാക്സിനായ കോവാക്സിൻ തയ്യാറാക്കുന്ന ഹൈദരാബാദിലെ ഭാരത് ബയോടെകിലേക്ക് തിരിക്കും. ഒരു മണിക്കൂ൪ ചെലവഴിച്ച ശേഷം വൈകിട്ട് അഞ്ചരയോടെ ഡൽഹിക്ക് തിരിക്കുമെന്നാണ് വിവരം.\nവാക്സിൻ നി൪മാണം അതിന്‍റെ അന്തിമ ഘട്ടത്തിലേക്ക് കടക്കുകയാണ്. ഈ സാഹചര്യത്തിലാണ് ഇക്കാര്യങ്ങൾ നേരിട്ട് വലയിരുത്തുന്നതിനായി പ്രധാനമന്ത്രി ഈ കേന്ദ്രങ്ങൾ സന്ദ൪ശിക്കുന്നത്. കോവിഡ് കേസുകൾ വീണ്ടും രൂക്ഷമാകുന്ന സാഹചര്യത്തിൽ കോവിഡ് പ്രതിരോധ പ്രവ൪ത്തനങ്ങൾ കാര്യക്ഷമമാക്കാൻ സുപ്രീം കോടതി കഴിഞ്ഞ ദിവസം സംസ്ഥാനങ്ങൾക്ക് നി൪ദേശം നൽകിയിരുന്നു. അതിനിടെ ഇന്നലെയും നാല്‍പതിനായിരത്തോളം കോവിഡ് കേസുകൾ രാജ്യത്ത് റിപ്പോ൪ട്ട് ചെയ്തു. ആകെ കോവിഡ് കേസുകൾ തൊണ്ണൂറ്റിമൂന്നര ലക്ഷത്തിലേക്ക് കടക്കുകയാണ്.\nNarendra ModiCovid Vaccine


ഇനിയില്ല, മലയാളികളുടെ ആമിനത്താത്ത - Oneindia Malayalam\nPublished : November 30, 2017, 01:24\nഇനിയില്ല, മലയാളികളുടെ ആമിനത്താത്ത\nഒരു കാലത്ത് മലയാള സിനിമക്ക് നായകന്മാരെ സംഭാവന ചെയ്തിരുന്ന കലയായിരുന്നു മിമിക്രി. മിമിക്രിയുടെ സുവർണ കാലഘട്ടത്തില് ആ രംഗത്തെ രാജാവായിരുന്നു അബി. സ്വന്തം കുടുംബത്തിലെ തന്നെ ഒരംഗത്തെപ്പോലെയാണ് അബിയെ പലരും കണ്ടിരുന്നത്. ആമിനത്താത്ത ആയാണ് അബി മലയാളപ്രേക്ഷകരുടെ മനസ്സില് ചേക്കേറിയത്. തൻറെ വല്യമ്മയെ കണ്ടുപഠിച്ചാണ് അബി ആമിനത്താത്ത എന്ന കഥാപാത്രത്തെ മെനഞ്ഞെടുത്തത്. മിമിക്രി വേദികളിലും കാസറ്റുകളിലും സ്കിറ്റുകളിലും ഈ കഥാപാത്രം അബിക്ക് കയ്യടി നേടിക്കൊടുത്തു. പിന്നീട് സിനിമയിലേക്കുള്ള കാൻവാസും ഈ കഥാപാത്രം തുറന്നുകൊടുത്തു. പിന്നീട് ആമിനത്താത്തയായി തന്നെ അദ്ദേഹം ഒരു സിനിമയില് മുഴുനീള കഥാപാത്രത്തെ അവതരിപ്പിക്കുകയും ചെയ്തു. മിമിക്രി രംഗത്ത് നിന്നും സിനിമയിലെത്തിയവര് പിന്നീട് സൂപ്പര് താരങ്ങളായി മാറിയപ്പോഴും അബി സിനിമയില് നിന്നും അകലം പാലിച്ചു. എന്നും മിമിക്രി തന്നെയായിരുന്നു അബിക്ക് പ്രിയം. ആര്‍ക്ക് മുന്നിലും ചാന്‍സ് ചോദിച്ച് നില്‍ക്കാന് അബി താല്‍പര്യപ്പെട്ടിട്ടില്ല.


Janam TV Web Desk Nov 4, 2019, 11:57 am IST\nകേരളത്തിന്റെ സ്വന്തം ഇലക്ട്രിക് ഓട്ടോയായ നീം-ജി നിരത്തിലിറങ്ങി. സ്പീക്കര് പി ശ്രീരാമകൃഷ്ണനാണ് നീം-ജി സര്‍വീസിന്റെ ഫ്‌ളാഗ് ഓഫ് നിര്‍വഹിച്ചത്. വ്യവസായ മന്ത്രി ഇ.പി ജയരാജന്, ഗതാഗത മന്ത്രി എ.കെ ശശീന്ദ്രന്, സ്പീക്കര് പി ശ്രീരാമകൃഷ്ണന് എന്നിവരാണ് നീം-ജിയിലെ ആദ്യ യാത്രക്കാര്.\nസംസ്ഥാന പൊതുമേഖലാ സ്ഥാപനമായ കേര ഓട്ടോ മൊബൈല്‍സ് ലിമിറ്റഡിന്റെ (കെഎഎല്) നെയ്യാറ്റിന്‍കരയിലെ പ്ലാന്റിലാണ് നിര്‍മ്മാണം പൂര്‍ത്തിയാക്കിയത്. ഇലക്ട്രിക് വാഹനങ്ങള്‍ക്ക് രാജ്യത്ത് മാത്രമല്ല ആഗോള തലത്തിലും ഏറെ പ്രധാന്യം നേടുന്ന സാഹചര്യത്തിലാണ് കേരളത്തില് സ്വന്തമായി ഇലക്ട്രിക് ഓട്ടോകള് നിര്‍മ്മിക്കുന്നത്.\nഈ വര്‍ഷം ജൂണിലാണ് കെഎഎല്ലിന് ഇ-ഓട്ടോ നിര്‍മ്മിക്കാനുള്ള കേന്ദ്രത്തിന്റെ അനുമതി ലഭിച്ചത്. ഇന്ത്യയില് ആദ്യമായാണ് ഒരു പൊതുമേഖലാ സ്ഥാപനത്തിന് ഇ-ഓട്ടോ നിര്‍മ്മാണത്തിന്റെ അനുമതി ലഭിക്കുന്നത്. ജൂലായിലായിരുന്നു വാഹനത്തിന്റെ നിര്‍മ്മാണം ആരംഭിച്ചത്.\nആദ്യഘട്ടം 15 വണ്ടികളാണ് നിരത്തിലിറങ്ങുക. ഈ മാസം 150 നീംജി ഓട്ടോകള് നിരത്തിലിറക്കാനാണ് കെഎഎല് തീരുമാനിച്ചിരിക്കുന്നത്. 2.5 ലക്ഷം രൂപയാണ് ഓട്ടോയുടെ വില. 30,000 രൂപ വരെ സബ്സിഡിയും ലഭിക്കും. പൂര്‍ണമായും ഇന്ത്യയില് നിന്ന് നിര്‍മ്മിച്ചതാണ് നീംജി ഓട്ടോകള്. കാഴ്ചയില് സാധാരണ ഓട്ടോയെ പോലെയാണെങ്കിലും ഡ്രൈവര് ഉള്‍പ്പെടെ മൂന്നു പേര്‍ക്ക് ഇതില് യാത്ര ചെയ്യാം.\nഒറ്റത്തവണ റീ ചാര്‍ജ് ചെയ്താല് 100 കിലോമീറ്റര് ദൂരം വരെ സഞ്ചരിക്കാം. 60 വാട്ട് ‘ലിഥിയം അയണ്’ ബാറ്ററിയാണ് ഉപയോഗിച്ചിരിക്കുന്നത്. മൂന്ന് മണിക്കൂര് 45 മിനിറ്റ് കൊണ്ട് ബാറ്ററി പൂര്‍ണമായും ചാര്‍ജ് ചെയ്യാനാകുമെന്ന് കമ്പനി അവകാശപ്പെടുന്നു. ബാറ്ററി ഇന്-ബില്‍ട്ട് അല്ലാത്തതിനാല് മൊബൈല്‍ഫോണ് ചാര്‍ജ് ചെയ്യുംപോലെ വീട്ടിലെ പ്ലഗില് തന്നെ നീം-ജി ബാറ്ററിയും ചാര്‍ജ് ചെയ്യാനാകും. ഓട്ടോയ്‌ക്കൊപ്പം തന്നെ ചാര്‍ജിങ് കേബിളും കമ്പനി നല്‍കും. ഒരു കിലോമീറ്റര് സഞ്ചരിക്കാന് 50 പൈസയാണ് ചെലവ്.\nനിലവില് കെ.എ.എല് വഴി നേരിട്ടാണ് ഇ-ഓട്ടോകളുടെ വില്‍പ്പന. തുടര്‍ന്ന് വാഹനങ്ങളുടെ പ്രകടനം വിലയിരുത്തി കൂടുതല് ജില്ലകളില് വില്‍പ്പനയ്ക്കെത്തിക്കുമെന്നും കെഎഎല് അറിയിച്ചു.\n‘സസ്റ്റൈനബിൾ ലക്ഷ്വറി’ ; ആഡംബര എംപിവി വെൽഫയർ പുറത്തിറക്കി ടൊയോട്ട; വില 79.5 ലക്ഷം മുതൽ\nFeb 26, 2020, 05:07 pm IST\nആഡംബര എംപിവി; ടൊയോട്ട വെൽഫയർ ഉടനെത്തും\nFeb 23, 2020, 05:03 pm IST\nട്രംപിന്റെ ബീസ്റ്റ്, മോദിയുടെ റേഞ്ച് റോവർ; ലോകനേതാക്കൾക്ക് സുരക്ഷയേകുന്ന വാഹനങ്ങൾ ഇവയാണ്\nFeb 22, 2020, 07:47 pm IST\nതകരാർ; പുതിയ ആക്ടിവ 125 തിരിച്ചുവിളിച്ച് ഹോണ്ട\nFeb 22, 2020, 04:12 pm IST\nബുക്കിംഗ് 50,000 പിന്നിട്ട് ഹെക്ടർ; വേഗത്തിൽ നേട്ടം സ്വന്തമാക്കിയ ഈ വിഭാഗത്തിലെ ആദ്യ കാർ\nFeb 21, 2020, 12:31 pm IST\nഗഗന്‍യാന്: ബഹിരാകാശ സഞ്ചാരികളുടെ രക്ഷക്കായി പ്രത്യേക വാഹനം നിര്‍മ്മിച്ച് ഐഎസ്ആര്‍ഒ\nFeb 29, 2020, 02:03 pm IST\nജഡ്ജിമാരെ വിവാദത്തിലേക്ക് വലിച്ചിഴക്കരുത് ,ആരെ കുറിച്ചെങ്കിലും നല്ല വാക്കുകള് പറഞ്ഞാല് ശരിയായ മനോഭാവത്തിലെടുക്കണമെന്ന് ജസ്റ്റിസ് അരുണ് മിശ്ര\nFeb 29, 2020, 02:02 pm IST\nകൊറോണ: അമേരിക്കയില് ഒരാളെ സുരക്ഷിതകേന്ദ്രത്തിലേക്ക് മാറ്റി\nFeb 29, 2020, 01:55 pm IST\nഡല്‍ഹി കലാപം; ആം ആദ്മി കൗണ്‍സിലര് താഹിർ ഹുസൈന് ഒളിവില്; അന്വേഷണം ഊര്‍ജിതമാക്കി പൊലീസ്\nFeb 29, 2020, 01:42 pm IST


By: Meera Sandeep Published on: 19 May, 2022 7:00 PM IST\nസാധാരണയായി നമ്മുടെ വീടുകളിലൊക്കെ കാണുന്ന ഒരു മരമാണ് മാതളം. ധാരാളം ഔഷധ ഗുണവും, ആരോഗ്യഗുണവുമുള്ള ഒരു പഴമാണിത്. മാതളത്തിൻറെ പഴം മാത്രമല്ല, ഇല, പൂവ്, തൊലി, എന്നിവയും ഔഷധ യോഗ്യമാണ്. അതിസാരത്തിനും വയറുകടിയ്ക്കും നല്ലൊരു മരുന്നാണ് മാതളം. പ്രോട്ടീൻ, നാരുകൾ, കാൽസ്യം, വിറ്റാമിൻ സി, ഇരുമ്പ്, പൊട്ടാസ്യം, എന്നിവ മാതളത്തിൽ അടങ്ങിയിട്ടുണ്ട്.\nബന്ധപ്പെട്ട വാർത്തകൾ: രുചിയ്ക്കും ആരോഗ്യഗുണങ്ങൾക്കും മാത്രമല്ല ചര്‍മ്മം തിളങ്ങാനും മാതളം അത്യുത്തമം\nമാതളം കൃഷി ചെയ്യുമ്പോൾ പലരും നേരിടുന്ന ഒരു പ്രശ്‌നമാണ് പൂക്കൾ കൊഴിഞ്ഞുപോകുന്നത്. ഇങ്ങനെ പൂക്കൾ കൊഴിഞ്ഞു പോകുന്നത് കാരണം കായ്‌കൾ പിടിക്കാൻ കാലതാമസം ഉണ്ടാകുന്നു. ഉണ്ടാകുന്ന പൂക്കളും കായ്കളും കൊഴിഞ്ഞുപോകുന്നത് സാധാരണ ഉണ്ടാകുന്ന ഒരു പ്രശ്‌നമാണ്. ഇതിനുള്ള പരിഹാരമാണ് ഇവിടെ പങ്കു വെയ്ക്കുന്നത്. മാതളതൈ നടുന്നതിനായി രണ്ടടി വീതിയും നീളവുമുള്ള കുഴികളാണ് എടുക്കേണ്ടത്. ഈ കുഴിയിലെ മണ്ണിലേക്ക് ചാരവും കുമ്മായവും എല്ലുപൊടിയും വേപ്പിൻപിണ്ണാക്കും ചേർത്തിളക്കി മൂന്നുദിവസം വെച്ചിരിക്കുക. ബഡ് ചെയ്ത തൈകൾ ഉപയോഗിക്കുന്നതാണ് ഏറ്റവും നല്ലത് ഒന്നര വർഷം കൊണ്ട് കായ്ക്കും.\nബന്ധപ്പെട്ട വാർത്തകൾ: മാതളത്തോട് - നെഞ്ചു സംബന്ധമായ അസുഖങ്ങൾക്ക്\nവിത്ത് മുളപ്പിച്ച തൈകൾ മൂന്നുവർഷത്തോളം എടുക്കും കായ്ക്കാൻ. ചാണകപ്പൊടിയും ആട്ടിൻ കാഷ്ഠവും ഇടയ്ക്ക് വളമായി ചേർത്തുകൊടുക്കാം. ഒന്നര വർഷത്തിനുശേഷം കായ്ക്കുമ്പോൾ അതില് ജീവാമൃതം ചേർത്തുകൊടുക്കാം. മാർച്ച് മാസത്തിൽ പൂവിടുന്ന മാതളം മെയ് അവസാനത്തോടുകൂടി നമുക്ക് വിളവെടുക്കാൻ സാധിക്കും. വിളവ് എടുത്തശേഷം മാതളം പ്രൂണിങ് നടത്തണം. തണ്ട്തുരപ്പൻ പുഴുവിൻറെ ആക്രമണമാണ് മാതളത്തിൽ പ്രധാനമായും ഉണ്ടാകാറുണ്ട്.\nമാതളത്തെ പ്ലാസ്റ്റിക് കവർ കൊണ്ട് പൊതിഞ്ഞു നിർത്താം ഇങ്ങനെ ചെയ്യുമ്പോൾ കീടങ്ങളുടെ ആക്രമണത്തിൽ നിന്നും ഒരു പരിധി വരെ കായ്കളെ സംരക്ഷിക്കാം. പഴത്തൊലിയും തേയിലച്ചണ്ടിയും മുട്ടത്തോടും അരച്ച് ഇരട്ടി വെള്ളം ചേർത്ത് മാതളത്തിന് ചുവട്ടിൽ ഒഴിച്ചു കൊടുക്കാം. ഇങ്ങനെ ചെയ്താൽ പൂക്കൾ കൊഴിയുന്നത് ഒരു പരിധി വരെ തടയാം. മൂപ്പെത്തിയ കായ്കൾ മാത്രം വിളവെടുക്കുക എന്നാൽ മാത്രമേ കായ്കളുടെ ഉള്ളിൽ നല്ല നിറം ഉണ്ടാവുകയുള്ളൂ. നല്ല രീതിയിലുള്ള വെയിൽ മാതളത്തിന് അത്യാവശ്യമാണ്\nEnglish Summary: Cultivate pomegranates in this way to control the flower and fruits from falling off


കോംഗോയിൽ പ്രതിഷേധക്കാർക്കു നേർക്കു വെടിവയ്പ്; 101 പേർ കൊല്ലപ്പെട്ടു : Deepika.com Nri News Africa\nTuesday, February 14, 2017 11:07 AM IST\nകിൻഷാസ: ആഫ്രിക്കൻ രാഷ്ട്രമായ കോംഗോയിൽ സൈന്യവും വിമതരും തമ്മിലുണ്ടായ ഏറ്റുമുട്ടലിൽ 101 പേർ കൊല്ലപ്പെട്ടതായി യുഎൻ റിപ്പോർട്ട്. അഞ്ചു ദിവസങ്ങളായി സൈന്യവും കാംവിന സാപു സംഘടനയും തമ്മിൽ ഉടലെടുത്തിട്ടുള്ള സംഘർഷങ്ങളിലാണ് ഇത്രയുമധികം ആളുകൾ കൊല്ലപ്പെട്ടത്. കൊല്ലപ്പെട്ടവരിൽ 39 സ്ത്രീകളും ഉൾപ്പെടുന്നതായി യുഎൻ മനുഷ്യവകാശ വക്താവ് ലിസ് ത്രോസൽ അറിയിച്ചു.\nകത്തിയും കുന്തവുമായി സൈന്യത്തെ നേരിട്ട വിമതർക്കു നേർക്ക് സൈന്യം യന്ത്രത്തോക്കുകൾ ഉപയോഗിച്ചു വെടിയുതിർക്കുകയായിരുന്നു. ഇത് മരണസംഖ്യ ഉയരാൻ കാരണമായി. സംഭവത്തിൽ സൈന്യമോ സർക്കാരോ ഇതേവരെ പ്രതികരിച്ചിട്ടില്ല.\nപ്രസിഡന്‍റ് ജോസഫ് കാബില സ്ഥാനമൊഴിയാൻ തയാറാകാത്തതിനെതിരേ നടക്കുന്ന സംഘർഷങ്ങളുടെ തുടർച്ചയായാണ് സൈന്യവും വിമതരും ഏറ്റുമുട്ടിയത്. രാജ്യത്തിന്‍റെ മറ്റുഭാഗങ്ങളിൽ സമാന പ്രതിഷേധങ്ങൾ പൊട്ടിപ്പുറപ്പെടുന്നുണ്ടെന്ന് കോംഗോയിലെ യുഎൻ സമാധാന സേനാ വക്താവ് വ്യക്തമാക്കി.


തന്റെ പാദം സ്പർശിക്കുന്ന വധുവിനെ തടഞ്ഞ് വരൻ, വധുവിന്റെ പാദം തൊട്ടു, അഭിനന്ദിച്ച് സോഷ്യൽ മീഡിയ | viral video groom and bride touch each others feet\nഈ വീഡിയോ 20 ലക്ഷത്തിലധികം ആളുകൾ ലൈക്ക് ചെയ്തിട്ടുണ്ട്. അതേസമയം ഇത് ഏകദേശം 10 ലക്ഷം ആളുകൾ കണ്ടു. പലരും നല്ല രീതിയിലുള്ള പ്രതികരണമാണ് നടത്തിയിട്ടുള്ളത്.\nThiruvananthapuram, First Published Sep 14, 2021, 1:06 PM IST\nഇന്ത്യയിലെ പല മേഖലകളിലും വിവാഹത്തിന് വധു വരന്റെ പാദങ്ങളിൽ സ്പർശിക്കുന്ന ഒരു ആചാരമുണ്ട്. എന്നാൽ ഇന്നത്തെ കാലത്ത് പലരും ഈ ആചാരത്തെ ലിംഗവിവേചനമായി കണക്കാക്കുന്നു. എന്തുകൊണ്ടാണ് സ്ത്രീക്ക് മാത്രം ഭർത്താവിന്റെ മുന്നിൽ നമിക്കേണ്ടി വരുന്നത് എന്നവർ ചോദിക്കുന്നു. കാലം മാറിക്കൊണ്ടിരിക്കുകയാണ്. മുൻപ് നിലനിന്ന പല ആചാരങ്ങളും ഇന്ന് മാറ്റങ്ങൾക്ക് വിധേയമാകുന്നു. അത്തരമൊരു സന്ദർഭത്തിൽ വധുവിന്റെ കാലിൽ സ്പർശിച്ച് വിവാഹബന്ധത്തിൽ സ്ത്രീയും പുരുഷനും തുല്യരാണ് എന്ന് തെളിയിക്കുകയാണ് ഒരു വരൻ. പരസ്പരം പാദം സ്പർശിക്കുന്ന അവരുടെ വീഡിയോ ഇപ്പോൾ വൈറലാവുകയാണ്.\nവൈറലായിക്കൊണ്ടിരിക്കുന്ന വീഡിയോയിൽ വധൂവരന്മാർ ഒരു ക്ഷേത്രത്തിൽ വച്ച് വിവാഹിതരാകുന്നത് കാണാം. വിവാഹം നടത്തിയ ശേഷം വധു വരന്റെ കാലിൽ തൊടാൻ തുടങ്ങിയെങ്കിലും അയാൾ വിസമ്മതിച്ചു. പകരം വരൻ വധുവിന്റെ പാദങ്ങളിൽ സ്പർശിക്കാൻ തുടങ്ങിയപ്പോൾ അവൾ അതിശയത്തോടെ പിന്നോട്ട് മാറി. യൂഷ് അവ്ചാർ എന്ന അക്കൗണ്ടാണ് വീഡിയോ ഇൻസ്റ്റാഗ്രാമിൽ അപ്‌ലോഡ് ചെയ്തത്.\nഈ വീഡിയോ 20 ലക്ഷത്തിലധികം ആളുകൾ ലൈക്ക് ചെയ്തിട്ടുണ്ട്. അതേസമയം ഇത് ഏകദേശം 10 ലക്ഷം ആളുകൾ കണ്ടു. പലരും നല്ല രീതിയിലുള്ള പ്രതികരണമാണ് നടത്തിയിട്ടുള്ളത്. "നിങ്ങൾ രണ്ടുപേരും നല്ല ക്യൂട്ട് ആയിട്ടുണ്ട്, ഓൾ ദി ബെസ്റ്റ്" എന്നൊരാൾ എഴുതിയപ്പോൾ മറ്റൊരാൾ, "ക്യാ ബാത് ഹൈ" എന്ന് അഭിപ്രായപ്പെട്ടു. മറ്റുള്ളവർ ഈ ദമ്പതികൾക്ക് ആശംസ നേരുകയും, പരസ്പരം ആദരവ് കാണിച്ചതിന് ദമ്പതികളെ അഭിനന്ദിയ്ക്കുകയും ചെയ്തു.\nLast Updated Sep 14, 2021, 1:06 PM IST